Konmme Meehaku Kuriyas Goas Kanthah Goas, Kurin Engunu Nama! - Vaguthu\nރާއްޖޭގައި ފިލްމީ ދާއިރާގައި މަސައްކަތް ކުރާ ތަރިންނާމެެދު ބައެއް މީހުން ރަނގަޅު ނޫން ކޮށް ދެެކެވެ. ސަބަބެއްވެސް ނެތިއެއް ނޫނެވެ. ބައެއް ތަރިންނާއި ގުޅޭގޮތުން އަޑު އިވިގެން ދަނީ އަދި ގޮސްފައި ވަނީ ފިތްކަނޑައިގެން ދާ ވަރުގެ ވާހަކަތަކެވެ. އެހެން ނަމަވެސް މިކަމުގައި މުޅި ފިލްމީ ދާއިރާ ބަދުނާމު ކުރެވޭކަށް އެއްވެސް ވަރަކަށް ނެތެވެ. ދާއިރާގައި އެތައް އަހަރެއް ވެފައިވާ، ދާއިރާގައި އެންމެ ތަޖުރިބާކާރު ތަރިންގެ ތެރޭގައި މީހުން ބަލައިގަންނަ ގަދަރު ކުރާ ތަރިން އެބަ ތިއްބެވެ.\nނަމަވެސް މިއަހަރު ތެރޭގައި ރާއްޖޭގެ ފިލްމީ ދާއިރާގައި މަސައްކަތް ކުރަމުންދިޔަ ދެ ތަރިއެއްގެ ބެބުޅުން ގެއްލި، އޮއްސިއްޖެ އެވެ. މި އަހަރު ތެރޭގައި އެންމެ ފުރަތަމަ ފެންމަތިވެގެން ދިޔައީ 2014 ގައި ގެނެސްދިން ފިލްމު "އަނިޔާ" އިން ފިލްމީ ދާއިރާއަށް ނުކުތް ޖުމައްޔިލް ނިމާލް އަންހެން ކުއްޖަކު ރޭޕް ކުރި ކަމަށް ބުނާ މައްސަލައެވެ. އެ މައްސަލަ ހޫނުވެ، އޭނާއާއެކު ފިލްމް އިންޑަސްޓްރީގެ އެތައް ކުންފުންޏަކުން ފެށި މަސައްކަތް ނިމުމަށް އައެެވެ. ދެން ވީވެސް އެހެންނެވެ. ކުރިއަށް އޮތްތަނުގައިވެސް ވާނީ ހަމަ މިހެންނެވެ.\nދިވެހި ފިލްމް ބޮސް އިން އާއްމުންގެ ބޮޑު މަގްބޫލުކަމެއް ހޯދި، މުހައްމަދު ޔުނާންއަށްވެސް ވެގެން ދާނީ ހަމަ މިހެން ތާއެވެ. ކުޑަކުދިންތަކަށް ޖިންސީ ގޯނާކޮށް، އެ ކުދިންނާއި ޖިންސީ ގުޅުން ހިންގިކަމުގެ ތުހުމަތު ކުރެވޭ ޔުނާން މިހާރު ހުރީ ޖަލުގައެވެ. އޭނާގެ މައްޗަށް ޖިންސީ ކަންކަމާއި ގުޅުން ހުރި ނުވަ ދައުވާއެއް އުފަލާފައި ވެއެވެ. މި ދައުވާތައް އޭނާގެ މައްޗަށް ސާބިތުވެއްޖެ ނަމަ އަންނާނީ އުމުރު ދުވަހުގެ ޖަލު ހުކުމެކެވެ.\nޖުމައްޔިލް ހަނު، ބެބުޅުން ގެއްލި މިހާރު ކޮބާ؟\nޖުމައްޔިލްގެ މައްޗަށް ތުހުމަތު ކުރެވުނީ އޭނާގެ ދެބައިންގެ ދެ ދަރި އަންހެން ކޮއްކޮ ރޭޕް ކުރި ކަމަށް ބުނާ މައްސަލައެވެ. ޒަހޫ ނަމަކަށް ކިޔާ އެ ޒުވާނާ ވަނީ ޓްވިޓާ މެދުވެރިކޮށް ކަން ހިނގާދިޔަ ގޮތް ކިޔާދީފައެވެ. މިއާއެކު އެތައް ބައެއްގެ ހުޅުފަޅައިގެން ދިޔަ އެވެ. ޖުމައްޔިލް އެކަމާއި ހުރީ ހަނު އެވެ. އެ މައްސަލައިގެ ހުޅު ފަޅައިގެން ގޮސް ޒަހޫއަށް އިންސާފު ހޯދައިދޭން ގިނަބަޔަކު ގޮވަން ފެށިއެވެ.\nAllah has given me the courage to share my experience after years,and In sha allah I will get justice for myself this time!Just keep that it mind. I will fight for it no matter what. I WILL FIGHT TO GIVE YOU WHAT YOU DESERVE\n— Zahuuuu (@xahhuu) July 2, 2020\nއަދި މީގެ އިތުރުން، އިތުރު ބައެއް މީހުން ވަނީ ޖުމައްޔިލްގެ ފަރާތުން ހުތުރު މެސެޖްތަކާއި ފޮޓޯތައް މީސް މީޑިއާގެ އެކި ވަސީލަތްތައް މެދުވެރިކޮށް ލިބިފައިވާ ކަމަށް ބުނެފައެވެ.\nއޭނާގެ މައްޗަށް ކުރެވޭ އެ ތުހުމަތުތަކާއެކު ފިލްމީ ދާއިރާގައި މަސައްކަތް ކުރާ ތަރިންގެ އަގު ވެއްޓުނެވެ.\nއޭނާއާއެކު މަސައްކަތް ކުރަން ގިނަ ތަރިން ޖެހިލުން ވާނެއެވެ. އެ މީހުންގެވެސް އަގު ވެއްޓިދާނެ ކަމުގެ ބިރަަށްޓަކައެވެ.\nޖުމައްޔިލްގެ މައްޗަށް ކުރެވޭ ތުހުމަތުތަކާއެކު އޭނާ ދާއިރާއިން މަޝްހޫރުވާން ފެށި ޑާކްރެއިން އިން އޭނާއާކު މަސައްކަތް ކުރަން ބޭނުން ނުވާ ކަމަށް ބުންޏެވެ. އަދި އައިފިލްމްސްއިން ވަނީ އޭނާއާއެކު މަސައްކަތް ކުރަން ބޭނުން ނުވާ ކަމަށް ބުނެފައެވެ.\nޖުމައްޔިލް އާ ގުޅިގެން ކޮށްފައިވާ ނުހަނު ކަންބޮޑުވާންޖެހޭ ތުހުތަމަތުތައް މި ކުންފުންޏަށްވެސް އެނގިފައިވަނީ، މި ތުހުމަތުތައް ސޯޝަލް މީޑިއާގައި އާންމުވީ ހިސާބުން.\nއެ ކުންފުނިން ޖުމައްޔިލްއާއެކު އެންމެ ފަހުން ތައްޔާރުކުރި ފިލްމްގެ ހުރިހާ މަސައްކަތެއް ނިމި، ކުރިން މިއަހަރު ޖުލައިގައި އަޅުވަން ތައްޔާރުވި.\nޖުމައްޔިލްއާމެދު ރޭޕްގެ ތުހުމަތު ކުރެވުމާ ހަމައިން ޖުމައްޔިލާއެކު، މިހާރު ކުރުމަށް ހަމަޖެހިފައިވާ އެންމެހާ މަސައްކަތްތަކުން އޭނާ ވަކިކޮށްފިން.\nއަބަދުވެސް ޖިންސީ އަނިޔާއާއި، ރޭޕް ގެ އެއްވެސް އަމަލެއް އަދި އެކަމަށް ހިތްވަރުދޭ އެއްވެސް ވިސްނުމެއްވެސް ގަބޫލުނުކުރާނަން.\nވީވެސް އެހެންނެވެ. އެ ސްޓޫޑިއޯއިން ފަހުން ތައްޔާރުކުރަން ނިންމި ފިލްމްތަކުން ޖުމައްޔިލް ވަކިކޮށް އާ ތަރިން ނެގިއެވެ. އެގޮތުން ޑާކްރެއިންގެ ބަޅިނދުން އޭނާ ވަނީ ވަކިކޮށްފައެވެ. ބަޅިނދުން ޖުމައްޔިލް ވަކިކޮށް ބަދަލުގައި ނަގާފައި ވަނީ އަލީ އާޒިމެވެ.\nއެކަމަކު އެ ސްޓޫޑިއޯއިން ތައްޔާރުކޮށް އެއްކޮށް މަސައްކަތް ނިންމާފައިވާ ނޮވެމްބާގައި ޖުމައްޔިލް ފެނިގެންދާއިރު، އެ ފިލްމަށް ވާނެ ގޮތެއް ނޭނގެ އެވެ.\nޑާކްރެއިން ފިލްމް "ނޮވެމްބަރު"ގެ ޕޯސްޓެއް\nއެ ސްޓޫޑިއޯއިން މަސައްކަތް ކުރަމުންދާ އެ ފިލްމާއި ކުރިއަށް ޖުމައްޔިލްއާއެކު މަސައްކަތް ކުރަން ނިންމާފައި ހުރި ފިލްމްތަކުން ދެން އޭނާއަށް ފުުރުސަތު ނޯންނާނެ.\nނީނާ ނެރޭނީ ހުރިހާ ގޮތަކުންވެސް ބެލުމަށްފަހުގައި ކަމަށް އެ މީހުން ބުނި.\nއެ މީހުންނަކީ އަބަދުވެސް ޖިންސީ ގޯނާއާއި ހާނިއްކަ އަދި ޖިންސީ ފުރައްސާރަ ކުރުމާ ދެކޮޅު ހަދާ ބައެއް.\nނީނާ ނެރޭނީ ހުރިހާ ގޮތަކަށް ބަލާފައި ކަމަށް ޓީމުން ބުނާއިރު، ބެލެވޭ ގޮތުން އެ ފިލްމު ގެނެސްދޭނީ އޭނާގެ މަންޒަރުތައް އުނިކޮށްފައެވެ.\nޖުމައްޔިލްގެ ތަރި އޮއްސިގެން ދިޔައިރު، އޭނާ މިކަމާއި އެއްޗެއް ހާމައެއް ނުކުރެއެވެ. އެއްވެސް ވާހަކައެއްވެސް ނުދައްކައެވެ. އޭނާ މިހާރު ކޮބައިކަމެއް ކުރަނީ ކޮން މަސައްކަތެއް ކަން އެނގޭކަން ނެތެވެ. އެއީ 2016 ވަނަ އަހަރު ހިނގާދިޔަ މައްސަލައެއް ނަމަވެސް، އެކަން އެތައް އަހަރެއް ވަންދެން ބޮޑު ސިއްރެއްގައި އޮތީ އޭނާގެ ބައްޕަ ނިމާލްގެ ނުފޫޒުގަަދަ ކަމުން ކަމުގެ ތުހުމަތު ކުރެވުނެވެ. އަދި މައްސަލަ ޕީޖީ ތެރެއިން އޮއްބާލި ކަމަށްވެސް ވާހަކަދެކެވުނެވެ.\nކޮންމެ މީހަކު ކުރިޔަސް ގޯސް ކަންތައް ގޯސް!\nއާ އެކެވެ. ކޮންމެ މީހަކު ގޯސް ކަމެއް ކުރިޔަސް ގޯސްވާނެއެވެ. ގޯސް ކަންކަމަކީ ރަނގަޅު ކަންކަން ނޫންތާއެވެ. އެފަދަ ބޮޑެތި ކަންކަން ރަނގަޅުވެސް ނުކުރެވެނެ ތާ އެވެ. ދުނިޔެ ބަލައިގަންނަން ޖެހޭ ހަގީގަތަކީ ބޮޑެތި ތުުހުމަތުތައް ކުރެވޭ މީހުންގެ ގަދަރު ވަރަށް ބޮޑަށް ކުޑަވެގެން ދާނެ ކަމެވެ. ހާއްސަކޮށް ޖިންސީ ގޯނާގެ މައްސަލަތަތަކީ މީހުން އެހާމެ ނަފްރަތު ކުރާ ފަދަ މައްސަލަތަކެވެ.\nތަރިންތަކެއްގެ މައްޗަށް މިފަދަ ބޮޑެތި ތުހުމަތުތަކެއް ކުރެވިގެންދިޔައިރު، ޔުނާންގެ ހުނަރު ފެނި އޭނާ ދާއިރާއަށް ނެރެން އެންމެ ބޮޑު މަސައްކަތެއް ކުރި ބަތަލާ ރިޝްމީ ރަމީޒު މި ވަނީ، އެކަން ވެގެން ދިޔައީ ބޮޑު ޑިސްއެޕޮއިންޓްމެންޓަކަށް ކަން ފާހަގަކޮށްފައެވެ.\nއިންސްޓަގްރާމްގައި ކުރިއަށްގެންދިޔަ "އާސްކް/ޓެލް" ޗެލެންޖްގައި ރިޝްމީގެ ފޭނުން ޔުނާން އާއި އޭނާގެ އަނބިމީހާ ރިހުލާއާ ގުޅޭގޮތުން ކުރި ސުވާލުތަކަށް ޖަވާބުދެމުން ރިޝްމީ ބުނެފައި ވަނީ، ޔުނާން އާއި ރިހުލާ ފެނިގެން ދިޔަ އެހެނަސް މިހާރު އެއްކޮށް ނެރެފައިވާއިރު، އެ ސީރީޒް އިން އެ ދެ މީހުންގެ ސީން ނުކަނޑާނެ ކަަމަށާއި، ނަމަވެސް ކުރިއަށް ހުރި ޕްރޮޖެކްޓްތަކުގައި އެ މީހުންނާއެކު މަސައްކަތް ނުކުރާނެ ކަމަަށެވެ.\nއެހެނަސް އަކީ ޖިންސީ ކަންކަމަށް މީހުން ހޭލުންތެރި ކުރުވުމަށް ހެދި ސީރީސް އެކެވެ. އެ ސީރީސްއާ ގުޅޭގޮތުން ކުރި ސުވާލަށްވެސް ރިޝްމީ ޖަވާބު ދީފައި ވެއެވެ. "އެއީ އެ ސީރީސްގެ އެންމެ މުހިންމު ބޭނުން ނަަމަވެސް، ވިސްނަން ބޭނުން ވާ މީހުން ވިސްނާނެ. ކަންތައްތައް ރަނގަޅު ކުރަން ބޭނުން ވާ މީހުން ކަންތައްތައް ރަނގަޅު ކުރާނީ"، ރިޝްމީ ލިޔެފައި ވެއެވެ.\nމީގެ އިތުރުން، ޔުނާން އާއި ރިހުލާގެ ކޭސްއާއި ގުޅޭގޮތުން ކުރި ސުވާލަށް ޖަވާބުދެމުން ރިޝްމީ ވަނީ ކޮންމެ މީހަކު ކުރިޔަސް ގޯސް ކަންތައް ހަމަ ގޯސް ކަމަށާއި، ކުރިން އެކަން އެނގުނު ނަމަ ރިޝްމީމެންގެ ޕްރޮޖެކްޓްތަކުގައި ބައިވެރި ނުކުރާނެ ކަމަށް ބުނެފައެވެ.\nމީގެ ކުރިން ޔުނާން އާއި ރިހުލާއާ ގުޅޭގޮތުން މިފަދަ މައްސަލަތަކެއް ފެންމަތިވެފައެއް ނުވެއެވެ. ޔުނާން މަޝްހޫރުކަން ހޯދަމުން އައިއިރު، އެ ވާހަކަ އޮތީ ސިއްރެއްގެ ގޮތުގައެވެ. ނަމަވެސް އެކަމަކީ 2019 ވަނަ އަހަރުން ފެށިގެން ހިނގާ ކަމެއްގެ ގޮތުގައި ޕްރޮސެކިރުޓަރ ޖެނެރަލް އޮފީހުން ބުނެފައި ވެއެވެ.\nޖުމައްޔިލްް އާ ގުޅޭ މައްސަލައަށް ބަލާއިރު، އޭނަގެ މައްޗަށް ތުހުމަތު ކުރެވޭ މައްސަލަތައް މީގެ ކުރިން ޑާކްރެއިންއަށް އެނގޭ ޒަހޫ ބުނެފައި ވެއެވެ.\nޒަހޫ ބުނަނީ ކުރިންވެސް ޖުމައްޔިލްގެ ރޭޕްގެ ކަންތައް ޑާކްރެއިންގެ ސަމާލުކަމަށް އައި ކަމަށެވެ. އެހެން ނަމަވެސް އޭނާއަށް ރޯލްތައް ކުޅެން ދިނީ ކަމަށް އޭނާ ބުނެފައި ވެއެވެ.\nI’m so happy that this happened!\nBut the fact that you guys KNEW about it back then yet gave him roles are funny🙃 https://t.co/bqdQvR7dJ5\n— Zahuuuu (@xahhuu) July 3, 2020\nޖުމައްޔިލްގެ އިތުރު މައްސަލަތަކެއް.\n2018 ވަނަ އަހަރު ތެރޭގައި ޖުމައްޔިލް މައްޗަށް އޮރިޔާން ކާޑު ގެންގުޅުމުގެ ދައުވާވެސް އުފުލިއެވެ. ޖުމައްޔިލްގެ މައްޗަށް މި ދަޢުވާކުރީ، ބަނގުރަލުގެ މައްސަލައެއްގައި އޭނާ އާއި އިތުރު ބަޔަކު ހައްޔަރުކުރުމަށް ފަހު ފުލުހުން ޖުމައްޔިލްގެ ފޯނާއި ޓެބްލެޓް ޗެކުކުރިއިރު އޮރިޔާންކާޑް ފެނިފައިވާތީ ކަމަށް ބުނެއެވެ.\nޖުމައްޔިލް އާ ގުޅޭގޮތުން ތުހުމަތު ކުރެވުނު މި މައްސަލަ އޮބުނީ ހެއްޔެވެ؟. މިއީވެސް ގިނަބަޔަކު ކުރަމުންދާ ސުވާލެކެވެ.\nޔުނާންގެ ފިލްމީ ހަޔާތް ބަނަ އަދިރީގެ ތެރެއަށް، މައާފެއް ނެތް!\nއެތައް ބައެއްގެ ގަދަރާއި ލޯބި ލިބެން ފެށި ޔުނާން މިހާރު ޖަލުގައި އޮތްއިރު، އޭނާގެ ތަރި އޮއްސިއްޖެއެވެ. ދިވެހިން އޭނާއަށް މައާފެއް ނުކުރާނެއެވެ. އާއިލާ ދެ ކުދިންނާއި އޭނާ ޖިންސީ ގުޅުން ހިންގާފައިވާކަމުގެ ތުހުމަތު ކުރެވޭއިރު، އޭނާގެ އަންހެނުން ރިހުލާގެ މައްޗަށްވެސް އެ ތުހުމަތު ކުރެެވެއެވެ. 18 އަހަރު ނުފުރޭ ކުޑަ ދެ ފިރިހެން ކުދިންނާއެކު 2019 ވަނަ އަހަރުން ފެށިގެން ޖިންސީ ގުޅުން ހިންގާ ކަން ހާމަވެގެން ވަނީ ގޮސްފައެވެ.\nޔުނާންގެ މައްޗަށް ކުރާ ނުވަ ދައުވާއެއް ކުރެވެއެވެ. އެ ދައުވާތަކުގެ ތެރެއިން އެންމެ ބޮޑު އަދަބެއް ކަނޑައެޅިފައި އޮތް ދައުވާއަކީ އާއިލާގެ މެންބަރަކު އެ އާއިލާގެ ކުޑަކުއްޖަކާއެކު ޖިންސީ އަމަލެއް ހިންގުމުގެ ކުށުގެ ދައުވާއެވެ. އެ ދައުވާގެ އަސާސީ އަދަބަކީ އެންމެ ބޮޑު އަދަބެވެ. އެއީ 20 އަހަރާއި 25 އަހަރާއި ދެމެދުގެ މުއްދަތަކަށް ޖަލަށް ލުމުގެ ހުކުމެވެ. މި ހުކުމަށް އުމުރު ދުވަހުގެ ޖަލު ހުކުމް ވެސް ކިޔައެވެ. މި ދައުވާއިން އޭނާއަށް އެ ކުރެވޭ ތުހުމަތަކީ އާއިލާގެ ފިރިހެން ކުދިންތަކެއް ލައްވައި އެއް ޖިންސުން ޔުނާން ގުޅުން ހިންގުމެވެ.\nކުޑަކުއްޖަކު އިތުބާރު ކުރަން ޖެހޭ މަގާމެއްގައި ހުރެ ޖިންސީ އަމަލެއް ބަޔަކު ހިންގާ މަންޒަރު އެ ކުއްޖާއަށް ދެއްކުމާއި، އެ ކުޑަކުއްޖާ ލައްވައި ޖިންސީ އަމަލު ހިންގެވުމާއި، އެ ކުއްޖާގެ ހާޒިރުގައި އެ ކުއްޖާއަށް ދެއްކުމުގެ ނިޔަތުގައި ޖިންސީ އަމަލު ހިންގުމާއި ކުޑަކުއްޖާއާއެކީ އޮރިޔާން ކާޑު އުފެއްދުމާއި އޮރިޔާން ކާޑު ގެންގުޅުން ފަދަ ބޮޑެތި ތުހުމަތުތައް ޔުނާންގެ މައްޗަށް ކުރާ ނުވަ ދައުވާއިން ފެންމަތިވެފައިވެއެވެ.\nމަދު ބައެއްގެ ސަބަބުން ދާއިރާގެ ނަމަށް ހުތުރު އަރައިފިތާއެވެ. އެހެން ނަމަވެސް އެފަދަ ކަމަކުން މުޅި ދާއިރާގެ ކުރިއެރުމަށް ނިމުމަކަށް ގެނެވިގެން ނުވާނެއެވެ. ހުނަރު ހުރި އިތުރު މީހުންނަށް ފުރުސަތު ދީ ކުރިއަށް ދާންވީ އެވެ.\nޔުނާން އާއި ރިހުލާގެ މައްސަލައިގެ އިބްތިދާއީ އަޑުއެހުންތައް ފަށައިފި\nނޮވެމްބަރު 6, 2020 15:30\nއެހެނަސް ކުޅެފައި އަލަށްވެސް އަމިއްލަ ދިރިއުޅުމުގައި އެކަން ޕްރެޓިސް ކޮއްލީ ޔުނާން.. އެހެނަސް އިން ދިން މެސެޖް މުޖުތަމައުއިން ރަނގަޅަށްވެސް ފެނިއްޖެ.... ފުރަތަމަ ފިލްމުގެ ސްޓާރުން... ދެން ކޮންބައެއްބާ...\nނޮވެމްބަރު 6, 2020 15:38\nއަނެއްކާ އޭނާ (ރިހުލާ) ދަރީގެ ޑީއެންއޭ ޗެކް ނުކުރޭތަ ޕޮލިހުން.... ކާކުގެ ދަރިއެއްތޯވެސް ބަލަންވާނެ ނޫންތަ!\nނޮވެމްބަރު 6, 2020 16:00\nކޯޓަށް ހެކި ހުށައެޅިޔަސް އަދިވެސް މިނިވަންކަންމަތީ އެބައުޅޭ ކުޑަކުދިންނާއި ބެހިފައިތިބި ބަޔަކު. ގާޒީންތަކެއް މިކަމުގެ ޒިންމާ ނަގަންޖެހޭ.\nނޮވެމްބަރު 6, 2020 16:05\nޖުމައްޔިލް އާއި ޔުނާނު ތީ އެއްކަހަލަ ދެމީހުން. ތި ދެމީހުން ދެމީހުންނަށްވެސް މަ އަޑު އެހިން....................\nނޮވެމްބަރު 6, 2020 16:09\nފިލުމީ ދާއިރާގެ ގިނަ ތަރިންނޭ ތިޔަކިޔާ މީހުންނަކީ ހަމަ ތިޔަކަހަލަ އަމަލު ކުރަމުން އަންނަ މީހުން.\nރިޝްމީ އަށް ރެސްޕެކްޓް ❤ މިވަގުތު ފިލްމީ ދާއިރާގަ ހުރި އެންމެ ކުޅަދާނަ އަދި ހޭލުންތެރި އެކަކު\nއެކަމަކު އައްޒަ ވަރަށް ފޭކް، ސޭ ނޯ ޓު ރޭޕް އޯ ކިޔާ ބޯޑެއް ހިފައިގެން ހުރެވެސް އަދިވެސް އިންސްޓަގްރާމްގަ ޖުމައްޔިލު ފޮލޯ ކުރޭ.\nނޮވެމްބަރު 7, 2020 10:37\nރިޝްމީގެ މަންޒަރުތައް މާ ތާހިރުތަ؟؟\nނޮވެމްބަރު 7, 2020 16:00\nއެ ޑްރާމާގައި ވާހަކަ ދެއްކުންތައް ވަރަށް ރީތިތޯ ފުރަތަމަ ސުވާލު ކޮށްލަން ބޭނުން؟\nނޮވެމްބަރު 8, 2020 05:00\nއެއީ ރިޝްމީ ކުޅުން ކެރެކްޓަރ އެކޭ 😂\nދެން އެހާ ތާހިރު ނޫން އެއްޗެއް ބެލީ ކީއްކުރަން. ބެލީމަ ދޯ ވާހަކަ ދެއްކި ގޮތާ އެއްޗެހި އިނގޭނީ😂\nނޮވެމްބަރު 7, 2020 22:51\nރިޝްމީ ކުޅުނީ ފިލްމެއްގެ މަންޒަރެއް އެއީ ހަޤީގަތެއްވެސް ނޫން. ރިޝްމީ އެއް ނޫން ދޯ ހައްޔަރުކޮށްގެން މިއުޅެނީކީ ޕަކާސް\nނޮވެމްބަރު 7, 2020 16:54\nތިޔަ ފިލްމީ ދާއިރާގެ އެއްވެސް މީހަކަށް ރެސްޕެކްޓެއްނެތް. ހަރާމް ކަންކަން ކުރަމުން ދުވާ ބައެއް\nނޮވެމްބަރު 6, 2020 16:52\nމިއީ އޭ ޤައުމުގެ ފައްނާނުންގެ ހާލަކީ އޭ!!!!!!!!!\nނޮވެމްބަރު 6, 2020 16:53\nޖުމައްޔިލުގެ މައްސަލަ އަށް ކުރިއެރުމެއް ނާންނަނީ ކީއްވެ؟ ފިލްމީ ދާއިރާއިން ބޭރު ކުރީމަ ނިމުނީތަ؟ ޑާކްރެއިން އެންޓަޓެއިންމަންޓަށް މާކުރިންވެސް އެނގޭ ޖުމައްޔިލުގެ ފޯނާ ޕާސްޕޯޓު ހިފެހެއްޓިކަން މައްސަލައެއްގަ އެކަމަކު އެމީހުން އޭގެފަހުންވެސް 2،3 ފިލްމު ކުޅެފި އޭނައާއަކު، ދެން ދާދިފަހުން ހަބަރު އަައިފަހުން ބުނަނީ ޑާކްރެއިންއިން ބޭރުކޮށްފީމޭ. އެހެންވީމަ ފިލްމީތަރިން ކުށްކުރިޔަސް ވަރިހަމަ އޯޑިއަންސަށް ނޭނގެންޏާ .. އެހެންނުން ؟؟؟\nނޮވެމްބަރު 6, 2020 18:09\nދިވެހިންގެ ތެރޭގަ އަނބިމީހާ ބޮރޯކޮށްގެން މިކަހަލަ އަމަލުތައް ކުރުން މަދެއް ނުވާނެ ހެން ހީވަނީ.މިކަހަލަ ކަންތައްތައާ ކުރުމަށް އަނބިމީހާ ދީގެން ތިބޭނީ ދައްޔޫތުންކަމަށް ދީނީ ފަތްފުށްތައް ބުނަނީ\nނޮވެމްބަރު 7, 2020 11:18\nތިބާ އޭގެ މީހެއްތޯ\nނޮވެމްބަރު 6, 2020 20:03\nޜިޝްމީ ގެ ފިލްމްތައް ބޮއިކޮޓް ކުރަން ގޮވާލަން\nނޮވެމްބަރު 6, 2020 20:05\nޜިޝްމީގެ ހުރިހާ ފިލްމަކީ ބަދު އަޚުލާގީ ކަންތަކަށް ހިއްވަރުދޭ ފިލްމް. ޢެހާ ވިޔާނުދާ އުޅުން . ޅަދުގަނޭ މީނައަކީ ދިވެއްސަކަށް ވީތީ\nނޮވެމްބަރު 6, 2020 23:13\nބަދު އަހުލާގީ އަމަލު އެއީ އަހަރެމެންގެ ސޮސައިޓީގަ ހިނގާ ކަމެއް، ރިޝްމީގެ ފިލްމުތަކުގެ ދައްކުވައިދެނީ އެފަދަ އަމަލު ހިންގާ މީހުންނާ މެދު އަމަލު ކުރަން ޖެހޭ ގޮތް. މައްސަލައަކަށް ވަންޏާ ނުބެލީމަ ވީނުން 🙂 ޔޫއްޕެމެންގެ ނޯޓީ ފޯޓީ / ފޯޓީ ޕްލަސް ވަރަށް ތާހިރު ފިލްމުތަކެއް ދޯ؟ ޒިނޭގެ ވާހަކައިން ފުރިފަ\nނޮވެމްބަރު 7, 2020 04:19\nރަލާއި ބެހޭގޮތުން ކީރިތި ޤުރްއާން ގައި އަންގަވާފައިވެއެވެ. انه كان فاحسة وساء سبيلا . ޔައުނީ އެއީ ހުތުރުކަންބޮޑު ފާޙިޝް އެއްޗެއް ކަމުގައިވާކަން ކަށަވަރެވެ. އަދި އެއީ އެމަގުން ހިނގުމަށް ނުބައިވެގެންވާ މަގެއްކަން ކަށަވަރެވެ.) ދަންނައެވެ. އެއްޖިންސުން ގުޅުން ހިންގުމާއި ( ތްރީސަމް ހެދުން ) ނުވަތަ އަނބިފިރިކަމުގެ ގުޅުން ހިނގުމަށް ތިންވަނަ ފަރާތެއް ބައިވެރިކުރުމާއި ގާތްތިމާގެ މީހުންނާ ޖިންސީ ގުޅުން ހިންގުމާއި މިކަންކަން ފެށިގެން އަންނަނީ ރާބުއިމަށްފަހު އިތުރަށް މަޖާވުމަށް ބޭނުންވާ ބޭނުންވުމުގެ ތެރޭންނެވެ. އެހެންކަމުން ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ.. ރާފޮދު ހިއްޕަވާ ބޭފުޅުން މިކަހަލަ ކަމެއްގެތެެެރެއަށް ނުވަދެވެނީސް އަވަހަށް އެކަމުން ދުރުވެ ވަޑައިގަންނަވާށެވެ.\nނޮވެމްބަރު 7, 2020 10:38\nކުރިން ވެސް އެނގޭ... ބަޔަކު ފޮރުވީ ލައިކް ނިހާން ގޯތި ކުދިން ޖަލަށް ލާފާނެތީ\nނޮވެމްބަރު 7, 2020 11:21\nޖު މައްޔިލް ގެ ވާހަކަ ދަަައްކާ އިރު ހަގީގަތް ބަލަ މާ ދޯ .\nޖު މައްޔިލް ކުށް ކުރި ކަން އަދި ވެސް ސާބިތު ނުވޭ.\nއެހެން ވީ މަ ނޫސް ލިޔަން ވާނީ ހެެއްކި ލިބުނީ މަ އަދި ސާބިތު ވީ މަ. މީހަކު ބުނީ އަހަރެން މީހެއް މަރާ ލީޔޭ ..ދެން ވާނުވާ ނުބަލާ ހަބަރު ލިޔުނީ މަ ނި މުނީ ދޯ.!!!!!\nޖު މައްޔިލް ގެ އާއިލާ ގެ ތެރޭ ގެ މައްސަލަގެ ވާހަކަ ނޫހުގަ ލިޔު މުގެ ސަބަބުން ޖު މައްޔިލް ކެރިއަރ މިހާރު ފުޑު ފުޑު ވެއްޖެ!!!\nޖު މައްޔިލް ހަނު ހުރީ ފެ މެލީ ކަ މަށް ވާތީ ވެ.\nގަބޫލު ކުރަން ވަރަށް ދަތިވާނެ ކަން އިނގޭ.\nއަހަރެން ޖު މައްޔިލް ދެއްކެ ލަކެ ނުވަން ނަ މަވެސް ޖު މައްޔިލް ގެ ކޮއްކޮ ވާހަކަ ގަބޫލު ކުރަން ވަރަށް ދަތި ފޭކު ކަ މުން. ޖު މައްޔިލް ކޮއްކޮ ބޭނުންވީ ޖު މައްޔިލް އާ މެރީ ކުރަން. އެކަން ނުވީ މަ ބަދުނާ މު ކުރީ ޖު މައްޔިލް ކެރިއަރ ހަލާކު ކުރަން. ކީއްވެތަ މިހާރު ވެސް ސާބިތު ނުވަނީ..އެއީ ޖު މައްޔިލް ކުށް ނުކުރާތީވެ.!!! ޖު މައްޔިލް މީ ފިލު މީ ތަރި އެއް އެހެން ވިޔާ ކާ މިޔާބު ވާނެ..އަލީ ރަ މީޖު ގޮތަށް.!!!\nޖު މައްޔިލް ފިލު މު ތަކުން ދުރު ކުރަން ވާނީ ކޯޓުން ސާބިތު ވީ މަ.! މިއީ އަހަރެންގެ ހިޔާލު ވަކި މީހަކަ ހާއްސަ ކޮށް ބުނި ވާހަކަ ނޫ މީއީ!!! ދިވެހި ރާއްޖޭ ގަ ފިލު މު ކުޅޭ މީހުންގެ ރަގަޅު ވާހަކަ ދައްކާ މީހުން މޮޔަ ވާނެ ހަ މަށް!!\nނޮވެމްބަރު 7, 2020 22:54\nނިމާލު މައިތިރިވެބަލަ 😂😂 ކުށް ނުކުރާ ކަމެއްވެސް ސާބިތެއް ނުވޭ . އަމިއްލަ ދަރި ދޮންފުތުވާނެ އަބަދުވެސް...... ރޭޕް ގެ ކުށް ސާބިތުނުވިޔަސް ޖުމައްޔިލުގެ ބަރަހަނާ ފޮޓާތައް ވަނީ ލީކުވެފަ އޭގެންވެސް ކޮންކަހަލަ މީހެއްކަން އެނގޭ\nނޮވެމްބަރު 7, 2020 12:04\nކަލޭމެންނާ ނުބެހޭ ކަމެއް ވެސް ނޯވޭ ދޯ...\nނޮވެމްބަރު 7, 2020 17:48\nޢެހެނަސް އަކީ މިކަމަށް ހިއްވަރު ދޭ ޑްރާމާ އެއް\nނޮވެމްބަރު 9, 2020 13:53\nމީހުން ހޭލުންތެރި ކުރުވާށޭ ކިޔާފަ ފާހިޝް މަންޒަރުތަކާ އަޑުތައް ފަތުރާ ބަޔެއް ތި ފިލްމީ މީޙުންނަކީ، ބުއްދިން ވެސް އެނގޭ އެކަންތައް ހައްތަހާ ފެތުރޭނީ ކަން، ދީނީ ގޮތުން ހަރާމް ކަންތައް،\nހަރާމް ލާރި ކާން ހޯދާ ބައެއް


Sarukaaru marah thelheneetha?\nރިޕޯޓު - މަސީހްގެ ވޯޓު\nސަރުކާރު މަރަށް ތެޅެނީތަ؟\nއިދިކޮޅު ފަރާތްތައް ހުއްޓުވަން ސަރުކާރުން ގެންދަނީ ކުރެވެން ހުރި ހުރިހާ ކަމެއް ކުރަމުން\nމިނިވަން މުއައްސާސަށް މެދުވެރިކޮށް މައްސަލަތައް ދަނީ ބަލަމުން\nދަނގެތި ދާއިރާގެ މެންބަރު އިލްހާމް ވަނީ މަޖިލިސް މެންބަރުންނަށް އިންޒާރުކުރައްވާފައި\nކ. މާލެ 23 މާރޗް 2017 | ބުރާސްފަތި 23:55 34,325\nޕީޕީއެމްގެ މަޖިލިސް މެންބަރުން - މުހައްމަދު ޝަރުހާން\nސިޔާސީ ގޮތުން ލިބިފައިވާ ބާރުތައް ބޭނުންކުރުމަކީ ކޮންމެ ސަރުކާރަކުން ވެސް ކުރާ ކަމެކެވެ. ނަމަވެސް މިހާރު މި ފެންނަނީ މިނިވަން މުއައްސަސާތަކާއި ޝަރުޢީ ދާއިރާ އަށް އަތްބާނައި، އިދިކޮޅަށް ތެދުވާ ކޮންމެ މީހަކު ސައިޒަށް ތިރިކުރާ މަންޒަރެވެ. އެހެން ގޮތަކަށް ބުނާ ނަމަ މަރަށް ތެޅޭ ތަނެވެ.\nރައްޔިތުންގެ މަޖިލީހުގެ ރައީސް އަބްދުﷲ މަސީހްގެ އިތުބާރު ނެތްކަމުގެ ވޯޓު ނެގުމަށް ތައްޔާރުވަމުން އަންނަ އިރު އިދިކޮޅު ފަރާތްތަކާއި ޕާޓީގެ މަޖިލިސް މެންބަރުން ވެސް ކޮންޓްރޯލްކުރުމަށް ސަރުކާރުން ގެންދަނީ ކުރެވެން ހުރި ހުރިހާ ކަމެއް ކުރަމުންނެވެ. އޭގެ އެއް މިސާލަކީ ޖުމްހޫރީ ޕާޓީގެ ލީޑަރު ގާސިމް އިބްރާހީމަށް މެދު ސަރުކާރުން އަމަލުކުރަމުންދާ ގޮތެވެ. ގާސިމްގެ މަސްލަހަތު އޮންނަ ވިޔަފާރި ކުންފުނި ވިލާގެ އެކައުންޓްތައް ފްރީޒްކޮށް 18 މިލިއަން ޑޮލަރު ދައްކަން ސަރުކާރުން އަންގައިފިއެވެ. ރިސޯޓް ހެދުމަށް ދޫކޮށްފައިވާ ރަށަކާ ގުޅިގެން ވިލާއާ އެއްކޮޅަށް ދަށު ކޯޓުން ނިންމާފައި އޮތް މައްސަލަ ހައި ކޯޓުން އަނބުރާލައި ވިލާއާ ދެކޮޅަށް މައްސަލަ ނިންމައިފިއެވެ.\nނަމަވެސް މި ފަހަރު ގާސިމް ހުންނެވީ ދޫދެއްވާ ކަހަލަ ރޫހެއްގައެއް ނޫނެވެ. ޖޭޕީ އޮތީ ވަރަށް ރަނގަޅަށް ސަރުކާރު ސައިޒްކުރުމަށް ތައްޔާރުވެގެންނެވެ.\nމަސީހްގެ ވޯޓު އިދިކޮޅު ފަރާތްތަކުގެ ކޮޅަށް ލެނބިގެން ދިޔަ ނުދިނުމަށް މިނިވަން މުއައްސަސާތައް މެދުވެރިކޮށް ސަރުކާރުން ހިންގާ އިތުރު ކަންކަމުގެ ތެރޭގައި ރައީސް މައުމޫން އަބްދުލްގައްޔޫމްގެ ވެރިކަމުގައި މުލިއާ ގެއަށް ކޮށްފައިވާ ޚަރަދުތަކާ ގުޅިގެން ދަރިކަލުން ފާރިސް މައުމޫނު އިރުއިރުކޮޅާ ފުލުސް އޮފީހަށް ދަމަނީއެވެ. ދުވާލަކު ދެތިން ފަހަރު ވެސް ފުލުސް އޮފީހަށް ގެންދަނީ އެވެ. މީގެ އިތުރުން ވެސް މެންބަރުންނަށް ފާޅުގައި ބިރު ދައްކަނީއެވެ.\nޕީޕީއެމުން ބުދަ ދުވަހު ބޭއްވި ޖަލްސާއެއްގައި ދަނގެތި ދާއިރާގެ ޕީޕީއެމް މެންބަރު އިލްހާމް އަހްމަދު ވަނީ ރައްޔިތުންގެ މަޖިލީހުގެ ރައީސަށް ވޯޓުދެއްވާނީ ހޫނު ފެނުގައި އަތްލަން ބޭނުންވާ މެންބަރުން ކަމަށެވެ.\n"ހޫނުފެން އެޅޭނެ. އަޅުގަނޑުމެންގެ ތެރެއިންވެސް އެކަން ކުރާ މީހުންގެ ފަޔަށް ހޫނުފެން އެޅޭނެ. އެއްވެސް މީހަކީ ސާފުތާހިރު މީހުއް ނޫން،" މަސީހްގެ އިތުބާރު ނެތްކަމުގެ ވޯޓް ކާމިޔާބު ވާނެ ކަމަށް، އެ މައްސަލަ ހުށަހެޅި ގުޅިފައިވާ ޕާޓީތަކުން ބުނަމުންދާ ވާހަކަތަކަށް ރައްދު ދެއްވައި، އަދި ޕީޕީއެމްގެ މެމްބަރުންނަށް އިންޒާރު ދެއްވުމުގެ ގޮތުން އިލްހާމް ވިދާޅުވި އެވެ.\nމީގެ އިތުރުން ވެސް ޕީޕީއެމްގެ މަޖިލިސް މެންބަރުންގެ ތެރެއިން މަސީހާ ދެކޮޅަށް ވޯޓު ދެއްވާނެހެން ހީވާ ނުވަތަ އެ ކަމަށް ތާއީދުކޮށް މަޖިލީހަށް ހުށަހެޅި މައްސަލައިގައި ސޮއިކުރެއްވި ބައެއް މެންބަރުންނަށް ވެސް ބިރު ދެއްކުމުގެ ވާހަކަތައް ދަނީ އަޑު އިވެމުންނެވެ. އިދިކޮޅު ފަރާތްތަކަށް ވެސް އިންޒާރުގެ ތަފާތު އެކި މެސެޖްތައް ދަނީ ލިބެމުންނެވެ. މީގެ އިތުރުން މި ކަމަށް ވާގިވެރިވާހެން ހީވާ ކޮންމެ މީހަކާ މެދު ވެސް ސަރުކާރުން އެޅެން ހުރި ހުރިހާ ފިޔަވަޅުތަކެއް ގެންދަނީ އަޅަމުންނެވެ. އެ ގޮތުން މަޝްހޫރު ވިޔަފާރިވެރިޔާ އަބްދުﷲ ޖާބިރުގެ ޔޮޓް ޓުއާޒްގެ އެކައުންޓްތައް ވެސް ވަނީ ފްރީޒްކޮށްފައެވެ.\nމައްސަލަ ދިރާސާކުރާ ފަރާތްތަކުން ދެކޭ ގޮތުގައި މިއީ ހަމައެކަނި މަޖިލީހުގެ ރައީސްގެ އިތުބާރު ނެތްކަމުގެ ވޯޓެއް ނޫނެވެ. ޚުދު ރައީސް އަބްދުﷲ ޔާމީން ވެސް އެހެން ވިދާޅުވެފައި ވެއެވެ. ރައީސް ވިދާޅުވެފައި ވަނީ އެއީ ވެރިކަމުގެ ދަހިވެތިކަމުގައި ސަރުކާރު ވައްޓާލަން މަސައްކަތެއް ކަމަށެވެ.\nރައީސް ޔާމީނާއި ސަރުކާރަށް ތާއީދުކުރާ މަޖިލިސް މެންބަރުންގެ އިންޒާރުތަކުން ހަގީގަތުގައި ވެސް ސަރުކާރު ޖެހިލުންވެއްޖެކަން ވަރަށް ރަނގަޅަށް ދަނީ ސާބިތުވަމުންނެވެ. އަދި މިކަމުގައި ސަރުކާރަށް އެޅެން އޮތް ހުރިހާ ފިޔަވަޅެއް އަޅާނެކަން އެދަނީ ފެންނަމުންނެވެ.


Dhidhdhoo Kairiah Nagooroalhi Eh Araifi - Vaguthu\nކޮވިޑް-19: ދުނިޔޭގެ ހާލަތު ރަނގަޅުވުމާއި ދިމާއަށް! -3ގަޑިއިރު ކުރިން\nދިއްދޫ ކައިރިން އުފެދުނު ނަގޫރޯޅި - ވަގުތު އިމޭޖަސް\nހއ. ދިއްދޫ ކައިރިއަށް ނަގޫރޯޅި އެއް އަރައިފިއެވެ.\nމި ނަގޫރޯޅި އަރާފައި ވަނީ ދިއްދޫގެ އިރު ދެކުނުން ގާތްގަނޑަކަށް3ކިލޯމީޓަރު ވަރު ބޭރުންނެވެ. މިރޭ 8:00 ޖެހިއިރު އެރި މި ނަގޫރޯޅި އުފެދުނު މަންޒަރު ދިއްދޫގައި ތިބި ”ވަގުތު ހޭރިޔާ“ގެ ޓީމަށް ވަނީ ފެނިފައެވެ.\n15 ވަރަކަށް މިނެޓަކަށް މި ނަގޫރޯޅި ދެމިގެން ދިޔަ ނަމަވެސް މި ނަގޫރޯޅި ދިއްދޫ އަށް އަރާފައެއް ނުވެއެވެ. މިރޭ ދިއްދޫ ސަރަހައްދަށް ވާރޭ ނުވެހުނު ނަމަވެސް ބަނަ ވިލާތައް އުފެދި ވިދަމުން ގެންދާކަން ފާހަގަކޮށްލެވެއެވެ.\nމިރޭގެ 08:00ން މާދަމާ ރޭގެ 08:00ށް ރާއްޖޭގެ މޫސުން ލަފާކުރެވޭ ގޮތަށް ބަލައިލާއިރު އުތުރާއި މެދު ރާއްޖެތެރޭގެ ބައެއް ރަށްތަކަށް ކެރީގެއަސަރު ފޯރައި ގުގުރުން ވެސް އެކަށީގެންވެއެވެ. ދެކުނުގެ މޫސުން އާންމު ގޮތެއްގައި ރަނގަޅު ވާނެއެވެ.\nއުތުރާއި މެދުރާއްޖެތެރޭގެ އަތޮޅުތަކަށް ހުޅަނގާއި ހުޅަނގު އުތުރުން، އަދި ދެކުނުގެ އަތޮޅުތަކަށް ހުޅަނގުދެކުނާއި ހުޅަނގުން، ގަޑިއަކު 03 މޭލާއި 13 މޭލާ ދެމެދުގެ ބާރުމިނުގައި ވައިޖެހޭނެއެވެ. އަދި ރާއްޖޭގެ ކަނޑުތައް އާދައިގެވަރަކަށް މަޑުވާނެއެވެ.\nމިރޭ ދިއްދޫ ކައިރިއަށް ނަގޫރޯޅި އެއް އަރާފައިވާއިރު އެންމެ ފަހުން މިފަދަ ނަގޫރޯޅި އެއް އަރައިގެން ރިޕޯޓު ކުރެވިފައި ވަނީ މީގެ މަހެއް ކުރިން ވިލިމާލެ ބޭރުން އުފެދުނު ނަގޫރޯޅިއެވެ.\nކަނޑުމަތީ އުފެދޭ މިފަދަ ނަގޫރޯޅިތައް އާއްމު ގޮތެއްގައި އުފެދޭނީ ވައި މަޑުން ޖެހޭއިރުއެވެ. އެހެންކަމުން މޫދުން އުފެދިގެން އެހައި އަވަހަކަށް އެއްގަމަަކަށް މިފަދަ ނަގޫރޯޅިތަކެއް ނާރާނެއެވެ. ނަމަވެސް، އެއްގަމަށް އަރައިފިނަމަ ތަކެއްޗާއި މީހުންނަށް ސީރިއަސް އަނިޔާތައް ލިބުން އެކަށީގެންވެއެވެ.\nދިއްދޫ އިން ކޮވިޑަށް ޓެސްޓު ކުރެވެން ޖެހޭ - މެމްބަރު އަބްދުﷲ ވަހީދު


Filladhoo boat in 3, Ihavandhoo boat in2meehun positive vejje\nފިއްލަދޫ ބޯޓުން ތިނެއް، އިހަވަންދޫ ބޯޓުން ދެ މީހުން ޕޮޒިޓިވް\nހއ. ފިއްލަދޫ --\nހއ. ފިއްލަދޫ ބީއެމްއެމްއޭ އެކްޕްރެސް ބޯޓުން ދަތުރުކުރި ތިން މީހަކު ކޮވިޑަށް ޕޮޒިޓިވެއްޖެ އެވެ.\nމި މީހުންނަކީ ހއ ކެލާގައި ދުއްވާ ސަވާރީ ބޯޓުން އެންމެ ފަހުން ކެލައަށް ދިޔަ މީހުންނާ ކޮންޓެކްޓްވި ބައެކެވެ. ސަވާރީ ބޯޓުން އެންމެ ފުރަތަމަ ޕޮޒިޓިވްވީ އެ ބޯޓްގެ ކެޕްޓަނެވެ. އެއީ މިދިޔަ މަހުގެ 30 ވަނަ ދުވަހުއެވެ. އެ ކޭސްއާއި ގުޅިގެން ކޮންޓެކްޓް ޓްރޭސިންގެ ތެރެއިން ފާހަގަކުރެވުނު މީހުންގެ ސާމްޕަލް ނަގާ ދަނީ ޓެސްޓް ކުރަމުންނެވެ.\nއޭގެ ފަހުން އިތުރު ނުވަ މީހަކު ވަނީ ޕޮޒިޓިވްވެފައެވެ.\nއެޗްޕީއޭއިން މިރޭ ބުނީ ހއ. ފިއްލަދޫ ބީއެމްއެމްއޭ އެކްޕްރެސް ބޯޓުން ދަތުރުކުރި އިތުރު ތިން މީހަކު ކޮވިޑަށް ޕޮޒިޓިވްވެފައިވާ ކަމަށެވެ. އެއީ ދިވެއްސަކާއި ދެ ބިދޭސީންނެވެ. މި މީހުންނަކީ ސަވާރީ ބޯޓުން ބަޔަކު ޕޮޒިޓިވްވުމާއި ގުޅިގެން ކުރިއަށް ގެންދިޔަ ކޮންޓްރެކްޓް ޓްރޭސިންގެ ތެރެއިން ފާހަގަ ކުރެވުނު ބައެއް ކަމަށް އެޗްޕީއޭއިން ބުންޏެވެ.\nއިހަވަންދޫ ބޯޓުންވެސް ދެ ކޭސް\nއެޗްޕީއޭއިން މިރޭ ބުނީ އިހަވަންދޫގައި ދުއްވާ "ތަހުތު ބޯޓް" ގައި މަސައްކަތް ކުރާ ދެ ބިދޭސީންވެސް ކޮވިޑަށް ޕޮޒިޓިވްވެފައިވާ ކަމަށެވެ.\nމީގެ އިތުރުން އިހަވަންދޫ އާއި މާލެ އާއި ދެމެދު ދަތުރުކުރާ "242" ބޯޓްގެ ކޭޝިއަރުވެސް ވަނީ ބައްޔަށް ޕޮޒިޓިވްވެފައެވެ. އޭނާ ވަނީ އެރަށު ގިނަ މީހުންނާއި ބައްދަލުވެފަ އެވެ. އެ ކޭސްއާ ގުޅިގެންވެސް ކޮންޓެކްޓް ޓްރޭސިންގެ މަސައްކަތް ދަނީ ކުރަމުންނެވެ.\nރާއްޖޭގައި ކޮވިޑްގެ ހާލަތު އިތުރަށް ގޯސްވަމުންދާއިރު ގިނަ ރަށްރަށުން ބަލި މީހުން ދަނީ ފެންނަމުންނެވެ. އެގޮތުން ބ. ކުޑަރިކިލުގައި ހޯމް ކަރަންޓީނުގައި ހުރި ބިދޭސީއަކު މިއަދު ވަނީ ކޮވިޑަށް ޕޮޒިޓިވްވެފައެވެ. އަދި ރ. އަތޮޅު ހުޅުދުއްފާރުގައި ހުރި މީހަކުވެސް ވަނީ ކޮވިޑަށް ޕޮޒިޓިވްވެފައެވެ.\nހދ. ނާވައިދޫގައި ހޯމް ކަރަންޓީނުގައި ހުރި ދިވެއްސަކުވެސް މިރޭ ކޮވިޑަށް ޕޮޒިޓިވްވެފައިވެއެވެ.\nއެޗްޕީއޭ ހއ. ކެލާ މިނިސްޓްރީ އޮފް ހެލްތު + ފިއްލަދޫ ކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު


Neydhemey Vakivumeh Haadhahaa Loabivey - 59 | Vaahaka\nމަރިޔަމް ހުސައިން June 18, 2019\t13 Comments\nރީތިވާ މޭޒުމަތީގައި ޗާޖަށްޖަހާފައި އޮތް ޒީނިޔާގެ ފޯނު ނަގާ ޖޫލީގެ ނަންބަރަށް ޑައެލް ކޮއްލިއެވެ. ރިންގް ކެނޑުނު އިރުވެސް ފޯނެއް ނުނެގިއެވެ. ޒީނިޔާ ކޮޓަރިތެރޭ ދެކޮޅަށް ހުރެ ހިނގަންފެށިއެވެ. ދެފަހަރު ތިންފަހަރު ގުޅި އިރުވެސް ފޯނަށް ޖަވާބެއް ނުދެއެވެ. މިމަންޒަރު ބަލަން އައްފާން އެނދުމަތީގައި އޮތެވެ. ޒީނިޔާ އުޅޭގޮތުން އެންމެފަހުން އެއްޗެއް ބުނެނުލާ އޭނާޔަކަށް ނޯވެވުނެވެ.\n" ހާލު ބޮޑު ބަލިމީހަކަށް ލޭނުލިބިގެންތަ ތިއުޅެނީ ....." އަނގަޔަށާއި ލޮލަށް ވައްތަރެއް ޖައްސާލަމުން ޒީނިޔާ ހުރި ފިޔަވަޅުމަތީ ހުއްޓުނެވެ. އަދި ކަންފަތުގައި ޖައްސައިގެން ހުރި ފޯނު ތިރިކޮށްލިއެވެ.\n" ކާކަށްތަ މާވަރަކަށް ނުގުޅިގެން ތިއުޅެނީ .......؟ " އައްފާން އޮތީ ނިކަން ހަމަޖެހިފައި އޮތް ހެންނެވެ.\n" ޖޫލީއަށް....." ޒީނިޔާގެ މޫނުމަތިން ފެނުނީ ނުރުހުމުގެ އަސަރެވެ. އެއަޑު އިވިފައި އައްފާނަށް ފުންމައިގެން ތެދުވެވުނެވެ. އަދި ބާރުގަދަ ވައިރޯޅިއެއް ފަދައިން އައިސް ހުއްޓުނީ ޒީނިޔާ ކުރިމަތީގައެވެ.\n" ކީކޭ ތި ބުނީ ........."\n" ކީއްކުރަން ޖޫލ..ޖޫލީއަށް ގުޅަނީ ...." އައްފާނަށް ވާހަކަ ދައްކަންވެސް އުނދަގޫވިއެވެ. ޒީނިޔާއަށް އެއްޗެއް ނުބުނެ ވިގެން އުޅެނިކޮށް އޭނާ އަތުގައި އޮތް ފޯނު ދަމައިގެތެވެ.\n" ކީއްކުރަން ޖޫލީއަށް ގުޅަން ތިއުޅެނީ.............." ފޯނު އޮތް އަތް ހަރަކާތްކޮއްލަމުން އައްފާން ވާހަކަދެއްކި އިރު އަޑުގައި ހަރުކަށިގޮތެއް ހުއްޓެވެ. ޒީނިޔާ ހިތް ހަމަނުޖެހިގެން ހަމަ އެކަނި މޫނު އަނބުރާލެވުނީއެވެ. ހިތްހަމަނުޖެހިގެން ދުވަހަކުވެސް ޒީނިޔާ އައްފާނާއި ޒުވާބެއް ނުކުރެއެވެ. އެހެންވެ މިފަހަރުވެސް އޭނާ އިޙްތިޔާރުކުރީ ހިމޭންކަމެވެ.\n" ލައިބާގެ ވާހަކަ ބުނަންތަ ؟ " ޒީނިޔާގެ ދަތްދޮޅީގައި ހިފައި އައްފާނާއި ދިމާލަށް މޫނުއަނބުރާލިއެވެ. ޒީނިޔާ ޖަވާބެއް ނުދިނެވެ. ހަމައެކަނި އިޙްތިޔާރުކުރީ ހިމޭންކަމެވެ. ޒީނިޔާގެ ފެންކަޅިވެފައިވާ ދެލޮލުންނާއި އެހަމަހިމޭންކަމުން އައްފާނަށް ޖަވާބު ލިބުނެވެ. ކުށްވެރިޔަކު ފަދައިން ޒީނިޔާ އިސްޖަހާލިއެވެ.\n" ކީއްކުރަން ....؟ ޒީނިޔާއަށް ފުރަގަސްދީފައި ގޮސް އައްފާން ހުއްޓުނީ ބެލްކަންޏަށް ނިކުންނަ ދޮރުކައިރީގައެވެ.\n" ތިވާހަކަ އެނގިގެން އިތުރު މައްސަލަތަކެއް ޖެހޭނީ....... ނަވީން ލައިބާ އާ ކައިވެނިކުރީ ލޯތްބަކުންނޫން.......ޖޫލީއަށް ކުދިން ނުލިބޭތި މަޖްބޫރުވެގެން......ނަވީން ދަރިއަކު ބޭނުންވާތީ....." އައްފާންގެ ފަހު ޖުމްލަ އިވިފައި ޒީނިޔާ ސިހުނެވެ. އޭނާއަށް އެނގިފައިވާ ގޮތުން ކުދިން ނުލިބެނީ ނަވީނަށެވެ. އެއީ ޖޫލީ ޒީނިޔާއަށް ކިޔާދީފައިވާ ގޮތެވެ. ޖޫލީއަށްވެސް އެނގިފައިވަނީ ނަވީން އޭނާ ކައިރީ ބުނެފައިވާ އެއްޗެކެވެ.\n" އެކަމަކު......" ބުނަން އުޅުނު ޖުމްލަ ފުރިހަމަ ނުވަނީސް އައްފާން ޒީނިޔާ ދިމާލަށް އެނބުރި ބަލާލިއެވެ. އެމޫނުގައި ހުރި އަސަރުތަކުން ޒީނިޔާގެ ދޫހަރަކާތެއް ނުކުރިއެވެ.\n" ނަވީނަށް ކުދިން ނުލިބެނީއޭދޯ ޖޫލީ ބުނީ......." ފަޓްލޫނު ޖީބަށް އެތް އަތްޖަހާލަމުން އައްފާން ވާޙަކަ ދެއްކީ ޒީނިޔާގެ މޫނުން ނަޒަރު ވަކިކޮށްނުލާ ހުރެއެވެ. ޒީނިޔާ ބޯ ހަލުވާލިއެވެ.\n" އެއީ ދޮގެއް....... ނަވީން ޖޫލީ ކައިރީ ބުނީ އެގޮތަށް އަސްލު ކުދިން ނުލިބެނީ ޖޫލީއަށް ........ ޖޫލީ އަމިއްލައަށް އެކަމާ ދެރަވެގެން ހިނގައިދާނެތީ ނަވީން ބޭނުންވީ ހަގީގަތް ސިއްރު ކުރަން ............" ހަމަ ޖެހޭ ގޮތް ދައްކަން މަސައްކަތްކުރި ނަމަވެސް އައްފާންގެ މޫނުމަތިން ކަންބޮޑުވުމާއި ނުތަނަވަސްކަން ދިޔައީ ފެންނަމުންނެވެ.\n" ނަމަ ނަމަ ޒީނިޔާގެ ފަރާތުން މިކަން ޖޫލީއަށް ނާންގާތި........." ޝަހާދަތް އިނގިލި ޒީނިޔާއާ ދިމާއަށް ދިމާކޮށްލަމުން އައްފާން އެދިނީ އިންޒާރެކެވެ. ޒީނިޔާ ލަދުންނާއި ދެރަވިވަރުން ތުންފަތުގައި ދަތްއަޅާލަމުން ބޯތަޅުވާލީ އެކަމާ އެއްބަސްވުމުގެ ގޮތުންނެވެ. އައްފާން ޒީނިޔާ ކައިރިއަށް ޖެހިލައި އޭނާގައިގާ ނިކަން ލޯބިން ބައްދާލިއެވެ. އަދި ތަކުރާރުކޮން އެކަން ސިއްރުކުރަން އެދުނެވެ.\nތަށިތައް ނަގާ ނިމިގެން އާދިލާ އައިސް އިށިއިނީ ލައިބާ ކައިރީގައެވެ. ލައިބާ އާއި ވާހަކަދައްކާލާނެ ފުރުސަތަކަށް އާދިލާ ދިޔައީ ކެތްތެރިކަމެއް ނެތި އިންތިޒާރުކުރަމުންނެވެ. ސޯފާގައި ލައިބާ އިނީ ޓީވީ ބަލާށެވެ.\n" މަންމަ ކީއްވެތަ ނައީ......" އާދިލާ ދުފާ ތަބަށް ހިފައިގެން އައިސް އިށިއިނީ ލައިބާ ކުރިމަތީވާނޭހެން އިން ސޯފާގައެވެ.\n" މަންމަ އުޅެނީ ބޮލުގައި ރިއްސާތީ.......އެހެންވެ ނައީ ........." އާދިލާއަށް ބަލާލަމުން ލައިބާ ހިނިތުންވެލިއެވެ. އާދިލާވެސް ހިނިތުންވެލިއެވެ.\n" މަންމަ އެކަނިތަ ލައިބާޔާ އެކު މާލެ އައީ....ގެއިންއިތުރު މީހަކު ނާދޭތަ ؟ " ބިލެތްކޮޅެއް އަނގަޔަށްލަމުން އާދިލާ އަހާލިއެވެ. އޭނާގެ އަމާޒަށް ދަތުރު ފެށުމުގެ މަގްސަދުގައެވެ.\n" ހޫމް........އިތުރު މީހަކު ގެއަކު ނުތިބޭނެ........" ކޮނޑު އަރުވާލަމުން ލައިބާ ބުނެލިއެވެ.\n" އެހެންތަ ؟ ކޮބާ ލައިބާގެ ބައްޕަ ؟ " ލައިބާގެ މޫނުން އާދިލާގެ ނަޒަރު ވަކިކޮށްނުލާ ފަހަރަކު ސުވާލެއްކުރަމުން ދިޔައެވެ.\n" ނޭގެ.....އަޅުގަނޑު ބައްޕައެއް ނުހުރޭ......" ލައިގެންހުރި ހެދުން އަތުތެރެއަށް ބޮނޑިކޮށްލަމުން ލައިބާ ޖަވާބުދިނެވެ. އޭރު އެދެލޮލުން ކަރުނަ ވިދަވިދާހުއްޓެވެ.\n" އޯހް....... ވަރަށް މައާފަށް އެދެން........ދައްތަ މާ އަނގަގަދައީ ދޯ .........." ދެރަވެލާފައި އާދިލާ އެހެން ބުނެލުމުން ލައިބާ ދެފަރާތަށް ބޯހޫރާލިއެވެ. ނޫނެކޭ ބުނުމުގެ ގޮތުންނެވެ.\nލައިބާ އެގެއިން ދިއުމުން އާދިލާގެ ވިސްނުން ދަތުރުކޮށްލީ އޭނާއަށް ފެނުނު ތަސްވީރާއި މެދުގައެވެ. އެތަސްވީރު ކަޅާއި ހުދުންވީ ނަމަވެސް އޭގައިވީ ލައިބާއެވެ. ލައިބާއަށްވުރެން ހިކިކޮށް ހުރި ނަމަވެސް ހީވަނީ ލައިބާ ތަންކޮޅެއް ކުރީގެ ފޮޓޯއެއްހެންނެވެ. ނޫނީ އެއީ ލައިބާ އާ ލޭގެ ގުޅުމެއްވާ ކޮންމެވެސް މީހެކެވެ. އަނެއްކާ ބަޝީރާ.......އާދިލާ ހިތަށް ބަޝީރާގެ ނަން އެރުމުން ތެޅިގަނެވުނެވެ. އެހެނަސް އެހެންވާނީ ކިހިނަކުން ހެއްޔެވެ؟ ބަޝީރާ ބުނެފައިވާ ގޮތުން އޭނާ މާލެ އައީ މުޅިން އަލަށެވެ.\nކިތަންމެ ނުވިސްނަން އުޅުނަސް އާދިލާއަށް އެކަމާއި މެދު ދިޔައީ ވިސްނަމުންނެވެ.އެވާހަކަތައް ހިތުގައި ބިންވަޅުނެގިފައިވަނީ ދުވަހަކުވެސް ހަނދާނުން ފޮހެވިގެންނުދާނެ ފަދައިންނެވެ. އާދިލާ ދެކެ ނުވީ ލޯބި އޭނާ އެވީ ފަހެ ކާކު ދެކެބާއެވެ؟ އެއްފަހަރު ނަމަވެސް ދެކިލަން އެއެދެނީ ޔަގީނުންވެސް އިންތިހާއަށް ނަސީރުގެ ހިތުގައި ލޯބިވާތީއެވެ.\nދެދުވަސް ފާއިތުވެގެން ދިޔައީ އެފަދަ ގޮތަކަށެވެ. ކޮންމެވެސް ބަހަނާއެއް ދައްކާފައި ބަޝީރާވެސް އާދިލާމެން ބަޔަކަށް ކާކަށް ނުދެއެވެ. ބަޝީރާ ނަޔަސް ލައިބާ ކާން އާދެއެވެ. ލައިބާގެ އަތުގައި ބަޝީރާއަށް އާދިލާ ތަށިބަރި ފޮނުވައެވެ.\nހައިފާގެ އަންނައުނުތައް ފޮއްޓައް އަޅަންފެށިއެވެ. އަފީފު ނިޔާވަމުން އެގޭގައި ހުންނަން ހައިފާ ހިތެއް ނޭދުނެވެ. މި ފާއިތުވެދިޔަ ދެދުވަހުވެސް އާޝާ އޭނާ އާ ވާހަކައެއް ނުދައްކައެވެ. ކުރިންނެތް ގާތްކަމެއް ދެން ވެސް ނޯންނާނޭކަން ޔަގީނެވެ. އަލަމާރިން އެއްޗެހި ނަގަނިކޮން ވެއްޓުނީ ކަޅުކުލައިގެ ބޯބަނޑޭރިގަނޑެއް ލައިފައިވާ ފޮތެކެވެ. އެފޮތްނަގާ ހައިފާ ފަރުވާތެރިކަމާއެކު ބަލާލިއެވެ. ފޮތް ނުހުޅުވޭނޭހެން ލައިފައިވާ ތަޅުން އެއީ ޑައިރީއެއްކަން ހައިފާއަށް އެނގުނެވެ. ދެން ހަނދާންވީ އަފީފު ބުނެފައިވާ ވާ ވާހަކައެކެވެ.\n" އަހަރެން ނެތް ދުވަހެއް އަތުވެއްޖެ ނަމަ މި ޑައިރީ އާޝާއާ ހަވާލުކޮށްދޭތި ..........." އެއީ އެޑައިރީ ހައިފާއަށް ފެނިގެން އެކަމާ ސުވާލުކުރުމުން ހައިފާއަށް އެނގުނުވަރެވެ. ކާކުގެ ޑައިރީއެއްކަމެއް ނޫނީ ކޮން މަޤްސަދެއްގައި ލިޔެފައިވާ ޑައިރީއެއްކަމެއް ހައިފާއަކަށް ނޭގެއެވެ. ހައިފާއަށް ދޫކޮށްލެވުނީ ފުންނޭވާއެކެވެ.\nއާޝާގެ ކޮޓަރީގައި ޓަކިދިނީ ތެޅިތެޅި އޮތް ހިތަކާއި އެކުއެވެ. ދެފަހަރު ޖަހާލުމުން ދޮރުހުޅުވިއެވެ. ރޮއެރޮއެ ދެލޯވަނީ ދުޅަވެފައެވެ. ބޮލުގެ އިސްތަށިތަކުގެ ކިޔަމަންވަނީ ގެއްލިފައެވެ. އާޝާ އަނގައިން ނުބުނެ ބަލަހައްޓައިގެން ހުރީއެވެ. ހައިފާ ދިމާކޮއްލީ އަތުގައި އޮތް ޑައިރީއެވެ. އޭގައި ހިފަން ނޫޅި ބަލަހައްޓައިގެން އާޝާ ހުރީއެވެ.\n" އާޝާގެ ބައްޕަ ބުނީ ބައްޕަ ނެތް ދުވަހަކުން މީތި ހަވާލުކޮށްދޭށޭ........" ހައިފާ އެދެނީ ބައްޕަ އެއްޗެއްކަން އެނގުމުން އަވަހަށް އޭގައި ހިފިއެވެ. އާޝާ ފަރުވާތެރިކަމާއެކު އެއަށް ބަލާލިއެވެ. އަދި ތަޅުގައި އަތްލުމަށްފަހު ބަލާލީ ހައިފާގެ މޫނަށެވެ.\n" ތަޅު ދަނޑި ވީ ތަނެއް ނޭގެ .....ތަޅު ދަނޑި ނުދޭ އަހަރެން އަތަކަށް.........." ހައިފާ އެހެން ބުނެފައި އާޝާ ކުރިމަތިން ދާން ހިނގައިގަތެވެ. އެއްޗެއް ހަނދާންވެގެން ހުއްޓޭ ފަދައިން ހައިފާ ހުއްޓުނީ ދެތިން ފިޔަވަޅު ކުރިއަށްޖެހިލާފައެވެ. އަނެއްކާވެސް އާޝާއަށް ބަލާލިއެވެ. އޭރުވެސް އާޝާ އެހުރިފިޔަވަޅުމަތީ ހުއްޓެވެ.\n" މާދަމާ ރޭ ފުރަން މިއުޅެނީ......." އާޝާގެ ޖަވާބަކަށް އިންތިޒާރުކުރުމެއްނެތި އެހެން ބުނެފައި ހައިފާ ގޮސްވަނީ އޭނާގެ ނިދާ ކޮޓަރިއަށެވެ. އާޝާ ހައިފާ ގޮސް އޭނާގެ ލޮލުކޮޅަށް ގެއްލެންދެން ހުރީ ބަލާށެވެ. އެމޫނުމަތިން މާޔޫސްކަމާއި ހިތާމައިގެ ކުލަނޫނީ ނުވެއެވެ.\nބަޝީރާ އޮތީ ބިތްދޮށަށް އެނބުރިގެންނެވެ. ދެލޮލުން އަންނަމުންދިޔަ ކަރުނަތައް އިރުއިރުކޮޅާ ފޮހެލައެވެ. ބަޝީރާ އޮތް އެނދުގެ މިޔަދޮށުގައި އަރާމް ނިންޖެއްގައި އޮވެފައި ލައިބާއަށް ހޭލެވުނީ ބަނޑުގައި ރިއްސަންފެށުމުންނެވެ. އުނދަގުލުން ތެދުވެ ލައިބާ އެނދުމަތީ ހަމަޖެހިލިއެވެ. މާބޮޑަށް ނުރިއްސިނަމަވެސް އެތަދުގެ ވޭން މުޅި ހަށިގަނޑަށް ފެތުރުނުފަދައެވެ. ލައިބާގެ ނިދިފިލައިގެން ދިޔައެވެ. ތުންފަތުގައި ދަތްއަޅާލީ އެތަދަށް ކެތްނުކުރެވިގެންނެވެ. އެއްއަތުން ބަނޑުގައި ފިރުމާލަމުން ހޮސްކޮން އޮތް އަތުން ބަޝީރާގެ ގައިގާ ކޮށްޓާލިއެވެ.\n" މަންމާ.މަން.......މާ ......." ލައިބާއަށް ވާހަކަދައްކަންވެސް އުނދަގޫވިއެވެ. ބަޝީރާ މޫނު ފޮހެލަމުން ކޮޅަށްޖެހުނީ ނިކަން އަވަހަށެވެ. އަދި ހޮޅިބުރީގެ އަލިގަދަކޮށްލަމުން ލައިބާ އާ ކައިރިއަށްޖެހިލީ ނިކަން ހަލުވިކޮށެވެ. ލައިބާ އިން ގޮތުން އޭނާ ބަނޑުގައި ރިއްސަނީކަން ބަޝީރާއަށް އެނގިއްޖެއެވެ. ހިނދެއް ހިނދަކަށް އެރިހުންދިޔައީ ގަދަވަމުންނެވެ. ލައިބާ ދާހިތްލާ ފޯވަމުންދިޔައެވެ. ބަޝީރާގެ އަތުން ލައިބާގެ ބުރަކަށީގައި އާއި ބަނޑުގައި ފިރުމާލަދެމުން ގެންދިޔައެވެ. މަންމަގެ ފިރުމުންތަކުން ލުއިވާހެން ހީވާ ވަގުތުވެސް އާދެއެވެ. އެހެނަސް ވިހެއުމުގެ ވޭންވަރު ގަދަވަމުންދިޔައީ ލައިބާއަށް ކެތްކުރަން ދަތިވާވަރަށެވެ.\n" ނަވީން........." އަޑަށްބާރު ލައިފައި ނަވީނަށް ގޮވާލެވުނުއިރު ލައިބާގެ ދެލޮލުން ކަރުނަ ހިލިއްޖެއެވެ.\nނަވީނާއި ޖޫލީ ތިބީ ފުންނިއްޖެއްތެރެއަށް ގެނބިފައެވެ. ދޮރުގައި ޖަހާލަމުން ނިޒާރު ނަވީނަށް ގޮވާލިއެވެ. ނިޒާރުގެ އަޑަށް ދެމީހުންނަށްވެސް ހޭލެވުނީ އެކުއެކީގައި ހެންނެވެ. އެކަކު އަނެއްކެއްގެ މޫނަށް ބަލާލެވުނެވެ. މެންދަމުގެ އެގަޑީގައި ޔަގީނުންވެސް ނިޒާރު ގޮވާނީ ބޮޑުކަމެއް ދިމާވެގެންނެވެ. ގައިމަތީ އަޅާފައިވާ ބުލޭންކެޓް އެއްފަރާތްކޮއްލަމުން ނަވީން އަވަސްއަވަހަށް ތެދުވެތެވެ. އަދި އަވަސްއަވަހަށް ދޮރުހުޅުވިއެވެ.\n" ކިހިނެތްވީ ؟ " ގަމީހުގެ ގޮށްތައް އަޅުވަން ހުރި ނިޒާރަށް ބަލާލާފައި ނަވީން ބުނެލީ ކަންބޮޑުވެ ހުރެއެވެ.\n" އެއްޗެހި ބަދަލުކޮށްގެން އަވަހަށް އާދޭ....."\n" ލައިބާ ބަނޑުގައި ރިއްސަނީ ....." ނިޒާރު ބުނެލީ ވައިއަޑުންނެވެ. ކޮޓަރިތެރޭގައި ހުރި ޖޫލީއަށް އިވިދާނެތިންނެވެ. އެވާހަކައިވިފައި ނަވީން އެތެރެއަށްވަދެ ޓީޝާޓެއް ނަގާ ބޮލަށް މަހާލިއެވެ.\n" ކިހިނެތްވީ.....ކޮންތާކަށް ތިދަނީ...." އެނދުމަތީ ކޮޅަށްޖެހިފައި އިން ޖޫލީ އަހާލިއެވެ. ހިސާބަކަށް ޖޫލީވެސް އިނީ ކަންބޮޑުވެފައެވެ. ލޯގަނޑު ކުރިމައްޗަށް ހުއްޓި ނަވީން ކުޑަ ގޮތަކަށް ރީތިވެލިއެވެ.\n" ޖޫލީ ނިދާލާ ......އަހަރެން އެބައަންނަން ބައްޕަޔާ އެކު ގޮސް......" ޖޫލީގެ ކޮލުގައި އަތް ޖައްސާލަމުން ނަވީން ބުނެލިއެވެ. އަދި ސައިޑްޓޭބަލްމަތީއޮތް ފޯނާއި ވޮލެޓް ނަގައިގެން ކޮޓަރިން ނިކުތެވެ. ޖޫލީއަށް ކަންބޮޑުވެފައި އެނދުމަތީ އޮވެވުނީއެވެ. ކޮންމެވެސް ކަމެއް ވެއްޖެކަން އިޙްސާސްކުރެވެމުންދަނީއެވެ.\nލައިބާ ހޮސްޕިޓަލަށް ގެންދެވުނެވެ. ލައިބާ ލޭބަރ ރޫމަށް ވެއްދުމުން ނަވީނާއި ނިޒާރު އަދި ބަޝީރާ ބޭރުގައި އިންތިޒާރުގެ ވަގުތުތައް ގުނަންފެށިއެވެ. އެއިން ކޮންމެ މީހެއްގެ މޫނުމަތިންވެސް ފެންނަނީ ކަންބޮޑުވުމުގެ އަސަރުތަކެވެ. ހިތާހިތުން ދުޢާ ކޮށްލައިގެން ތިބީ ވާނެގޮތެއް ނޭގޭތީއެވެ. ޑޮކްޓަރ ނިކުމެ ޙަބަރު ދޭނެ އިރެއްގެ އިންތިޒާރުގައި ކެތްމަދުވެފައެވެ.\nނަރުސްކުއްޖަކު ނިކުމެ ލޭހޯދަން ބުނެލިއެވެ. އެއާއެކު އެންމެ ހާސްވީ ނަވީނެވެ. އެހެނަސް ނިޒާރު އެކަމާ ހަމަޖެހުމަށް ބުނެފައި ލޭހޯދަން އަވަސްވިއެވެ. އައްފާނަށް އާދެވުނީ ދެތިން މީހަކު ކުރޮސްމެޗް ހަދަން އައި ފަހުންނެވެ. އެމީހުންނާ ދިމާ ނުވެގެން ނިކަން ކަންބޮޑުވެފައި ހުއްޓާ ކުއްލިއަކަށް އައްފާން މަތިން ހަނދާންވީއެވެ. އައްފާން ފެނުމުން ނިޒާރު ހިނގައިގަތީ ލެބޯޓަރީއާ ދިމާލަށެވެ. އެންމެ މިނެއްޓެއްވެސް ލަސްކުރެވޭކަށް ނެތެވެ.\nލޭބަރ ރޫމްގެ ދޮރު ހުޅުވުމުން ބަޝީރާ އާއި ނަވީންގެ ސަމާލުކަން އެދިމާލަށް ހުއްޓުނެވެ. އިންތަނުން ދެމީހުންނަށްވެސް ތެދުވެވުނީ އެކުއެކީގައެވެ. ނަރުސްކުއްޖާ ދިން ޙަބަރުން ބަޝީރާއަށް ރޮއެގަނެވުނީ ބޭއިޙްތިޔާރުގައެވެ.\n" ނުވިހާ ގިނައިރުވާތި ބޭބީގެ ހާލު ދަށަށްދަނީ ......އެހެންވެ ސިޒޭރިއަންއަކަށް ދާންޖެހެނީ ...........ފޯމްގައި ސޮއެކޮއްލަން ........" ނަވީން ބަޝީރާގެ ކޮނޑުގައި އަތްޖައްސާލުމަށްފަހު ހަމަޖެހެން ބުނެލިއެވެ. އަދި ނަރުސްކުއްޖާދިން ގަލަމުގައި ހިފިއެވެ.\nކިތަންމެ ވަރުބަލިވެފައި އޮތް ނަމަވެސް ލައިބާއަށް ހިނިތުންވެވުނީ ދަރިންގެ ރުއިމުގެ އަޑު ކަންފަތުގައި ޖެހުމުންނެވެ. ދެލޮލުން މީރާލީ އުފާވެރިކަމުގެ ކަރުނައެވެ. ޔަގީނުންވެސް އަލަށް މަޔަކަށްވާ ކޮންމެ މީހަކު އެއުފާވެރި އިޙްސާސްކުރާނޭކަން ކަށަވަރެވެ. އެއުފާވެރިކަން ދުލުން ބަޔާން ކުރެވޭވަރަށް ވުރެން ފޮންޏެވެ. ދެކުދިން ގެނެސް ލައިބާގެ ދެފަރާތުގައި ބާއްވާލިއެވެ. މިދުވަސްދެކެން އޭނާ ހާދަ ދިގު އިންތިޒާރެއް ކޮއްފިއެވެ. ފުރަތަމަ ބަނޑުބޮޑުކަން އެނގުނު ހިސާބުން ދެލޮލަށް ފެންނާނެ ދުވަހަކަށް ދުވަސްތައް ގުނަން ފެށުނެވެ. ފުއްކަމުންނާއި ލޯބިކަމުން ލައިބާގެ ހިތް ތުއްތު ދެފުރާނައިގެ މައްޗަށް ބަންޑުންވިއެވެ. އިންތިހާއަށް ލޯބިވާ ނަވީނަށްޓަކާ ބޮޑު ޤުރްބާނީއެއް ވެވިއްޖެކަމުގެ އުފާވެރިކަން ލައިބާގެ ހަފަރާތުން ބައްދާލިއެވެ.\nނަވިންމެންނަށް އެތެރެއަށް ވަންނަން ހުއްދަ ލިބުނެވެ. އޭރު އެމީހުން ތިބީ މިވަގުތުކޮޅަށްޓަކާ ކެތްތެރިކަން ކުޑަވެފައެވެ. ނަވީންމެން ފެނުމުން ލައިބާގެ ހަށިގަނޑަށް ލިބިފައިވާ ވަރުބަލިކަން ހަނދާންނެތް ފަދައެވެ. އޭނާގެ މޫނުމަތިން ފެނުނީ ހިނިތުންވުމެވެ. ހިތްހަމަޖެހުމެވެ.\nއެހެން މީހުންނަށްވުރެން ކުރީގައި ހުރެ ނަވީން ގޮސް ހުއްޓުނީ ކުޑަ އެނދުކައިރިއަށެވެ. ކުޑައެނދުގައި ތިބި ދެކުދިން ފެނި ނަވީން ލައިބާއަށް ބަލާލީ ހައިރާންކަމުގެ ލޮލަކުންނެވެ. އަދި ދެއަތް އުފުލާލަމުން މޫނަށް ގެނައި ހަރާކާތުން ނަވީން ކަންބޮޑުވެފައި ވާވަރު އެނގެއެވެ. ނަވީން ހުރި ފިޔަވަޅުމަތީ ގާވެފައި ހުއްޓާ ފަހަތުން އައިސް ބަޝީރާ އާއި ނިޒާރު އައިސް ކުޑަ އެނދުކައިރީ ހުއްޓުނެވެ.\n" އަލް ޙަމްދުﷲ...." ބަޝީރާގެ ދެލޯ ފުރިގެން އައީ އުފާވެރިކަމުގެ ކަރުނުންނެވެ.\n" އަލް ޙަމްދުﷲ ....." ނިޒާރަށްވެސްވީ ބަޝީރާއަށް ވީ ފަދަ ގޮތެކެވެ.\n" މީ ހާދަ ދުވަހެއްގެ އިންތިޒާރެކޭ......." އުފަލުން ހުރި ނިޒާރަށްވެސް ކަރުނަތައް ހިފަހައްޓާނުލެވުނެވެ. ކާފަ ދަރިފުޅަކަށް އިންތިޒާރު ކުރަމުންދިޔަ ނިޒާރަށް އެއްފަހަރާ މިލިބުނީ ލޯބިލޯބި ދެފުށްކޮޅެވެ. އެނބުރި ނަވީންގެ މޫނަށް ބަލާލާފައި ނިކަން ބާރަށް ބައްދާލިއެވެ.\n" މަރުހަބާ މަރުހަބާ ............" އެތެރެއަށް ވަދެގެން އައި އައްފާނެވެ. އެންމެންގެ ސަމާލުކަން އޭނާޔަށް ހުއްޓުނުއިރު އަތުގައި ތާޒާމޭވާ ވަށިގަނޑަކާއި މާބޮނޑިއެއް އޮތެވެ. އައްފާން ހުއްޓުނީ ލައިބާ ކައިރީގައެވެ. ސައިޑްމޭޒުމަތީ އޭނާގެނައި އެއްޗެހި ބަހައްޓާފައި ލައިބާ އާ ވާހަކަދައްކާލަން މަޑުކޮށްލިއެވެ. އޭރުވެސް އެހެން މީހުންތިބީ ކުޑަ އެނދު ވަށައިލައިގެންނެވެ. އައްފާން އެކަމާ ކުދިކިޔަމުން ގޮސް ނަވީންގެ ކޮނޑަށް އަތްވައްޓާލިއެވެ.\n" އޯހް.......ޓުވިންސެއް......." އައްފާނަށްވެސް ލިބުނީ ސަޕްރައިޒެކެވެ. ނަވީންގެ ފަރާތުންވެސް ކުރިން އެކަހަލަ ވާހަކައެއް އިވިފައި ނެތީމައެވެ. ގަބޫލުނުކުރެވިގެން ލައިބާ އާ ދިމާއަށް އައްފާނަށް ބަލާލެވުނެވެ. ލައިބާ ހިނިތުންވެފައި ބޯޖަހާލުމުން އިތުރަށް އެކަން ޔަގީންވިއެވެ.\n" މާ ރަނގަޅަކަށް ނުމިވީ......." ނަވީންގެ ކޮނޑުގައި ޖަހާލަމުން އައްފާން ބުނެލީ ހަމައެކަނި ނަވީނަށް އިވޭ ވަރަށެވެ. އެބުނި އެއްޗެއް ނޭނގިގެން ނަވީން ބަލަން ހުރުމުން އައްފާން ދައްކާލީ ދެކުދިންނެވެ. އެއާއެކު ނަވީނަށްވެސް ޖަވާބު ލިބުނު ފަދައެވެ.\nނިޒާރު ލައިބާ ކައިރީ މަޑުކޮށްލިއެވެ. ލައިބާގެ ބޮލުގައި ފިރުމާލާއި ހާލުއަހުވާލު އޮޅުން ފިލުވިއެވެ.\n" ބަޝީރާ....އައްފާން ....ހިނގާ ބޭރަށްދަމާ........މިކުދިންނަށް ވަގުތުކޮޅެއް ދީފަ........" ނިޒާރު އެހެން ބުނެ ހިނގައިގަތުމުން އޭނާގެ ފަހަތުން އެދެމީހުން ހިނގައިގަތީ އެއްވެސް ޝަކުވާއެއްނެތިއެވެ.\nއެމީހުން ދިއުމުން ނަވީންމެން ދެމަފިރިން އެކަނިވިއެވެ. ނަވީން ކުޑައެނދުކައިރިން ދުރަށް ނުގޮސްހުއްޓެވެ. ނަވީންގެ ތުންފަތްމަތިން ފެންނަނީ ހިތްހަމަޖެހުމާއި އުފާވެރިކަމެވެ. އެދެބެންނަށް ނަވީންގެ ސަމާލުކަން ހުއްޓިފައިވާއިރު އެކޮޓަރިތެރޭގައި އެނދެއްގެ މަތީގައި ލައިބާ އޮތްކަން ހަނދާންނެތް ކަހަލައެވެ.\n" ނަވީން...." ލައިބާ ގޮވާލިއެވެ. މާބޮޑު އަސަރެއް ނެތް ފަދައިން ލައިބާ އާ ދިމާލަށް ނަވީން މޫނު އަނބުރާލިއެވެ.\n" ހެޕީތަ ؟ " ހިނިތުންވެވޭތޯ މަސައްކަތްކުރަމުން ލައިބާ އަހާލިއެވެ.\n" ހޫން.....ވަރަށް ބޮޑަށް ...." ބޯޖަހާލަމުން ނަވީންގެ ނަޒަރު އަނެއްކާވެސް ހުއްޓުނީ އެދެކުދިންނަށެވެ. ލޯބިލޯބިކޮން ނިދާލާފައި ތިބިއިރު ފެންނަ ކޮންމެ މީހެއްގެ ހިތް ލޯބިން ފުރޭނޭކަން ޔަގީނެވެ.\n" ލައިބާ ނުވެސް ބުނަމެއްނު ޓުވިންސެއްކަން އަހަރެމެންނަށް ލިބެނީ....." ނަވީން ދައްކަން ފެށީ އެހެން ވާހަކައެކެވެ. ލައިބާގެ ހިތުގައި ޖެހުނެވެ. ނަވީނަށްޓަކާ އެފަދަ ބޮޑު ވޭނެއް ތަހައްމަލް ކުރުމުންވެސް އެންމެ ކުޑަމިނުން ލައިބާގެ ހާލުވެސް ނަވީން އަހާނުލިއެވެ. މިފަދަ ގޮތަކަށް ދެމީހުން އެކަނިވުމުން ލައިބާ ހީކުރީ ނަވީންގެ ލޯބި އޭނާގެ މައްޗަށް ހުސްކޮއްލާނެ ކަމަށެވެ.\n" ނަވީން ނާހަމެއްނު......." ދިރުމެއްނެތް މީހަކު ފަދައިން ލައިބާ ބުނެލިއެވެ. އޭރު ޖަހާފައިވާ އިންޖެކްޝަން ތަކުގެ ބާރު ކެނޑި ކަފާލާފައިވާ ތަނުގައި ރިއްސަން ފަށައިފިއެވެ. އެރިހުމުގެ ވޭނުން ތަނެއް ހަލުވާލަންވެސް ލައިބާ ޖެހިލުންވިއެވެ. ހިނދެއް ހިނދަކަށް ހީވީ އެރިހުންގަނޑު ފޫޅުން ތިރީގެ ހުރިހާ ހިސާބަކަށް ފެތުރިގަތްހެންނެވެ. އެހިނދު ގައިދަށުގައި އަޅާފައިވާ ބެޑްޝީޓްގަނޑު ބޮނޑިކޮއްލަމުން ނިކަން ބާރަށް ރޮއެގަނެވުނެވެ. ކަންދިމާކުރި ގޮތުން ނަރުސްކުއްޖަކުވެސް އައިސްވަނީ އެވަގުތުއެވެ. އެކުއްޖާ އަތުގައި ހުރި ހުރިހާ ސާމާނެއް މޭޒުމައްޗަށް ދޫކޮށްލާފައި އަވަސްވީ ލައިބާއަށް އެހީވާށެވެ. ދުރުގައި މަންޒަރު ބަލަން ނަވީން ހުއްޓެވެ. އެހީވާކަށް ނޫޅެއެވެ.\nބަޝީރާ ގޮވައިގެން ނިޒާރު އައީ ޗެރީ ގާޑަން އަށެވެ. ބަޝީރާ ބަނޑުހައިވެފައިވެސް ހުންނާނެތީ އާވެސް އެކުއެވެ. ނިޒާރުގެ ފަހަތުން އެގެއަށްވަންނަން ބަޝީރާ އަޅަމުން ދިޔަ ކޮންމެ ފިޔަވަޅެއް އެޅީ މަޖްބޫރުވެގެންނެވެ. ހިތާދެކޮޅަށެވެ. ޗެރީގާޑަންގައި އާދިލާއާއި ޒީނިޔާ އަވަދިނެތި އުޅެނީ ހެނދުނުގެ ސައިތައްޔާރުކުރާށެވެ.\n" އާދިލާ ނިކަން ރަނގަޅަށް އަހަރެމެންނަށް ސައިދޭން ވެއްޖޭ...........ރޭހަތަރުދަމު ތިބީ ހޮސްޕިޓަލްގަ ހޭލައި........." ނިޒާރުގެ މޫނުމަތިން އުފާވެރިކަން ފިލައިނުދެއެވެ.\n" ލައިބާ ވިހެއީތަ ؟ " ދެމީހުންގެ މޫނަށް ވަކިވަކިން ބަލާލަމުން އާދިލާ އަހާލިއެވެ.\n" އާން ސިޒޭރިއަން ހަދަންޖެހުނީ........ އެކަމަކު ތިންމައިންގެ ހާލުވެސް ރަނގަޅު ދޯ ބަޝީރާ........." ނިޒާރު އެންމެ ފަހު ޖުމްލަ ދޯ އެއްލީ ބަޝީރާއަށެވެ.\n" ތިން މައިންނޭ......." އާދިލާއަށް ހީވިގޮތެއް ކަމެއް ހީކޮށް އަހާލިއެވެ. ޔަގީން ކުރުމުގެ ގޮތުންނެވެ.\n" އާން ތިން މައިން ދެނިބޫ.......އެވެސް އަދި އަންހެންދަރިއަކާ ފިރިހެން ދަރިއެއް.............." އާދިލާގެ މޫނުމަތިންވެސް ފެނުނީ އުފާވެރިކަމެވެ. ބަޝީރާ ބަހެއް ނުބުނެ ހުއްޓެވެ. އެގޭތެރޭގައި ހުންނަން އޭނާއަށް ހުރީ އުނދަގޫވެފައެވެ. ޒީނިޔާ އެމީހުންނަށް ސައިތައްޔާރުކޮއްދިނެވެ. އެއާއެކު ވެފައި ހުރި ހައިހޫނުކަމުގައި ދެމީހުން އިށިއިނދެ ސައިބޯންފެށީ ބަހަކުން ބަހެއްވެސް ނުބުނެއެވެ.\nސައިބޮއެ ނިމިގެން ބަޝީރާ އިށިއިނީ ސޯފާގައެވެ. ނިޒާރު އެތެރެއަށްވަނީ ކޮއްކޮޔާ ބައްދަލުކޮށްލަން ކަމަށް ބުނެއެވެ. އާދިލާ ދުފާ ތަބަށް ހިފައިގެން އައިސް ބަޝީރާ ކައިރީ އިށިއިނެވެ.\n" ކަމެއް ބޭނުންވެގެން ނުބުނެ ނުހުންނާތި......." ބަޝީރާ ހަމައެކަނި ހިނިތުންވުމަކުން ފުއްދާލީއެވެ.\n" އަހަރެން ދާނަން ހަވީރުން ހޮސްޕިޓަލަށް ....އަހަރެންވެސް މިހާރު މާމަ ދަރިއަކަށް ވަރަށް އުއްމީދުކުރެވޭ އެބަ......." ސިޑިންގ މައްޗަށް އަރަމުންދިޔަ ޒީނިޔާއަށް ބަލަންއިނދެ އާދިލާ ހިއްސާކުރީ އޭނާ ބޭނުންވާ ގޮތެވެ. އެހުވަފެނުގައި ކުލަޖެހެން ބޭނުންވާކަން އޭނާގެ މޫނުމަތިން ހާމަވެއެވެ.\n" އައްފާން ނޫން ކުއްޖަކު އަހަރެންނަކަށް ނުލިބޭ.....އޭނަ ވަރަށް ކުޑަކުޑައިރު ނަސީރު އެކްސިޑެންޓުވެއްޖެ........" އާދިލާއަށް ހީވަނީ އެވާހަކަތައް ހިއްސާކުރާނެ ރަޙްމަތްތެރިއަކު ލިބުނުހެންނެވެ.\n" ނަސީރު...؟ " އެނަން ބަޝީރާގެ ދުލުން ނިކުތީ ބޭއިޙްތިޔާރުގައެވެ.\n" އާން ނަސީރު އެއީ އަހަރެންގެ ފިރިމީހާ............" ބަޝީރާގެ މޫނުމަތިން ފެނުނީ ކަންބޮޑުވުމެވެ. ހާސްކަމެވެ. އާދިލާ އިނީ އެމޫނަށް ބަލާށެވެ. އެވަގުތު ކޮޓަރީގެ ދޮރުހުޅުވާލާފައި ނިޒާރު ނިކުތީ ނަސީރުގެ ގޮނޑިކޮއްޕަމުންނެވެ. ނަސީރަށްވެސް ބަޝީރާ ފެނުމުން ބަލަންފެށީ ދަންނަ މީހަކަށް ބަލާހެންނެވެ. ނޫނީ ހިތުގައި ކުރެހިފައިވާ ސޫރަޔާ ކުރިމަތިންފެންނައިން މީހަޔާ މެދު ޔަގީން ނުވެގެން ބަލާފަދައިންނެވެ.\n" މީ ބަޝީރާ......ނަވީންގެ މައިދައިތަ ....." އެޖުމްލަޔާއެކު ނަސީރަށް އެއީ އޭނާގެ ބަޝީރާކަން ޔަގީންވިއެވެ. އެދެމެދުގައި ނަޒަރު ވަކިކޮށްނުލާ ތިބެވުނީ ކިހާ އިރެއްވަންދެން ކަމެއްވެސް ނޭނގެއެވެ. ސިހުނީ ބަޝީރާ ފޯނުގެ ރިންގުގެ އަޑަށެވެ. ފޯނުގެ ސްކުރީނަށް ބަލާލާފައި އެއީ ލައިބާކަން އޭނާއަށް ޔަގީންވިއެވެ. ތުރުތުރު އަޅާ އަތަކުން ފޯނުނަގާ ކަންފަތުގައި ޖައްސާލިއެވެ.\n" މަން....މަންމާ މަންމާ .....އަހަރެންގެ ދަރި......" ލައިބާއަށް ރޮވޭވަރުން ވާހަކަވެސް ނުދެއްކުނެވެ.\n" މަންމާ އެމީހުން އަހަރެންގެ ދަރިފުޅު އެގެންދިޔައީ...................." ލައިބާ ރޮއެގަނެފައި އެބުނި ޖުމްލައިން ބަޝީރާގެ ފައިދަށުން ބިންގަނޑުދެމިގެން ދިޔަކަހަލައެވެ. އެޙަބަރުން ހިތުގައި ބިރުވެރިކަން އުފެދުނެވެ. ފޯނު ކަންފަތާއި ދުރުކޮށްލެވުނު އިރު ބަޝީރާގެ ދެލޮލަށްވީ ކަރުނަ ޖަމާވެފައެވެ.\nAlhey noon dad baby gendhiya eetha?\nIf dad took the baby , what is ur problem. U are acting that dad\ntook ur baby.Idiot\nHadha amila edhun boady dho navin get.varah foohi vay mi kahala firehenun dhekah\nKobaa comment eh kohlaaneh kujjeh ves neh tha. Miadhu ge part upvefa ey meeni mi up nuviyas ehaa foari hurey ekam comments gandheh like eh dheyn nukerey baeh heskiyaafa vaahaka kiyenikon eh v varah salhi mi part ves waiting for next\nދެން 60 ކިޔަންލިބޭނީ ކިތައްމަސް ފަހުންބާ…..\nShukuru kohbala dho kiyan libunu kamah. Thihen kithah mashey kiyakiyaa huhta miadhuves vaguthaheeri. Bolheh\nSaabahey… Nurse wyegendhiyaeee…. ninmaa thankolhu hiyythelhey gothah ninmman vegen ehen liyefaeotheee…\nDhen 60 vana bai kiyaalan libeynee mi anna aharu ge mi dhuvahu lol\nކަލޭމެން ތިހެން ކިޔަ ކިޔާ ތިއްބާ 60 ވަނަ ބައިވެސް 59 ބައިވެސް 58 ވަނަ ބައިވެސް ހަމަ އޭނަ ބުނި ދުވަހު ލިބިއްޖެ ދޯ ކިޔަން. މޮޔަނުވެބަލަ. މިކުދިން ހިލޭ ކަލޭމެން ޕްލީސް ކުރަން ކުރާ މަސައްކަތަށް ޝުކުރުވެރި ވެބަލަ. އަޖައިބު\nVaahaka liyaa meehun thakuge threin ves laara vareh hama neiy.. konme week aku3baai kiyaalan eba libey..\nބައްލަވާ. ލާރާ އަކީ 15،000 ރުފިޔާ ދީފަ އަވަސް އިން ވާހަކަ ލިޔަން ބަހައްޓާފަ ހުރި މީހެއް. މިޔަށް މި ލިޔަނީ ކަލޭމެން ހިތްހަމަ ޖައްސަން ހިލޭ ސާބަހަށް. މިޔަށް ލިޔާ ކުދިން ކުރާ މަސައްކަތުގެ އަގުވަޒަން ނުކުރެވެންޏާ މި ނުކިޔާ. ޝުކުރިއްޔާ


Faris aa medhu fiyavalhu alhan edhefi, ekamaku committee eh nubeyvunu | Mihaaru\nދިއްގަރު ދާއިރާގެ މެމްބަރު ފާރިސް މައުމޫން: އޭނާއާ މެދު ފިޔަވަޅު އަޅަން އެދުނީ ތްރީލައިން ވިފާ ހިލާފުވި މައްސަލާގައި.- ފޮޓޯ: މަޖިލިސް\nފާރިސް އަށް ފިޔަވަޅު އަޅަން އެދެފި، އެކަމަކު ކޮމެޓީއެއް ނުބޭއްވުނު\n04 ޖުލައި 2016 - 13:48 17 comments\nޕީޕީއެމްގެ ޕާލަމެންޓްރީ ގްރޫޕްގެ ތްރީ ލައިން ވިޕާ، ރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު ފާރިސް މައުމޫން ހިލާފުވި މައްސަލާގައި އޭނާ އެ ގުރޫޕުން ވަކިކޮށްދިނުމަށް އެދި ޕީޕީއެމްގެ ސުލޫކީ ކޮމެޓީ އަށް ފޮނުވައިފި އެވެ. އެކަމަކު ޕާޓީގެ ހުރިހާ ބާރުތަކެއް ކުރީގެ ރައީސް އަދި ޕީޕީއެމްގެ ރައީސް ނަންގަވާފައިވާތީ ސުލޫކީ ކޮމެޓީ އަދި ނުބޭއްވޭ ކަމަށް ޕީޕީއެމްގެ އޮފިޝަލަކު ވިދާޅުވި އެވެ.\nޕީޕީއެމް އަސާސީ ގަވާއިދުގައިވާ ގޮތުން މެމްބަރުންނާ މެދު ފިޔަވަޅު އަޅަނީ ސުލޫކީ ކޮމެޓީން މައްސަލަ ބަލައި އެ ކޮމެޓީންނެވެ.\nފާރިސްއާ މެދު ފިޔަވަޅު އަޅަން ފޮނުވީ އިއުލާން ނުކޮށް ރަށްތައް ދޫކުރާ އިސްލާހު ފާސްކުރަން ވިޕްލައިން ނެރެފައި ވަނިކޮށް، އެ ނިންމުމާ ހިލާފުވުމުންނެވެ. ރައްޔިތުންގެ މަޖިލީހުގައި ނެގި ވޯޓަށް ހާޒިރުވެވަޑައިގެން އިންނަވައި ފާރިސް ވޯޓު ދެއްވީ ބިލް ފާސްކުރަން ނުފެންނަ ކަމަށެވެ.\nޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހްމަދު ނިހާން މިދިޔަ ހަފުތާގައި ވިދާޅުވީ ޕާލަމެންޓްރީ ގްރޫޕުގެ ނިންމުމަކާ ފާރިސް ހިލާފުވެވަޑައިގަތުމަކީ ފިޔަވަޅު އަޅަން ޖެހޭ ކަމެއް ކަމަށެވެ. އެ ގްރޫޕްގެ ނިންމުންތަކާ އެހެން މެމްބަރުން ވެސް ހިލާފުވެވަޑައިގަތުމުން ފިޔަވަޅު އަޅާފައިވާ ކަމަށް އޭނާ ވިދާޅުވި އެވެ.\nޕީޕީއެމްގެ އޮފިޝަލަކު ވިދާޅުވީ ފާރިސްއާ މެދު ފިޔަވަޅު އަޅަން ސުލޫކީ ކޮމެޓީ ބާއްވައިދޭން އެދިފައިވީ ނަމަވެސް މައުމޫންގެ ހުއްދަ ނެތި އެ ކޮމެޓީއެއް ވެސް ކުރިއަށް ނުގެންދެވިފައިވާ ކަމަށެވެ.\nޕީޕީއެމްގެ ހުރިހާ ބާރުތަކެއް މައުމޫން ނެންގެވީ ވެސް ރަށްތައް ދޫކުރާ އިސްލާހު ފާސްކުރަން ވޯޓު ނުދޭން އެދިވަޑައިގެންފައި ވަނިކޮށް އެއާ އިދިކޮޅަށް މެމްބަރުން އަމަލުކުރެއްވުމުންނެވެ. އެ މައްސަލައާ ގުޅިގެން، ޕީޕީއެމްގެ އެތެރޭގެ ތަޅާފޮޅުންތައް އާއްމުވެފައިވާއިރު، 2018 އަށް ކުރީގެ ހޯމް މިނިސްޓަރު އުމަރު ނަސީރާ އެކު ނައިބެއްގެ ގޮތުގައި ނެރެން ހަމަޖައްސާފައި ވަނީ ފާރިސް ކަމަށް ވަނީ އަޑު ފެތުރިފަ އެވެ. އެކަމަކު އޭނާ ވަނީ އެކަން ދޮގުކުރައްވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ފާރިސް މައުމޫން ޕީޕީއެމް ޕާލަމެންޓްރީ ގުރޫޕް


ދެ ޖަރުމަނު އެއްކޮށްލެއްވި ހިއްވަރުގަދަ ޗާންސެލަރ ހެލްމަޓް ކޯލް އަވަހާރަވެއްޖެ – Uthuru Oivaru\nފުރަތަމަ ސަފުހާ / ޚަބަރު / ދެ ޖަރުމަނު އެއްކޮށްލެއްވި ހިއްވަރުގަދަ ޗާންސެލަރ ހެލްމަޓް ކޯލް އަވަހާރަވެއްޖެ\nޢަލީ ޢީސާ 19/06/2017\tޚަބަރު ކޮމެންޓު ކުރައްވާ 112 ވިޔު\nދެ ޖަރުމަނު އެއްކޮށްލެއްވި, އަދި ޔޫރޯ ޒޯން އުފެއްދެވި ޖަރުމަނުވިލާތުގެ ކުރީގެ މުސްތަޝާރު ހެލްމަޓް ކޯލް, ޢުމުރުފުޅުން 87 އަހަރުގައި އަވަހާރަވެއްޖެއެވެ. ޖަރުމަނުގެ ބިލްޑް ނޫހުން ޚަބަރުދޭ ގޮތުގައި އޭނާ އަވަހާރަވީ އޭނާ އުފަންވެ ވަޑައިގެންނެވި ރަށް ކަމުގައިވާ ލުޑްވިސާފެންގައި ހުންނަ އޭނާގެ އަމިއްލަފުޅު ގޭގައި ހުކުރު ދުވަހުގައެވެ.\nކޯލްއަކީ ޔޫރަޕްގެ ސިޔާސީ މަސްރަހުގައި ދެވަނައެއްނެތްފަދަ ވަރުގަދަ ޝަހުޝިއްޔަތެކެވެ. އަދި ވިހިވަނަ ޤަރުނުގެ ފަހުބައިގައި ޖަރުމަންގެ ޗާންސެލަރގެ ގޮތުގައި 16 އަހަރުގެ ދިގު ރެކޯރޑެއް 1982 އިން 1998 އަށް ކުރައްވާފައިވާ ބޭފުޅުކެވެ.\nއެންޖެލަރ މަރކަލް ވިދާޅުވާގޮތުގައި، އެ ކަމަނާގެ މެންޓަރ ހޯލްއަކީ “އެންމެ ރަގަޅު ވަގުތުގައި ހުރި އެންމެ ރަގަޅު މީހާ” ތާރީޚީގޮތުން ލިބުނު ފުރުޞަތު ބޭނުންކުރައްވާ ޔޫރަޕް ބައިބައިވުމުން ސަލާމަތްކުރެއްވި ބޭފުޅާއެވެ.\n“ބޮޑު ޖަރުމަން އަދި ބޮޑު ޔޫރަޕް” އެމެރިކާގެ ކުރީގެ ރައީސް ޖޯޖް ޑަބްލިޔޫ ބުޝް ބަޔާންކުރައްވާގޮތުގައި “ހަޤީޤީ މިނިވަންކަމުގެ އެކުވެރިޔާ އަދި އަހަރެން ދެކޭގޮތުގައި ކޯލްއަކީ ޔޫރަޕްގެ ހަގުރާމައަށްފަހު އުފެދުނު އެންމެ ބޮޑެތި ލީޑަރުންގެ ތެރެއިން އެއް ލީޑަރު” ފޮރިން މިނިސްޓަރ ޒިގްމާރ ގަރބްރިއެލް ވިދާޅުވިއެވެ.\nޔޫރަޕިއަން ކައުންސިލްގެ ރައީސް ޖީން ކްލައުޑް ޖަންކާގެ ޓްވީޓަރގައި ވިދާޅުވެފައިވަނީ ” ހެލްމެޓްގެ މަރުގެ ސަބަބުން އަޅުގަނޑުގެ ހިތަށް ވަރަށް ފުން އަސަރެއްކުރި, އަޅުގަނޑުގެ މެންޓަރ، އަޅުގަނޑުގެ އެކުވެރިޔާ، ޔޫރަޕްގެ އެންމެ މުހިއްމު ބޭފުޅާ އެ ގެއްލުނީ، ވަރަށް ބޮޑަށް ގެއްލުނީ”\nފްރާންސްގެ ރައީސް ފްރެންސިސްކޯ މިޓަރޯންނާއި ކޯލް، ވާޑްންގެ ޑޯއުމަންޓް ސަހަރާގައި ޖަރުމަނާއި – ފްރާންސްގެ ގުޅުން ރަމްޒުކޮއްދިނުމަށްޓަކައި ފޮޓޯއަކަށް ހުއްޓިވަޑައިގެން، އެތަށް އަހަރަކަށް ދެ ގައުމުގެމެދުގައި ނުރައްކާތެރި ހަނގުރާމަަވަނީވެވިފައި.\nމި ހުއްޓިވަޑައިގެންނެވުން ޚާއްޞަވަނީ ދެވަނަ ބޮޑު ހަނގުރާމައިގައި މިޓްރޯން ވަރޑަންގައި ޒަޚަމްވެ ވަޑައިގެންނެވިއިރުު ކޯލްގެ ބޭބެވަނީ މި ހަނގުރާމައިގާ ގެއްލިފައެވެ.\nޖުލައި 1990 ގައި ކޯލް ރަޝިޔާގެ ރައީސް މިޚާއިލް ގަރްބަޗޯފްއާއެކު ހުޅަނގު ޖަރުމަން ނޭޓޯގެ މެމްބަރެއްގެ ގޮތުގައި އޮތުމަށާއި ސޯވިއެޓް ޔުނިއަންގެ ސިފައިން ފޭބުމަށާއި ކޯލްއަށް ޖާގަ ދިނުމަށާއި ފިނި ހަނގުރާމައިގެ ނިމުމަކަށް ގެނައުމަށް އެއްބަސްވުމަކަށް އާދެވިފައިވެއެވެ.\nދެ ޖަރުމަން އެއްކޮށްލުމަށްފަހު ފިނި ހަނގުރާމައިގާ ޖަރުމަނުގެ ބާރުގަދަކޮށް އިނގިރޭސި ވިލާތުގެ ބޮޑުވަޒީރު މާގްރެޓް ތެޗަރއާއެކު ކޯލް ގުޅުން ބަދަހި ކުރައްވާފައިއެވެ.\nޔޫރަޕްގެ ފައިސާގެ ނިޒާމަށް ބޮޑު ބަދަލެއް ގެންނެވުމަށްޓަކައި، ޔޫރޯ ފައިސާ ތަޢާރަފްކޮށް މިކަމަކީ ޔޫރަޕްގެ ގުޅުމާއި ހަމަޖެހުމާއި ކުރިއެރުމަށް އޮތް މަގެއްކަމަށް ވިދާޅުވެ މީހުންނަށް ވިސްނައިދީ ޖަރުމަނުގެ މަޤްބޫލްކަން ހޯއްދަވާފައިވެއެވެ.\nކޯލް ބަލިވެވަޑައިގެންނެވީ 1998ގެ އިންތިޚާބުގައި ، ގެހަރޑް ޝޯޑަރ އާއި ވާދަކުރައްވައި ނެންގެވި ވޯޓުގައި، އޭރު ޔޫރަޕްގެ ލީޑަރުންވަނީ ޔޫރޯ ޒޯން އުފެއްދުމުގެ އެއްބަސްވުމަކަށް އާދެވިފައެވެ. އެއީ ކޯލްގެ އޮފީސް ދޫކޮށްލެއްވުުގެ ދޮޅުއަހަރުކުރިންނެވެ.\nކޯލް ސިޔާސީ މައިދާނުން ވަކިވެ ވަޑައިގެންނެވީ 2008 ގައެވެ. އޭރު ކޯލަށްވަނީ ވާހަކަ ދެއްކުމުގެ ނުކުޅެދުންތެރިކަމާ ކުރިމަތިވެ ވަޑައިގެން، ފްރޮޅުލީ ގޮޑީގެ އެހީތެރިކަމާއި އެކު އުޅުއްވަން ޖެހިވަޑައިގެންފައެވެ.\nމި އަހަރު ކުރީކޮޅު ހުއްދަނޫން ބައިގްރޮފީއެއް ޝާއިޢްކުރުމާއި ގުޅިގެން ފަޑިޔާރުންވަނީ ޖަރުމަނުގެ ކުރީގެ ޗާންސެލަރ އަށް ލިބުނު ގެއްލުމުގެ ބަދަލުގައި، އެއް މިލިއަން ޔޫރޯ އަރުވާފައެވެ.


Ihavandhoo in 8 Hector ge bin hikkaifi - Ihavandhoo\nSep 14, 2021 23:16\nއިހަވަންދޫ ބިން ހިއްކުން\n8 ހެކްޓަރުގެ ބިން ހިއްކައިފި\nމިދިޔަ އޯގަސްޓްމަހުގެ 12 ވަނަދުވަހު އިހަވަންދޫ ބިންހިއްކަން ފަށާފައިވާއިރު މިހާތަނަށް 8 ހެކްޓަރުގެ ބިން ހިއްކައިފިއެވެ. މިމަޝްރޫޢޫގެ ދަށުން ޖުމްލަ 28 ހެކްޓަރުގެ ބިން ހިއްކުމަށް ހަމަޖެހިފައިވާއިރު މިހާރު ހިއްކިފައިމިވަނީ ގާތްގަނޑަކަށް ހިއްކަންޖެހޭ ބިމުގެ %28.5 އެވެ.\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އާއި ހަވާލުކޮށްގެން ކުރިޔަށްގެންދާ އިހަވަންދޫ ބިންހިއްކުމުގެ މަޝްރޫޢުއަކީ 123,960,847.77 މިލިއަން ރުފިޔާގެ އަގުހުރި މަޝްރޫޢުއެކެވެ.\nއިހަވަންދޫ ބިންހިއްކުމަށް އެމްޓީސީސީއިން ބޭނުންކުރަނީ އެކުންފުނީގެ ޓްރެއިލް ސަކްޝަން ހޯޕާއެއް ކަމަށްވާ މަހާޖައްރާފެވެ. އިހަވަންދޫ ބިންހިއްކުމުގެ މަޝްރޫޢުގެ ސްކޯޕްގެ ތެރޭގައި ބިން ހިއްކުމުގެ އިތުރުން ގޮނޑުދޮށް ހިމާޔަތްކުރުމަށް ރިވެޓްމެންޓް ޖެހުންވެސް ހިމަނާފައިވެއެވެ.\nއިހަވަންދޫ ބިން ހިއްކުން އެމްޓީސީސީ\nއިހަވަންދޫގައި ޔޫތް ސެންޓަރެއް އަޅާދޭނެ ބަޔަކު ހޯދަނީ\nމިއަހަރުވެސް އިހަވަން ކަޕް ބާއްވަނީ!\nއިހަވަންދޫގެ މަގުތައް ޒަމާނީ ފެންވަރަށް ތަރައްގީ ކުރުމަށް ބަޖެޓްގައި ހިމަނައިފި!\nމުހައްމަދު ރަޝީދު ހައުސިން މިނިސްޓްރީގެ އެގްޒެކެޓިވް ޑައިރެކްޓަރަކަށް


Fulu fulugai China in askaree thamreenuthah kuriyah\nފުލުފުލުގައި ޗައިނާއިން އަސްކަރީ ތަމްރީނުތައް ކުރިޔަށް\nޗައިނާގެ ހަނގުރާމަތީ މަނަވަރުކުން ދެކުނު ޗައިނާ ކަނޑުގެ އައްސޭރި ފަށުގައި ތަމްރީނުތައް ކުރިޔަށް ގެންދަނީ\nޗައިނާ އިން އެއްފަހަރާ އަސްކަރީ ފަސް ތަމްރީނެއް ކުރިޔަށް ގެންގޮސް އިތުރު ތަމްރީނުތަކާއެކު ދުނިޔޭގެ ސަމާލުކަން އަނބުރާލައިފި އެވެ. މި ތަމްރީންތައް ބާއްވައިފައި ވަނީ ޗައިނާ ކަނޑުގެ އައްސޭރިފަށުގެ ހަތަރު ސަރަހައްދެއްގަ އެވެ. މިގޮތަށް އެއްފަހަރާ މިހާ ގިނަ އަސްކަރީ ތަމްރީންތައް ބޭއްވުމަކީ އާންމުކޮށް ޗައިނާއިން ކުރާ ކަމެއް ނޫނެވެ. އަދި މިއީ ވޭތުވެދިޔަ ދެ މަސްތެރޭ އެއްފަހަރާ މިހާ ގިނަ ތަމްރީންތައް ބާއްވާ ދެވަނަ ފަހަރެވެ.\nހޯމަ ދުވަހު ރޮއިޓާސް އިން ބުނީ އަސްކަރީ ދެ ތަމްރީނެއް ބާއްވާފައި ވަނީ ދެކުނު ޗައިނާ ކަނޑުގެ މައްސަލަ ޖެހިފައިވާ ޕެރިސަލް ރަށްތަކުގެ ކައިރީގައި ކަމަށެވެ. އަނެއް ތަމްރީން އޮތީ އިރުމަތީ ޗައިނާ ކަނޑުގައި ކަމަށެވެ. މީގެ އިތުރުން އުތުރުގެ ބޮހައި ކަނޑު ގައި ވެސް ތަމްރީންތައް ބާއްވާފައިވާ ކަމަށް އެ އެޖެންސީން ބުނެ އެވެ.\nޗައިނާއިން ޔެލޯ ސީ ގެ ދެކުނުގައި ބޭއްވި ތަމްރީން ތަކުގައި އަސްލު ވަޒަން ވެސް ބޭނުން ކޮށްފައި ވެއެވެ. މި ތަމްރީންތައް ހޯމަ ދުވަހުން ފެށިގެން ބުދަ ދުވަހާއި ހަމައަށް ކުރިއަށް ގެންދާނެ އެވެ. އަދި އެ ސަރަހައްދަށް ބޯޓުފަހަރު ވަނުން ވެސް މިހާރު ވަނީ މަނާ ކޮށްފަ އެވެ.\nޗައިނާގެ އަސްކަރީ ތަޖުރިބާ ކާރުން ބުނާ ގޮތުގައި މި ގޮތަށް އެއްފަހަރާ ގިނަ ތަމްރީތަކެއް ބޭއްވުމަކީ ޗައިނާ އިން އާންމު ކޮށް ކުރާ ކަމެއް ނޫނެވެ. މި ތަމްރީންތަކަށް ރައްދު ދިނުމުގެ ގޮތުން އެމެރިކާއިން ވަނީ އެ ސަރަހައްދުގެ ނޯ ފްލައި ޒޯން ކައިރިއަށް ޖާސޫސީ މަތިންދާ ބޯޓްތައް ފޮނުވާފަ އެވެ. އަދި އެމެރިކާ އިން ބުނެފަ އިވަނީ ޗައިނާގެ ތަމްރީތަކުގެ ސަބަބުން މައްސަލަ ހޫނުވެ ސަރަހައްދަށް ނުރައްކާވެފައިވާ ކަމަށެވެ. އޭގެ ރައްދުގައި ޗައިނާ އިން ބުނެފައި ވަނީ ދެކުނު ޗައިނާ ކަނޑުގެ ސަރަހައްދުގެ ސަލާމަތާއި ހަމަޖެހުމަށް އޮތް އެންމެ ބޮޑު ނުރައްކަލަކީ އެމެރިކާ ކަމަށެވެ.\nޗައިނާގެ ފަތުރުވެރިންގެ ފުރަތަމަ މަންޒިލަކަށް ވާނީ ލަންކާ\nއިންޑިއާއިން ބާރުގަދަ މިސައިލެއް ޓެސްޓްކޮށްފި\nފިލަން އުޅުނު މީހުން ހައްޔަރު ކުރަން ޗައިނާ ހުއްދަދީފި


Budget eh nulibey, Inthihaabeh noannaane!\nބަޖެޓެއް ނުލިބޭ، އިންތިހާބެއް ނޯންނާނެ!\nޕާޓީތަކަށް ބަޖެޓް ދީފައިނުވަނީވެސް، ބަޖެޓް ނެތްކަމަށް ބުނެ\nރައްޔިތުންގެ މަޖިލީހުގެ ދާއިރާތަކުގެ އިންތިހާބުވެސް ނުބާއްވާއޮތީ ބަޖެޓް ނެތުމުން ކަމަށް ބުނެ\nކ. މާލެ 19 ޖޫން 2018 | އަންގާރަ 18:27 52,473\nއިލެކްޝަންސް ކޮމިޝަން - ގޫގުލް\nރިޔާސީ އިިންތިހާބު ބޯޯމަތިވެފައިވާއިރު އެންމެ ގިނަ ބަޔަކު ކުރަމުން އަންނަ ސުވާލަކީ އިންތިހާބު ބާއްވާނެތޯ ކުރާ ސުވާލު އެވެ. އެއް ބަޔަކު ގަބޫލުކުރާގޮތުގައި ރިޔާސީ އިންތިހާބަށް ސަރުކާރުން ފުރުސަތުދޭނީ އިންތިހާބު ކާމިޔާބުކުރެވޭނެކަމުގެ ޔަޤީން ފޯމިޔުލާއެއް ރައީސް އަބްދުﷲ ޔާމީނަށް ލިބިވަޑައިގަތުމުންނެވެ. އެފަދަ ފޯމިއުލާއެއް ނެތްކަމުގައިވާނަމަ، ނުވަތަ ނެރޭ ފޯމިއުލާ މަސައްކަތް ނުކޮށްފި ކަމުގައިވާނަމަ އެންމެ ފަހުވަގުތުގައިވެސް އިންތިހާބު ކެންސަލްކޮށްފާނެކަމަށް ގިނަ ބަޔަކު ގަބޫލުކުރެ އެވެ.\nއެގޮތަށް ގަބޫލުކުރާ ސަބަބުތައްވެސް ބައިވަރު އެވެ. އޭގެތެރެއިން އެއް ކަމެއްގެ ގޮތުގައި ބެޖެޓް ނެތްކަމަށް ބުނެ، ނުވަތަ ބަޖެޓް ނުލިބޭކަމަށް ބުނެ، ސަރުކާރުންނާއި، އިލެކްޝަންސް ކޮމިޝަނުން ދައްކާ ބަހަނާތައް ގިނަ ބަޔަކު ފާހަގަކުރެ އެވެ.\nއެހެނީ، ރައްޔިތުންގެ މަޖިލީހުގެ 12 މެމްބަރެއްގެ ގޮނޑި ގެއްލިފައިވާކަމަށް އިލެކްޝަންސް ކޮމިޝަނުން އިއުލާންކޮށްފައިވާތާ އެތަށް ދުވަހެއް ވެއްޖެ އެވެ. އެއިން މެމްބަރަކަށް، ރައްޔިތުންގެ މަޖިލީހުގެ އިދާރާއަށް ވެންނެވުމަށް ފުރުސަތު ނުދެއްވާތާވެސް އެހާމެ ދުވަސް ވަނީ ވެފަ އެވެ. އެންޓި ޑިފެކްޝަން ޤާނޫނު ފާސްކޮށް، އެއީ ސައްހަ ޤާނޫނެއްކަމަށް ސުޕްރީމް ކޯޓުން ކަނޑައެޅިތާވެސް އެތަށް މަސްތަކެއްވެގެން ހިނގައްޖެ އެވެ. ސުޕްރީމް ކޯޓުން އެގޮތަށް ނިންމުމާއެކު، ގަޔަށް ހިނި އަރައިގެން އުޅޭ ބަޔެއްފަދައިން، މީޑިއާތަކުގައި މެމްބަރުންގެ ގޮނޑި ގެއްލިފައިވާކަން ސާފުވެފައިވާކަމަށް ވިދާޅުވެ އިންޓަވިއުތައް ދެއްވާ، އުފާކޮށް، ހަވާ އެރުވިތާވެސް އެތަށް މަސްތަކެއްވެގެން ހިނގައްޖެ އެވެ. ނަމަވެސް، އިލެކްޝަންސް ކޮމިޝަނުން ހުސްވެފައިވާކަމަށް ބުނާ ދާއިރާތަކުގެ އިންތިހާބު ބާއްވާފައެއް ނުވެ އެވެ.\nޤާނޫނު އަސާސީގައި ސާފުކޮށް، އިންތިހާބު ބާއްވަންޖެހޭނެ ވަކި މުއްދަތެއް ކަނޑައަޅާފައިވާއިރު، ގޮނޑި ހުސްވާތާ 60 ދުވަހުގެ ތެރޭގައި އިންތިހާބު ބާއްވަންޖެހޭނެކަމަށް ޤާނޫނު އަސާސީގައި ވަނީ ލާޒިމްކޮށްފަ އެވެ. އެއީކީ އެކަމަށް އިތުރު ޗޮއިސެއްދީފައިވާ ކަމެެއް ނޫނެވެ. ނަމަވެސް ޤާނޫނު އަސާސީ އާއި ޤާނޫނުތަކަށް އިހުތިރާމްކޮށް، އެޔަށް ފުރިހަމައަށް ތަބާވާކަމަށް ދައުވާކުރާ ސަރުކާރާއި، އިލެކްޝަންސް ކޮމިޝަނަށް އެ އިންތިހާބުގެ ވާހަކަ ދައްކާލުމަށްވެސް ކެރިވަޑައެއްނުގަންނަވައެވެ. ޤާނޫނު އަސާސީގައި ދީފައިވާ މުއްދަތު ހަމަވެގެންދިޔައިރުވެސް، އެއީ މާބޮޑުކަމަކަށް އެބޭފުޅުންނަށް ނުވާހެން ހީވާ ކަހަލަ އެވެ.\nއިންތިހާބު ނުބޭއްވުމަށް ސަރުކާރުންނާއި، އިލެކްޝަންސް ކޮމިޝަނުން ދެއްކި ބަހަނާއަކީ، ބަޖެޓް ނެތްކަމުގެ ބަހަނާ އެވެ. އެ ހިސާބުން އެ ބޭފުޅުން އެ ތިބީ އަތް އުރާލާގައިގެންނެވެ.\nބެޖެޓާއި ހިސާބުން އެތަށް ހާސް ރައްޔިތުންގެ ހައްޤުތަކެއް ނިގުޅައިގެންތިބިއިރު، ބަޖެޓް ނެތްކަމަށް ބުނެ އިލެކްޝަންސް ކޮމިޝަނުން ސިޔާސީ ޕާޓީތަކަށްދޭންޖެހޭ ފައިސާ އަދިވެސް ދޫކޮށްފައެއް ނުވެ އެވެ.\nއެ ފައިސާއަކީވެސް ޤާނޫނުން ވަކި މުއްދަތެއްގައި ދިނުމަށް ލާޒިމްކޮށްފައިވާ ފައިސާއެކެވެ. ނަމަވެސް އެކަންވެސް ނުކޮށްދޫކޮށްލުމަށް ސަރުކާރުންނާއި، އިލެކްޝަންސް ކޮމިޝަނުން ދެއްކި ބަހަނާއަކީ ބެޖެޓް ނެތްކަމުގެ ބަހަނާ އެވެ.\nއިންތިހާބު ނުބާއްވާނެކަމަށް ބުނާ ފަރާތްތައް އެގޮތަށް ބުނަނީ މި ދެންނެވި ސަބަބުތައް އެގޮތަށް ހުރީމަ އެވެ. އެހެނީ ޕާޓީތަކަށް ފައިސާ ނުދީފިކަމުގައިވާނަމަ ޕާޓީތަކަށް އެންމެ ފުރިހަމަ ކެމްޕޭނެއް ކުރުމަށްވެސް ހުރަސްތައް ކުރިމަތިވާނެތީ އެވެ. އެ ހިސާބުން އިންތިހާބު ނުބޭއްވުމަށް ނުވަތަ އިންތިހާބު ފަސްކުރުމަށް އިލެކްޝަންސް ކޮމިޝަނަށް ދައްކާނެ ބަހަނާއެއް ލިބިގެންދިޔައީ އެވެ.\nޔަޤީނުުންވެސް އެނގޭކަމަކީ، އިލެކްޝަންސް ކޮމިޝަނުން ބަޖެޓް ނެތްކަމަށް ބުނެ މިހާރު އެ ދައްކާ ބަހަނާތަކަކީ ބަޖެޓް ނެތިގެން ދައްކާ ބަހަނާތަކެއް ނޫންކަމެވެ. އަދި ސަރުކާރުން އިލެކްޝަންސް ކޮމިޝަނަށް ބެޖެޓް ދޫނުކުރަނީވެސް ދައުލަތުގެ ބަޖެޓްގައި ފައިސާ ނެތިގެން ނޫންކަން އެނގެ އެވެ. އެކަމުގެ ފަހަތުގައި އެހެން ބައިވަރު ކަންތައްތަކެއްވާކަމެވެ. އެހެނީ ޕާކްތައް އެޅުމާއި، މިސްކިތްތަކުގެ ކުލަ ބަދުލުކުރުމާއި، ބޮޑުންގެ ކުންފުނިތަކަށް "ކަޓު" ބެހުމަށް ދައުލަތުގެ ބަޖެޓުގައި ފައިސާ ހުންނައިރު، އިންތިހާބެއް ބާއްވަން ބެޖެޓް ނެތޭ ބުނުމުން އެކަން ގަބޫލުކުރުމަކީ ބޮޮޑު ޖޯކަކަށްވާނެތީ އެވެ.\nހަމަ އެންމެ ފަހުވަގުތުގައި ބަޖެޓް ނުލިބުނުކަމަށް ބުނެ، ރިޔާސީ އިންތިހާބު ފަސްކުރުމަކީވެސް، ނުވަތަ ނުބާއްވާ ދޫކޮށްލުމަކީވެސް ހަމަވެދާނެ ކަމެކެވެ.


MRM ge Jalsaa ge adhadhu hama: EC\nމޯލްޑިވްސް ރިޕޯމް މޫވްމަންޓް (އެމްއާރުއެމް) އުފެއްދުމަށް ބޭއްވި ޖަލްސާ -- އަވަސް ފޮޓޯ: ސަލްވީން\nކުރީގެ ރައީސް މައުމޫން އަބްދުލްގައްޔޫމްގެ ސިޔާސީ ޕާޓީ، މޯލްޑިވްސް ރިޕޯމް މޫވްމަންޓް (އެމްއާރުއެމް) އުފައްދަން ބޭއްވި ޖަލްސާގައި ގާނޫނީ އަދަދު ހަމަކޮށްފައިވާ ކަމަށް އިލެކްޝަންސް (އީސީ) އިން ބުނެފި އެވެ.\nއެ ކޮމިޝަނުން މިހެން ބުނެފައިވަނީ އެމްއާރުއެމްއިން ޖަލްސާ ބޭއްވީ ގާނޫނީ އަދަދު ހަމަނުކޮށް ކަމަށް ބުނެ ދެކެވޭ ވަހާކަތަކާ ގުޅިގެނެވެ. މިމަހުގެ އަށްވަނަ ދުވަހުގެ ރޭ ބޭއްވި ޖަލްސާއަށް ގާނޫނުގައި ބުނާ އަދަދަށް މެންބަރުން ހާޒިރުވަންދެން ޖަލްސާ ފެށުން ފަސް ކުރި އެވެ. ޖަލްސާ ފެށީ ކަނޑައަޅާފައިވާ ވަގުތަށްވުރެ ފަހުންނެވެ.\nއީސީގެ އިސް ތަރްޖަމާން އަހުމަދު އަކްރަމް ވިދާޅުވީ އެމްއާރްއެމް އުފެއްދުމަށް ބޭއްވި ޖަލްސާ އިލެކްޝަންސް ކޮމިޝަނުން އޮބްޒާވްކުރި ކަމަށެވެ. އަދި އެ ޖަލްސާ ފަށާފައިވަނީ ޕާޓީއެއް އުފައްދަން ބާއްވާ ޖަލްސާގައި ހަމަވާންޖެހޭ ގާނޫނީ އަދަދު ކަމަށްވާ 300 މެންބަރުން ހާޒިރުވުމުން ކޮމިޝަންގެ އޮބްޒާވަރުންގެ ހުއްދަ ލިބިގެން ކަމަށެވެ.\nއަކްރަމް ވިދާޅުވީ އެ ޖަލްސާގައި ކަންކަން ހިނގާފައިވަނީ ގާނޫނުތަކާއި އެއްގޮތަށް ކަމަށެވެ.\nއެމްއާރްއެމް އުފައްދަން ހުށަހަޅައިފި


2 meehun ge mahsala gai Fuluhun nizaam ge tharutheebu muguraalaaifi: Criminal court\nދެ މީހުންގެ މައްސަލާގައި ފުލުސް ވަނީ ނިޒާމްގެ ތަރުތީބު މުގުރާލާފައި: ކްރިމިނަލް ކޯޓް\nކުރިމިނަލް ކޯޓު -- އަވަސް ފޮޓޯ: އަހުމަދު ޝުރާއު\nތިން ކިލޯގެ މަސްތުވާތަކެއްޗާއެކު މިދިޔަ ހޯމަ ދުވަހު ހުޅުމާލެއިން ހައްޔަރުކުރި ދެ މީހުންގެ މައްސަލާގައި ފުލުހުން އަމަލު ކުރަމުންދާ ގޮތާމެދު ސުވާލު އުފެދޭ ކަމަށާއި އަމަލު ކުރާ ގޮތުން އަދުލުގެ ނިޒާމްގެ ތަރުތީބު މުގުރިފައިވާ ކަމަށް ކުރިމިނަލް ކޯޓުން މިއަދު ބުނެފި އެވެ.\nހޯމަ ދުވަހު އެ ދެ މީހުން ހައްޔަރުކުރީ ހުޅުމާލެ މެޖިސްޓްރޭޓް ކޯޓުގެ އަމުރެއްގެ ދަށުންނެވެ. ބަންދު ޖެހުމަށް ގެންދިޔައީ ކުރިމިނަލް ކޯޓަށެވެ. ނަމަވެސް 25 އަހަރުގެ ފިރިހެން މީހާ އާއި 52 އަހަރުގެ އަންހެން މީހާ ބަންދުކުރުމަށް ނެރެފައިވާ އަމުރުގައި އިޖުރާއީ މައްސަލަތަކެއް އުޅޭތީ ކުރިމިނަލް ކޯޓުން އެންގީ އެ ދެ މީހުން ދޫކޮށްލުމަށެވެ. ބަލައި ފާސްކުރަން ނެރެފައި އޮތް އަމުރުގައި އެ އަމުރު ނެރުނު ފަނޑިޔާރުގެ ނަމެއް ނެތެވެ. ނަން އޮތުމަކީ ޖިނާއީ އިޖުރާއަތުގެ ގާނޫނު ލާޒިމް ކުރާ ކަމެކެވެ.\nއެމީހުން ދޫކޮށްލުމުން ހުޅުމާލެ ކޯޓުން އިތުރު އަމުރެއް ހޯދައިގެން ރޭ އަނެއްކާވެސް އެ ދެ މީހުން ހައްޔަރުކުރި އެވެ. އަދި މިފަހަރު ބަންދު ޖެހުމަށް ގެންދިޔައީ ހުޅުމާލެ ކޯޓަށެވެ. ނަމަވެސް ހުޅުމާލެ ކޯޓުން ވެސް އެންގީ އެ ދެ މީހުން ދޫކޮށްލުމަށެވެ. އެއީ ބަންދު ޖެހުމަށް ހުށަހެޅުމުގައި ފުރިހަމަ ކުރަން ޖެހޭ އިޖުރާއަތް ފުލުހުން ފުރިހަމަ ނުކުރާ ކަމަށް ބުނެ އެވެ.\nއެކަމާ ގުޅިގެން މިރޭ ކުރިމިނަލް ކޯޓުން ނެރުނު ނޫސް ބަޔާނެއްގައި ބުނީ އެ މައްސަލާގައި އެ ދެ މީހުން ދޫކޮށްލުމަށް ކުރިމިނަލް ކޯޓުން އަމުރު ކުރީ ހައްޔަރުކޮށްފައިވަނީ އިޖުރާއަތްތަކާ ހިލާފަށް ކަމަށްވާތީ ކަމަށެވެ. އަދި އެ ހަބަރު ފުލުހުން މީޑިއާއަށް ފޯރުކޮށްދިނީ އެއްވެސް ޒިންމާދާރު ކަމެއް ނެތި، ޝަރުއީ ދާއިރާގެ ތަސައްވުރު ނުބައިވާ ގޮތަށް ކަމަށެވެ. ގާނޫނާ ހިލާފަށް އޮތް އަމުރެއްގެ ދަށުން ހައްޔަރުކޮށްފައިވާ މީހެއްގެ ބަންދު އިތުރު ކުރުމަކީ ގާނޫނު ހުއްދަ ކުރާ ކަމެއް ނޫން ކަމަށާއި އެއީ މުއާހަދާތައް ވެސް މަނާ ކުރާ ކަމެއް ކަމަށެވެ.\nފުރަތަމަ މަރުހަލާގައި ނެރޭ އަމުރާމެދު ހިތްހަމަ ނުޖެހޭ ނަމަ އޮތީ މަތީ ކޯޓުގައި އިސްތިއުނާފު ކުރުން ކަމަށާއި ނަމަވެސް ފުލުހުން އިހްތިޔާރު ކުރީ އެ މަގު ނޫން ކަމަށް ބަޔާނުގައި ފާހަގަކުރި އެވެ. ކުރިމިނަލް ކޯޓުގެ އަމުރު ހަހއިކޯޓުގައި އިސްތިއުނާފު ކުރުމުގެ ބަދަލުގައި އާ އަމުރެއް ހޯދައި އަލުން އެ މީހުން ހައްޔަރުކޮށް ބަންދު އިތުރު ކުރުމަށް ކުރިމިނަލް ކޯޓުގެ ބަދަލުގައި ހުޅުމާލެ ކޯޓަށް ގެންދިޔުމަކީ ސުވާލު އުފެދޭ ކަމެއް ކަމަށް ކުރިމިނަލް ކޯޓުން ބުންޏެވެ. އެ ގޮތަކީ ޖިނާއީ އަދުލުގެ ނިޒާމްގެ ތަރުތީބު މުގުރިގެންދާ ކަމެއް ކަމަށް ވެސް ބުންޏެވެ.\nކުރިމިނަލް ކޯޓުން ބުނީ އަލުން އެ ދެ މީހުން ހައްޔަރުކޮށް ވެސް އިޖުރާއަތްތައް ފުރިހަމަ ނުކޮށް ފުލުހުން އަމަލު ކުރަމުންދާ ސުވާލު އުފެދޭ ގޮތް، ކަމާބެހޭ މުއައްސަސާތަކާއި އާންމުންގެ ސަމާލު ކަމަށް ގެންނަ ކަމަށެވެ.\nމި މައްސަލާގައި ހައްޔަރުކުރި އަންހެން މީހާއަކީ ތުހުމަތެއް ނެތި ހައްޔަރުކޮށްފައިވާ މީހެއް ކަމަށް ފުލުހުން ޝަރީއަތުގައި ބުނެފައިވާ ކަމަށާއި އޭނާ ހައްޔަރުކޮށްފައިވަނީ އޭނާގެ ދަރިފުޅު ހާދިސާއިން ފެނުނު މަސްތުވާތަކެއްޗަށް ޒިންމާ ނަގާފައިނުވާތީ ކަމަށް ކުރިމިނަލް ކޯޓުން ބުންޏެވެ. މަޖުބޫރުކޮށްގެން ހެކި ހޯދުމާއި އެފަދަ ހެކި ބަލައިގަތުން ގާނޫނު މަނާކުރަންކަން ވެސް ފާހަގަކުރި އެވެ.\nއަންހެންމީހާގެ ކުޑަކަމުދާ ތަކެތި މަސްތުވާތަކެތީގެ ބާވަތެއް ކަމަށްވާ ބެންޒޯއަށް ޕޮޒިޓިވްވެފައިވާ ކަމަށާއި ނަމަވެސް އޭނާއަކީ ނަފްސާނީ ބައްޔަކަށް ބޭސް ކުރާ މީހަކަށްވާއިރު އެ ޑްރަގަށް އޭނާ ޕްޒިޓިވްވެފައިވަނީ ބޭހެއްގެ ސަބަބުން ކަމަށް ޝަރީއަތުގެ މަޖިލީހުގައި ބުނެފައިވާ ކަމަށް ވެސް ކުރިމިނަލް ކޯޓުން ބުންޏެވެ.\nފުލުހުންނަށް ހުޅުމާލެ ކޯޓުން ވެސް މިއަދު ވަނީ ރައްދު ދީފަ އެވެ. އެ ކޯޓުން ވެސް ބުނީ އެ މައްސަލާގައި ފުލުހުން އަމަލު ކުރާ ގޮތް ގޯސް ކަމަށެވެ. ނަމަވެސް ފުލުހުން ވަނީ އަމިއްލަ ދިފާއުގައި ވާހަކަ ދައްކާފަ އެވެ. ފުލުހުން ބުނާ ގޮތުގައި އިޖުރާއަތްތަކާ ފުލުހުން ހިލާފުވެފައެއް ނޯންނާނެ އެވެ.


Ras Online - މަތިކޮމަންޑޫ ގުޅާލުމުގެ މަޝްރޫއު ހުއްޓުވަން އުޅެނީ ސަރުކާރަށް ކަމެއް ނުވާކަން ދައްކަން: ފައްޔާޒު\nމަތިކޮމަންޑޫ ގުޅާލުމުގެ މަޝްރޫއު ހުއްޓުވަން އުޅެނީ ސަރުކާރަށް ކަމެއް ނުވާކަން ދައްކަން: ފައްޔާޒު\nޒަހީނުއްދީން ސަޢީދު 14 ޖެނުއަރީ 2022 - 17:32\nށ. ކޮމަންޑޫއާއި އެރަށާ ޖެހިގެން އޮންނަ ފަޅު ރަށެއް ކަމަށްވާ މަތިކޮމަންޑޫ ގުޅާލުމުގެ މަޝްރޫއު ހުއްޓުވަން އިދިކޮޅު ފަރާތްތަކުން މަސައްކަތް ކުރަނީ ސަރުކާރަށް ކަމެއް ނުވާކަން ދައްކަން ކަމަށް އިކޮންމިކް މިނިސްޓަރު ފައްޔާޒު އިސްމާއިލް މިއަދު ވިދާޅުވެއްޖެއެވެ.\nށ. ކޮމަންޑޫއާއި އެރަށާ ޖެހިގެން އޮންނަ ފަޅު ރަށެއް ކަމަށްވާ މަތިކޮމަންޑޫ ގުޅާލުމުގެ މަޝްރޫއު ފެށުމަށް މިއަދު ހަވީރު އެރަށުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ ފައްޔާޒު ވިދާލުވީ ކޮމަންޑޫ ގުޅާލުމުގެ މަޝްރޫއު ހުއްޓުވަން އިދިކޮޅު ފަރާތްތަކުން މަސައްކަތް ކުރަމުންދާ ކަމަށެވެ. އަދި އެމަޝްރޫއުގެ މަސައްކަތް ހުއްޓުވަން އިލެކްޝަން ކޮމިޝަނާއި ކަމާ ގުޅޭ މުވައްސަސާތަކަށް މައްސަލަތައް ހުށައަޅަމުން ގެންދާ ކަމަށާއި، އެމަސައްކަތް ކުރަނީ މި ސަރުކާރަށް އެއްވެސް ކަމެއް ނުވާކަން ދައްކަން ކަމަށް ފައްޔާޒު ވިދާޅުވިއެެވެ.\nމިނިސްޓަރު ފައްޔާޒު ވިދާޅުވީ މަތިކޮމަންޑޫ ގުޅާލުމުގެ މަޝްރޫއުގެ މަސައްކަތް އަންނަ އަހަރު ކުރީކޮޅު ނިންމާލެވޭނެ ކަމަށެވެ. އެމަޝްރޫއުގެ ސަބަބުން އިގްތިސާދީ ގޮތުން ބޮޑު ބަދަލެއް އެ ސަރަހައްދަށް އަންނާނެ ކަމަށާއި ރައްޔިތުންގެ ދިރިއުޅުމުގެ ހާލަތު އެތައް ގޮތަކުން ރަނގަޅުވެގެންދާނެ ކަމަށް ފައްޔާޒު ވިދާޅުވިއެވެ.\nމިނިސްޓަރު ފައްޔާޒު ވިދާޅުވީ ކޮމަންޑޫގެ މިހާރުގެ ސައިޒަކީ 21 ހެކްޓަރު ކަމަށާއި، މަތިކޮމަންޑޫ ގުޅުވާލައި ހިއްކާ ނިމޭއިރު 25 ހެކްޓަރު އެރަށުގެ ބިމަށް އިތުރުވާނެ ކަމަށެވެ.\n"މިއަދު އެމްޓީސީސީން މިތާނގައި ބަނޑަހަ އެޖެހީ އެމަސައްކަތް ކުރިއަށް ގެންދިޔުމަށްޓަކައި ތިބޭފުޅުންނަށް ފެނިގެންދާނެ މާދަމާ ވެސް މި ކޮމަންޑޫ ދޭތެރޭގައި މަސައްކަތް ކުރިއަށް ދާތަން، މާތްﷲ އިރާދަކުރެއްވިޔާ އަންނަ އަހަރުގެ ކުރީކޮޅު ތިބޭފުޅުން ކޮމަންޑޫއަށް ގޮސް އުޅޭނީ ރީތިކޮށް ހިނގާލާފައި ސައިކަލުތަކާއި ވެހިކަލްތަކުގައި،" މަސައްކަތް ނުހުއްޓި ކުރިއަށްދާނެކަމުގެ ޔަގީންކަން ދެއްވަމުން އިކޮންމިކް މިނިސްޓަރު ފައްޔާޒު ވިދާޅުވިއެވެ.\nކޮމަންޑޫއާއި މަތިކޮމަންޑޫ ގުޅާލުމަކީ މި ސަރުކާރުގެ ރިޔާސީ ވައުދެކެެވެ. އެހެން ނަމަވެސް މިއަހަރުގެ ބަޖެޓްގައި ނެތް އެ މަޝްރޫއު ރައީސް އިއުލާން ކުރެއްވީ ކޮމަންޑޫ ދާއިރާގެ ބައި އިލެކްޝަންގެ ކެމްޕޭން ޖަލްސާގައެވެ. އެކަމަކީ ކޮމަންޑޫ ދާއިރާގެ އިންތިޚާބަށް ނުފޫޒު ފޯރުވުމަށް ސަރުކާރުން ހިންގާ މަޝްރޫއެއް ކަމަށް އިދިކޮޅު ފަރާތްތަކުން ވަނީ ބުނެފައެވެ.\nކާކު ހުއްޓުވަން އުޅެނީ ތިމާމެންނަށް ނުވަނީއޭ ބުނިއްޔާ މާތާހިރުވާނެ


Vaki fikureh ge meehun hayyaru kurumakee hithaamaveri kameh: Faisal\nވަކި ފިކުރެއްގެ މީހުން ހައްޔަރުކުމަކީ ހިތާމަވެރިކަމެއް: ފައިސަލް\nކޮލަމާފުށިން ބަޔަކު ހައްޔަރުކުރުން ފައިސަލް ވަނީ ކުށްވެރިކުރައްވާފައި\nދެ ދުވަހުގެ މި ދަތުރުފުޅުގައި ފައިސަލް ބ އަތޮޅުގެ އަށް ރަށަކަށް ވަޑައިގަންނަވާނެ\nކ. މާލެ 30 އޯގަސްޓު 2018 | ބުރާސްފަތި 10:41 2,428\nފުޅަދޫގައި ފައިސަލް ވާހަކަފުޅު ދައްކަވަނީ - ރާއްޖެ އެމްވީ\nއިންތިހާބަށް ކުޑަތަން ވެފައި ވަނިކޮށް ވަކި ކުލައެއްގެ ފޮތި ދެމުމުން ހަޖަމްނުވާތީ ވަކި ފިކުރަކަށް ތާއިދުކުރާ މީހުން ހައްޔަރުމަކީ ހިތާމަވެރި ކަމެއް ކަމަށް ގުޅިފައިވާ ސިޔާސީ ޕާޓީތަކުގެ ފަރާތުން މި އިންތިހާބުގައި ވާދަކުރައްވާ އެމްޑީޕީގެ ކެންޑިޑޭޓް އިބްރާހިމް މުހައްމަދު ސޯލިހުގެ ރަނިންގ މޭޓް ފައިސަލް ނަސީމް ވިދާޅުއްޖެއެވެ.\nއާބާދީގައި ގާތްގަނޑަކަށް 390 މީހުން ދިރިއުޅޭ ބ. އަތޮޅު ފުޅަދޫގެ ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުން ފައިސަލް ވިދާޅުވީ ފުލުހުންނަން ކޯޓު އަމުރު ލިބެނީ ވަކި ފިކުރަކަށް ތާއިދުކުރާ މީހުން ހައްޔަރުކުރަން ކަމަށެވެ. ކޮލަމާފުށިން ބަޔަކު ހައްޔަރުކުރި ކުރުން ކުށްވެރިކުރައްވައި ވާހަކަފުޅު ދައްކަވަމުން ފައިސަލް ވިދާޅުވީ އިންތިހާބަށް ކުޑަތަން ވެފައި ވަނިކޮށް މުއައްސަސާތަކުން ވަކި ފަރާތަކަށް ޖެހިގެން ކަންކުރުމަކީ ބަލައިގަނެވޭނެ ކަމެއް ނޫން ކަމަށެވެ.\nވިސްނާ ނުލައި ވަކި ކަމެއް ހާސިލްކުރުމަށް ފުލުހުން ކުރާ ކަންމަކުން މަދާމާ ދެރަ ގޮތެއް މެދުވެރިވެދާނެ ކަމަށް ފައިސަލް ވަނީ ވިދާޅުވެފައެވެ. އަދި ގުޅިފައިވާ ސިޔާސީ ޕާޓީތަކުގެ ވެރިކަމެއްގައި ގާނޫނާ އެއްގޮތަށް ކަންކަން ކުރުމުގެ ފުރުސަތު މިނިވަން މުއައްސަސާތަކަށް ލިބިގެންދާނެ ކަމަށާއި އެއްވެސް މީހަކަށް ގާނޫނީ އިމުގެ ބޭރުން ނޫޅެވޭނެ ކަމަށް ފައިސަލް ވިދާޅުވިއެވެ.\nފުޅަދޫން ފައިސަލް އަށް ވަނީ ހޫނު މަރުހަބާ ދަންނަވާފައި\nކޮންމެ ދަތުރަކުން ފެށިގެން ވެސް މި ފެންނަނީ ސަރުކާރުން ރަށުގެ ތަރައްގީއަށް އިހްމާލުވެފައިވާ ކަމަށެވެ. އަދި ސަރުކާރުން ބޭނުންވާ ވަކި ކަންތައްތަކެއް ހާސިލްކުރުމަށް ކަންކަންކުރުމުގެ ނަތީޖާއަކަށް ވެގެންދަނީ ރައްޔިތުންނަން އަސާސީ ހިދުމަތްތަށް ވެސް ނިލިބުން ކަމަށް ފައިސަލް ވިދާޅުވިއެވެ.\nފުޅަދޫގެ ރައްޔިތުންނަން ފަށޭހަ ކަމާއި އެކު ލަފާ ފުރޭނެ ގޮތް ގާއިމްވެފައިވާ އޮންނަން ޖެހޭކަން ފާހަގަކުރަން ފައިސަލް ވިދާޅުވީ ގުޅިފައިވާ ސިޔާސީ ޕާޓީތަކުގެ ވެރިކަމުގައި ލަފާ ފުރުމުގެ މައްސަލަ ހައްލުކުރާނެ ކަމަށެވެ.\nފައިސަލް ފުޅަދޫއަށް ވަޑައިގަތުމުން އެރަށުން ވަނީ ޙޫނު މަރުޙަބާއެއް އެމަނިކުފާނަން ދަންނަވާފައެވެ. މި ދަތުރުފުޅުގައި ފައިސަލް ވަނީ ފުޅުދޫގެ ގުޅިފައިވާ ސިޔާސީ ޕާޓީތަކުގެ ޖަގަހަ ހުޅުއްވައިދެއްވާފައެވެ. ދަތުރުފުޅުގައި ފައިސަލް ދެން ވަޑައިގަންނަވާނީ ފެހެންދޫ އަށެވެ. އެ އަށް ފަހު ހިތާދޫ، ތުޅާދޫ، ދަރަވަންދޫ، ދޮންފަނު، ކެންދޫ، ކިހާދޫއަށް ފައިސަލް ވަޑައިގެންނަވާނެއެވެ.\nމި ދަތުރުފުޅުގައި އެމްޑީޕީގެ ޗެއާޕާސަން ހަސަން ލަތީފާއި، ކެންދޫ ދާއިރާގެ ރައްޔިތުންގެ މަޖިލީހުގެ މެމްބަރު އަލީ ހުސެއިން، ގާނޫނީ ވަކީލް ހިސާން ހުސެއިން، ޖުމްހޫރީ ޕާޓީގެ ކައުންސިލް މެމްބަރު މުހައްމަދު މަލީހުގެ އިތުރުން އެޕާޓީގެ ސެކެއްޓްރީ ޖެނެރަލް އަހުމަދު ސަމީރު ބައިވެރިވަޑައިގަންނަވާކަން ފާހަގަކޮށްލެއެވެ.


China ge aailaa thakah emme kamudhaa jazeeraa gaumakah Raajje hovijje | Mihaaru\nޗައިނާގައި މިދިޔަ އަންގާރަ ދުވަހު ބޭއްވި ޗައިނީޒް ފެމިލީސް ފޭވަރިޓް އައުޓްބައުންޑް ޓްރެވަލް ޗޮއިސަސް އެވޯޑު ހަފްލާ.-- ފޮޓޯ: އެމްއެމްޕީއާރުސީ\nޗައިނާގެ އާއިލާތަކަށް އެންމެ ކަމުދާ ޖަޒީރާ ގައުމަަކަށް ރާއްޖެ ހޮވިއްޖެ\n15 ޑިސެމްބަރ 2016 - 11:46 1 comment\nޗައިނާގެ އާއިލާތަކުގެ މެދުގައި ޗުއްޓީ ހޭދަކުރަން ދާން އެންމެ ކަމުދާ ޖަޒީރާ ގައުމުގެ ގޮތުގައި ރާއްޖެ ހޮވިއްޖެ އެވެ.\nމި އެވޯޑް ރާއްޖެ އަށް ލިބުނީ ގްލޯބަލް ޓްރެވަލާ އާއި ގްލޯބަލް ޓައިމްސް މަޖައްލާ ގުޅިގެން މިދިޔަ އަންގާރަ ދުވަހު ބޭއްވި ޗައިނީސް ފެމިލީސް ފޭވަރިޓް އައުޓްބައުންޑް ޓްރެވަލް ޗޮއިސަސް އެވޯޑް ހަފްލާގަ އެވެ. ޗައިނާގެ ވެރިރަށް ބެއިޖިންގައި ހުންނަ ރިޓްޒް ކާލްޓަން ހޮޓަލުގައި ބޭއްވި މި ހަފްލާގައި، ރާއްޖޭގެ ފަރާތުން އެވޯޑާ ހަވާލުވެވަޑައިގަތީ މޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) އިން ޗައިނާ އަށް ކަނޑައަޅާފައިވާ ޕީއާރު އެޖެންޓެވެ.\nޗައިނާގައި ނެރޭ އެންމެ ބޮޑު ދެ ޓްރެވަލް މަޖައްލާ ކަމަށްވާ ގްލޯބަލް ޓްރެވަލާ އާއި ގްލޯބަލް ޓައިމްސް ގުޅިގެން މި އެވޯޑް ހަފްލާ ބާއްވާތާ އަށް އަހަރު ވަނީ ވެފަ އެވެ. މި އަހަރުގެ ހަފްލާގައި 10 އެވޯޑެއް ދީފައިވެ އެވެ. އޭގެ ތެރޭގައި ޗައިނާގެ އާއިލާތަކުގެ މެދުގައި އެންމެ މަގްބޫލް ޖަޒީރާ ގައުމުގެ އިތުރަށް، އެންމެ މަގްބޫލް މަންޒިލާއި ސިޓީ އާއި ކްރޫޒްލައިނާއި ހޮޓެލް ބްރޭންޑް އަދި ޗައިނާ އާއި ބޭރުގެ އެއާލައިން ހިމެނެ އެވެ.\nރާއްޖެ އަށް މި އެވޯޑް ލިބިފައިވާ އިރު، ޗައިނާ އިން ބޭރަށް ދަތުރުކުރާ ޒުވާނުންގެ މެދުގައި އެންމެ މަގުބޫލް މަންޒިލްތަކުގެ ތެރޭގައި ރާއްޖެ ހިމެނޭ ކަމަށް މިދިޔަ ސެޕްޓެމްބަރު މަހު ހެދި ސާވޭއަކުން ވެސް ދައްކާފައިވެ އެވެ.\nރާއްޖެ އަށް އެންމެ ގިނައިން ޓޫރިސްޓުން އަންނަނީ ޗައިނާ އިން ކަމަށްވީ ނަމަވެސް، ޗައިނާ މާކެޓް ވަނީ ދަށަށް ދާން ފަށައިފަ އެވެ. އެ ގޮތުން، މިދިޔަ އަހަރުގެ އޮކްޓޯބަރު މަހު ޗައިނާ އިން 30،714 މީހުން ރާއްޖެ އައިސްފައި ވިޔަސް، މިދިޔަ އޮކްޓޯބަރު މަހު އެ އަދަދު ވަނީ 4.1 ޕަސެންޓް ދަށްވެ، 29،444 މީހުންނަށް ތިރިވެފަ އެވެ. އަދި ޗައިނާ އިން ރާއްޖޭގެ ޓޫރިޒަމް މާކެޓުގައި ހިއްސާ ކުރާ މިންވަރު ވެސް ވަނީ 25.1 ޕަސެންޓަށް ދަށް ވެފަ އެވެ.\nއިތުރު ލިޔުންތައް އެމްއެމްޕީއާރުސީ ރާއްޖެ-ޗައިނާ ޓޫރިޒަމް ޗައިނާ ޓޫރިސްޓުން ޓޫރިސްޓުން\nރާއްޖޭގެ ޓޫރިޒަމް އިސްތިހާރުކުރަން ޗައިނާ އެހީވަނީ\nޗައިނާ ޓޫރިސްޓުންނަށް ފަހި ގޮތްތަކެއް ހަމަޖައްސަންއެދެފި\nޖީހާންގެ ދިވެހި ރަހަތަކުން ޗައިނާ ކުޅުދިޔާވެއްޖެ


[ސެޕްޓެމްބަރު 13، 2015 ގެ ބަޔާ ގުޅޭ]\nޒައިދްގެ ކުރިމަތީ ޔާނީ އޭނާގެ ހިތުގައި މިއޮއް ހުރިހާ ދުވަހު ފޮރުވައިގެން ހުރި އިހްސާސްތައް ބޭރުކޮށްލީ އެއްވެސް ޖެހިލުމެއް ނެތިއެވެ. ޔާނީގެ ހިތުގައި ވިކާޝްއަށް އޮތް ބިރުވެސް އެވަގުތު އެއްކޮށް ހިތުން ފޮހެވިފައިވާ ކަހަލައެވެ. ޔާނީގެ ވާހަކައަށް އެއްބަސްވަމުން އާއެކޭ ބުނެ ޒައިދް އޭނާގެ އަތުތެރޭ ޔާނީ ފޮރުވާލިއެވެ. އަބަދުގެ އަބަދަށް އޭނާގެ މިލްކެއްގެ ގޮތުގައި ބޭންދުމަށެވެ. ޔާނީވެސް ދެލޯމަރާލަމުން ޒައިދްގެ އަތުތެރޭ ބޮނޑިވެގަތީ ހުރިހާ ނުރައްކަލަކުން މިންޖުވީކަމުގެ މިނިވަންކަމުގެ ނޭވައެއް ދޫކޮށްލަމުންނެވެ. ހިތްއެދުނީ އެވަގުތުކޮޅު މުޅި އުމުރަށް ދެމިގެން ދިއުމަށެވެ. އެހެނަސް އެއުފާވެރިކަން ދެމިގެން ދިޔައީ މަދު ސިކުންތުކޮޅަކަށެވެ. ހުވަފެނަކުން ހޭލެވުނު ފަދައިން ލޯމަތިން އެހުރިހާ މަންޒަރެއް ގެއްލުނެވެ. އާއެކެވެ. އެއީ ހުވަފެނެކެވެ. ހިޔާލެކެވެ. ހަޤީޤަތެއް ނޫނެވެ.\nއޭޑީކޭ ހޮސްޕިޓަލުގެ ވިހާކޮޓަރިއާއި ހަމައަށް ދެވުނުއިރު މިޝްކާގެ ހާލުފެނިފައި ޝިވަމްވެސް ހުރި ރޮވިފައެވެ. ލިބެންއުޅޭ އުފަލަށްވުރެ ބޮޑަށް އެވަގުތު އޭނާގެ ހިތުގައި ކޮންމެވެސް ވަރެއްގެ ނުތަނަވަސްކަމެއް އެކުލެވިގެންވިއެވެ. މިޝްކާއާއި އޭނާގެ ދަރިފުޅަށް ކަމެއް ވެދާނެތީއެވެ. މިއީ ކޮންމެ މަންމަ އަކާއި ބައްޕައެއްގެ ހަޔާތުގައިވެސް އަންނާނެ އެންމެ އުފާވެރި އަދި ހިތްނުތަނަވަސްވާނެ އެއް ވަގުތުކޮޅެވެ. ވިހާކޮޓަރީގެ ތެރެއަށް މިޝްކާ ވެއްދުމުގެ ކުރިން އަތުގައި ހިފާބޮސްދެމުން ފަހުބަހެއްގެ ގޮތުން މިޝްކާ ގާތު ޝިވަމް އެދުނީ ހިތްވަރުކުރުމަށެވެ. ވެއިޓިން އޭރިއާގައި އެންމެން ތިބިއިރު ޝިވަމްއަށް ހަމަޖެހިގެން އެތަނުން ގޮޑިއެއްގައި އިށީނދެވޭ ވަރެއް ނުވެއެވެ. މިޝްކާ ވިހަން ވެއްދީއްސުރެ ޝިވަމް ހުރީ ދެކޮޅަށް ދެކޮޅަށް ހިނގާލަ ހިނގާލައެވެ. ހާސްވެފައި ހުރިވަރުން އެއްވެސް މީހަކަށް ފޯނުކޮށްފައި މިޝްކާ ހޮސްޕިޓަލަށް ގެނައި ވާހަކަ ބުނާކަށް ހަނދާނެއް ނުވިއެވެ. ގޮތްހުސްވެފައި ހުރީ މީހެއް ފަދައިން ދެކޮޅަށް ހިނގަން ހުއްޓައި ޒައިދް ތާރާ ގޮވައިގެން އެތަނަށް އައެވެ. “ޝިވަމް ކޮބާ މިޝްކާ؟ ކީކޭ ޑޮކްޓަރ އަންގަނީ؟ އަހަންނަށްވެސް ހަބަރު ލިބުމާއެކު އަވަހަށް ތާ ގޮވައިގެން މިއައީ. މަންމަމެންވެސް އެބަ އާދޭ” ޒައިދަށް އެކަން އެނގުނީ ތާރާގެ ފަރާތުންނެވެ. މިޝްކާ ބަނޑުގައި ރިއްސައިގަތުމާއެކު ޔާނީ ތާރާއަށް ގުޅައި އެހަބަރު ދިނުމުން އަވަހަށް ޒައިދްއާއެކު ތާރާވެސް ހޮސްޕިޓަލަށް އައީއެވެ. “ލޭބަރ ރޫމްގަ. އަދި ވަކިއެއްޗެއް ނާންގާ، ޑޮކްޓަރ ވެއްޖެ އެތެރޭގަ. އައި ހޯޕް އެވްރިތިންގ ވިލް ބީ ފައިން. އިންޝާﷲ. އަހަރެން ހަނދާނެއް އެވަގުތު އެއްވެސް މީހަކަށް ގުޅާކަށް. ކިހިނެއް ޒައިދަށް އެނގުނީ މިޝްކާ ހޮސްޕިޓަލަށް ގެނައިކަމެއް؟”\nޝިވަމްގެ ހިތުގައި ސުވާލު އުފެދުނީ އޭނާ ފިޔަވައި ޒައިދްއާއި ހަމައަށް އެހަބަރު ފޯރުކޮށްދިން މީހަކު ނޭނގުމުންނެވެ. ނަމަވެސް ތާރާގެ ފަރާތުން އެކަން އެނގުނީ ކަމަށް ބުނުމުން އެވާހަކަ ބުނީ ޔާނީކަން ޝިވަމްއަށް ޔަޤީންވިއެވެ. އެހެންވެ އެކަމާ ބެހޭގޮތުން އެވަގުތު އިތުރަށް ވާހަކަ ދައްކާކަށް ޝިވަމް ބޭނުމެއް ނުވިއެވެ. ޒައިދްމެންގެ ފަހަތުން މާލަހެއްނުވެ ނާޒް އާއި ޝިޔާޒްވެސް އެތަނަށް އައިސް ޒާހިޔާ އާއި އާމިރު ގާތު މަޑުކޮށްލިއެވެ. ޒައިދްގެ މައިންބައިންނާއި މިޝްކާގެ މައިންބަފައިގެ ފަރާތުން ލިބެމުންދާ ލޯތްބާއި އަޅާލުމުގެ ސަބަބުން ޝިވަމްއަށް އޭނާގެ މައިންބަފައިން ނެތުމުގެ ފަޅުކަން އެއްވެސް ވަރަކަށް އިހުސާސެއް ނުވެއެވެ. އާއިލާއަށް އަންނަން އުޅޭ އާ މެހެމާނަށް މަރުހަބާ ކިއުމަށްޓަކައި އެންމެން ކުރަމުންއައި އިންތިޒާރަށް ނިމުމެއްއައީ ލޭބަރ ރޫމް ތެރެއިން އިވެންފެށި ތުއްތު ކުއްޖާގެ ރުއިމުގެ އަޑުންނެވެ. އުފަލުން ތެންމާލި ދެލޯ ފޮހެލަމުން ޝިވަމް މާތް ރަސްކަލާނގެއަށް ހަމްދުކޮށް ކައިރީގައި ހުރި ޒައިދްގެ ގައިގައި ބައްދާލިއެވެ. “މަރުހަބާ ބައްޕާ!” ފަހަތުން އައިސް ޝިވަމްގެ ގައިގައި ޖަހާލަމުން ތާރާ އޭނާއަށް މަރުހަބާ ކީ ހިނިތުން ވެލަމުންނެވެ. ތާރާގެ މިއަމަލުން އެންމެން އެއްފަހަރާ ހޭން ފަށައި މުޅި ތަނަށް އުފާވެރިކަން ވެރިވެގެން ދިޔައެވެ. “މަރުހަބާ! ވިހެއީ ފިރިހެން ކުއްޖެއް” ލޭބަރ ރޫމުން ނުކުތް ނަރުސް ކުއްޖާގެ އަތުތެރޭ ލޯބިކޮށް ހެވިފައި އޮތް ކުއްޖާ ފެނިފައި އެންމެންގެ ހިތުގައިވި ލޯބި ފުރިގެން ބަންޑުންވިއެވެ. މަޑުމަޑު ފުށްކޮޅެއް ފަދަ ދެކޮލާއި ވަށް މޫނާއި މިޝްކާއާއި އެއްވެސް ތަފާތެއް ނެތެވެ.\nއެކުޑަކުޑަ ޖާން އުރާލި ވަގުތު ޝިވަމްއަށް ކުރެވުނީ ބުނެދޭން ނޭނގޭ ފަދަ ތަފާތު އިހުސާސްތަކެކެވެ. ހިމަހިމަ އިނގިލިތަކުން ޝިވަމްގެ އަތުގައި ހިފަހައްޓާލާ އެ ކުޑަކުޑަ ތުންފަތުން ހީލީ އެއީ އޭނާގެ ބައްޕަކަން އެނގިގެން އުޅޭ ފަދަ ގޮތަކަށެވެ. އެލޯބި ލޯބި ހިނިތުންވުން ފެންނަ ކޮންމެ މީހަކުވެސް ލޯބިން މޮޔަވާނެއެެވެ. ޝިވަމް އޭނާގެ ދަރިފުޅުގެ މޫނުގައި ލޯބިން ބޮސްދިނުމުން ނިކަން ލޯބިކޮށް އޭނާ އާއި ދިމާލަށް ބަލަހައްޓައިގެން އޮތެވެ. “ނާރސް، މިޝްކާ ކިހިނެއް؟” ދަރިފުޅު ނަރުސް ކުއްޖާ އަތަށް ދެމުން ޝިވަމް މިޝްކާގެ ހާލު އަހައިލިއެވެ. “ޝީ އިޒް ފައިން. އިރުކޮޅަކުން ރޫމަށް ބަދަލުކުރާނެ” މިޝްކާގެ ހާލު ރަނގަޅުކަން އެނގުމުން ޝިވަމް އަށް ހަމަޖެހުމުގެ ނޭވާ އެއް ދޫކޮށްލެވުނެވެ. ފޯނެއް އައުމުން ވާހަކަ ދައްކަމުން އެއްފަރާތަކަށް ޖެހުނު ވަގުތު ތަންކޮޅެއް ދުރުގައި ފާރާ ނިވާވެގެން ޔާނީ ހުރިހެން ޒައިދަށް ހީވުމުން ވަރަށް ބާރަށް އެދިމާލަށް ދިޔައެވެ. ޒައިދަށް އެހިސާބަށް ދެވުނުއިރު އެތަނުގައި ޔާނީ ފެންނާކަށް ނެތެވެ. އެތަނުގައި ހުރީ އެހެން އަންހެން ކުއްޖެކެވެ. “އަހަންނަށް ކިހިނެއްތަ މިވަނީ؟ އަހަންނަށް ކީއްވެތަ ހީވީ މިތަނުން ދެންމެ ޔާނީ ފެނުނު ހެން. ނޯވޭ! ޝީ ކާންޓް ބީ ހިއަރ، އެންޑް އައި ހެވް ޓު ސްޓޮޕް ތިންކިންގ އެބައުޓް ހާރ” މުޅިތަނަށް ނަޒަރު ހިންގާލުމަށް ފަހު ޒައިދް ފަސްދީފައި ދާން ފެށުމުން ނިވާވެގެން ހުރިފައި ޔާނީ އެތަނުން ނުކުތެވެ. ޒައިދްގެ ފަރާތުން އިވިގެން ދިޔަ ބަސްތަކުން ޔާނީގެ ހިތަށް ފުން އަސަރެއް ކުރުވި ނަމަވެސް އުފާވީ އޭނާއަށްޓަކައި ޒައިދްގެ ހިތުގައި އަދިވެސް ލޯބި ދިރިހުރިކަން އެނގުމުންނެވެ. ޝިވަމްއާއި ދެކޮޅަށް ޔާނީ އެތަނަށް އައީ މިޝްކާގެ ހާލު ދެކިލުމަށެވެ.\nއާއިލާއަށް އައި އާ މެހެމާނަށް މަރުހަބާ ކިއުމަށްޓަކައި މުޅި ގޭތެރެ އެއްކޮށްވަނީ ޒީނަތްތެރިކޮށްލާފައެވެ. މަސައްކަތުގައި އަވަދިނެތި އެންމެން އުޅެމުން ދިޔައިރު ދުރުދުރުން ޔާނީ ދިޔައީ އެހުރިހާ ކަމެއް ބަލަމުންނެވެ. ގިނަވަގުތު ޔާނީ މަސައްކަތްކުރަނީ ޒައިދްގެ ލޯމަތިން ދުރުގައި އުޅެވޭތޯއެވެ. ޒައިދް ފެނުމުން ޔާނީއަށް އޭނާގެ ހިތުގެ އުދާސްތަކާއި އިހްސާސްތައް އަމިއްލަ ބާރުގެ ދަށަށް ގެންނަން އުނދަގޫ ވާތީއެވެ. ޔާނީއެކޭ އެއްގޮތަށް ޒައިދްވެސް މާބޮޑަކަށް ޔާނީއަކަށް ސަމާލުކަމެއް ނުދެއެވެ. އެއްފުރާޅެއްގެ ދަށުގައި ގިނަ ވަގުތު ހޭދަކުރި ނަމަވެސް ޔާނީ އުޅޭ ކަމުގެ އިހްސާސް ވާކަށް ޒައިދް މިހާރު ބޭނުމެއް ނޫނެވެ. ޒައިދްގެ އެއްވެސް ކުށެއް ނެތި އޭނާގެ ލޯބީގައި ކޮޅުފަައިން ޖަހާފައި ޔާނީ ދިއުމުން އޭނާގެ ހިތުގައި ލެވިފައިވާ ޒަހަމްތަކަށް އަދިވެސް ލުޔެއް ނުލިބެއެވެ. އެހެނަސް މިހުރިހާ ކަމަކަށްފަހުވެސް ހިތްވަރުކުރަމުން ޒައިދް އޭނާގެ ހަޔާތާ ކުރިމަތިލީ ކޮންމެވެސް ދުވަހަކުން ޔާނީއަށް ހެޔޮ ވިސްނުން ދެއްވާނެކަމަށް އުންމީދުކުރަމުންނެވެ. ހަފްތާއަކަށްފަހު މިޝްކާ ގެއަށް އައުމުން އޭނާއަށް ޒައިދްމެން އެންމެން އޭނާއާއި ދަރިފުޅަށް ކީ ވަރަށް ހޫނު މަރުހަބާއެކެވެ. އެންމެން މިޝްކާގެ ދަރިފުޅާއެކުގައި ވަގުތުތައް ހޭދަކުރަމުން ދިޔައިރު އެންމެންގެ ހިތުގައިވެސް ޔާނީ ނެތުމުން އެކަމުގެ ސަބަބުން ސުވާލު އުފެދުނެވެ. އެކަމަކު އިސްވެ ސުވާލުކުރާކަށް އެކަކަށްވެސް ނުކެރުނެވެ. ޔާނީގެ ހުސްވަގުތުތައް މިހާރު އޭނާ ހޭދަކުރަނީ އޭނާގެ ބަނޑުގައިވާ ދަރިފުޅާ ވާހަކަ ދެއްކުމުގައެވެ. ބައްޕައަކާ ނުލާ ވިޔަސް އޭނާގެ ދަރިފުޅު މިދުނިޔެއަށް އުފަންކުރަން ޔާނީ ބޭނުންވެއެވެ. މިކަމުގެ ސަބަބުން މީހުންގެ ފަރާތުން އިވޭނެ އެއްވެސް ބަހަކަށް ޔާނީގެ ފަރުވާލެއް ނެތެވެ.\nހަނދާންތައް އެނބުރިއައިސް ޒައިދްގެ އަންބެއްގެ ގޮތުގައި އަދިވެސް ޔާނީ ހުރިކަން ޒައިދްއަށް ސިއްރުކޮށްގެން އުޅުމަކީ ޔާނީއަށް ފަސޭހަކަމެއް ނޫނެވެ. “ދަރިފުޅާ! ދަރިފުޅުގެ ބައްޕަ އަހަރެމެންނާ އެކުގައި ނުވިޔަސް ބައްޕަ ދަރިފުޅު ދެކެ ވަރަށް ލޯބިވޭ. މަންމަ ވަރަށް ބޭނުން ދަރިފުޅުގެ ބައްޕައަށް މިކަން އަންގަން، އެކަމަކު ދަރިފުޅާއި ބައްޕަ ދުރުގަ ކުރަން މިއަދު މަންމައަށް މިވަނީ މަޖުބޫރުވެފައި. ދަރިފުޅާއި ބައްޕަގެ ސަލާމަތަށްޓަކައި، މަންމައަށް މައާފް ކުރޭ ދަރިފުޅާ…މައާފް ކުރޭ!” ޔާނީ އޭނާގެ ދެމަސްފުރިފައިވާ ބަނޑުގައި ފިރުމާލަމުން ނުހަނު ލޯތްބާއެކު ދަރިފުޅާއެކު އިހުސާސްތައް ހިއްސާކުރަމުން ދިޔައިރު ހަނދާނަށް އަންނަމުން ދިޔައީ އެންމެފަހުން ޒައިދް އާއެކު ރިސޯޓްގައި ހޭދަކުރި ރޭގެ މަތިންނެވެ. އެންމެ ފަހުގެ ބައްދަލުވުމުން ޒައިދް ޔާނީއަށް ދިން ހަދިޔާއަކީ މިއީއެވެ. ގޭތެރެއިން ނުކުމެގެން އައި ޒައިދްގެ ލޮލުގައި ފުރަތަމަވެސް އަޅައިގަތީ ގޯތިތެރޭގައި އެލުވާފައި ހުރި އުނދޯއްޔެއްގައި އިށީނދެލައިގެން އެކަނިވެރިކަން ވޭތުކުރަމުންދިޔަ ޔާނީއެވެ. ނޭނގި ނަމަވެސް މަޑުމަޑުން ޒައިދްއަށް އެދިމާލަށް ދެވެން ފެށުނެވެ. އަމިއްލަ އިހްތިޔާރަކު ނޫނެވެ. ހީވީ އެހެން ބާރެއް އޭނާ އެދިމާލަށް ގެންދާހެނެވެ. ޔާނީއަށް ނަފްރަތު ކުރަން ކިތަންމެ ބޭނުންވިޔަސް އަދިވެސް ޒައިދްގެ ހިތުގައި ޔާނީއަށް ދެވިފައިވާ ލޯތްބަކަށް މަޤާމަކަށް ބަދަލެއް އަންނަ ގޮތެއް ނުވިއެވެ. ޔާނީއާއި ދުރުވާން މަސައްކަތް ކުރި ވަރަކަށް އިތުރަށް ވެވެނީ ގާތެވެ. ޔާނީގެ ހަނދާންތައް ހިތުން ފިލުވާލެވޭތޯ ބެލިވަރަކަށް އިތުރަށް އެހިޔާލްތައް ކުރެވެނީއެވެ. ފޫހިވޭތޯ ބެލިވަރަކަށް ޒައިދަށް އިތުރަށް ޔާނީ ދެކެ ވެވެނީ ލޯތްބެވެ.\nޔާނީއާއި އަރާ ހަމަވުމުން ޒައިދަށް މަޑުމަޑުން ޔާނީގެ ބޮލުގައި ފިރުމާލެވުނެވެ. އަބަދުހެން އުޖާލާކޮށް މޫނުމަތިން އެވަގުތު ޒައިދަށް ފެންނަމުން ދިޔައީ މާޔޫސްކަމާއި ހިތާމައެވެ. ޔާނީގެ ބޮލުގައި މީހަކު އަތްލިކަމުގެ އިހްސާސްކުރެވުމުން ފުންމައިގެން ތެދުވެ ކޮޅަށް ހުރެވުނުއިރު ކުރިމަތީގައި ހުރި ޒައިދް ފެނުމުން މޭގަނޑު ފިނިވެގެން ދިޔައެވެ. ވިކާޝްގެ ބިރަށްފަހު މިހާރު ކިތަންމެ ކުޑަކަމަކާވެސް ޔާނީ ހުންނަނީ ވަރަށް ބިރުންނެވެ. އަބަދުވެސް ހީވަނީ އޭނާއާއި ގާތުގައި ވިކާޝް ހުންނަ ހެންނެވެ. ޒައިދް ފެނުމުން ފަސްދީ ދާން ބޭނުންވިނަމަވެސް ހިތް އެދުނީ އެވަގުތުކޮޅަށް ނިމުމެއް ނައުމަށެވެ. ކަސްރަތީ ހަށިގަނޑެއް ލިބިފައިވިޔަސް މިހާރު ޒައިދް ފެންނަލެއް ހިއްކެވެ. ޔާނީއެކޭ އެއްފަދައިން އޭނާވެސް ހިތާމަ ކުރަނީކަން އެކަމުން ޔާނީއަށް ފާހަގަވިއެވެ. “ކޮންއިރަކުން ކައިވެނި ކުރަނީ؟ ބުނީމެއްނު ވަރަށް އަވަހަށް ކައިވެނި ކުރަމޭ، ދެން އަހަންނަށް ތި ޕާޓިއަކަށް ދައުވަތެއް ނުދޭނަންތަ؟” ހުރިތަނުން ހިނގައިގަންނަން ފިޔަވަޅެއް ނެގި ވަގުތު ވިސްނާވެސްނުލާ ހުއްޓާ ޒައިދް ކޮށްލި ސުވާލުން ޔާނީގެ ހަށިގަނޑު ރޫރޫ އަޅައިގަތެވެ. ފައިދަށުން ބިންގަނޑު ކެހިގެން ގޮސް ޔާނީއަށް ހީވީ އޭނާގެ ހިތަށް މީހަކު ހަންޖަރެއް ހަރާލިހެންނެވެ. “ވަރަށް އަވަހަށް. އަހަރެން ހީކުރީ ޒަައިދް އަހަރެންގެ ކައިވެންޏަށް އަންނަން ބޭނުން ނުވާނެކަމަށް. އެކަމަކު މިވީގޮތުން މިޖެހުނީ ކޮންމެހެންވެސް ޒައިދަށް ދައުވަތު ދޭންތާ! ހާސް ނުވޭ ޑޭޓް ފައިނަލް ވީހާ އަވަހަކަށް ކާޑު ފޮނުވާނަން. ދެން ޒައިދް ކޮން އިރަކުން މެރީ ކުރަނީ؟” ވަރަށް ހިތްވަރުކޮށްފައި ޔާނީ ޒައިދަށް ރައްދު ދިން އިރު އޭނާގެ ހިތް ހީވީ ކުދިކުދިވިނަމަވެސް ޒައިދްގެ ކުރިމަތީ ބަލިކަށިވާކަށް ޔާނީ ބޭނުމެއް ނޫނެެވެ.\nޔާނީ އޭނާގެ ވާހަކަ ފުރިހަމަކޮށްލަމުން މިފަހަރު ޒައިދްއާއި ކުރީ އޭނާ ހިތަށްވެސް ނާރާ ފަދަ ސުވާލެކެވެ. ޒައިދްއާއި މިފަދަ ސުވާލެއް ކުރުމުން ޔާނީގެ ހިތުގައި އޭނާއަށްޓަކައި ލޯބީގެ ޒައްރެއްގެ މިންވަރުވެސް ނުވަނީބާއޭ ޒައިދްގެ ހިތް ތަކުރާރުކޮށް އަހަމުން ދިޔައެވެ. ޔާނީ އެހާ ހިތް ހިލަ މީހަކަށްވީ ކޮން އިރަކު ހެއްޔެވެ؟ މިއީ ޒައިދް ލޯބިވި ޔާނީ އޭ ބުނަން މިއަދު އޭނާ ފަސްޖެހެއެވެ. “އަ..އަހަރެން ދޯ! މީގެ އެތައް ދުވަހެއް ކުރިން އަހަރެންގެ ހިތް އެހެންމީހަކަށް ވާނީ ދީފަ، އެކަމަކު މިއަދު އަނބުރާ ލިބުނުއިރު އެހިތްވަނީ ކުދިކުދި ވެފަ. އެހެންވީމަ ލޯތްބަށްޓަކައި އަހަރެންގެ ހިތުގައިވި ހުރިހާ ޖަޒުބާތަކާއި އިހުސާސެއް އަހަރެންގެ މި ދެއަތުން ކަފުންކޮށް ވަޅުލައިފިން. ތިޔަ ލޯބީގެ އަވައިގަ ދެން އަހަންނެއް ނުޖެހޭނަން. ޔާނީއަށް އުފާވެރި ހަޔާތަކަށް އެދެން. ދެން ދަނީ!” މިހެން ބުނުމަށްފަހު އެންމެ ސިކުންތެއްވެސް އެތަނުގައި މަޑުކުރުމެއްނެތި ޒައިދް އެތަނުން ދާން ހިނގައިގަތީ ހިތުގައި އަޅަމުން ދިޔަ ވޭނަށް ކެތްނުކުރެވިގެންނެވެ. ޒައިދް ދާތަން ބަލަން ޔާނީއަށް ހުރެވުނީ ކަރުނުން ފުރިގެންވާ ދެލޮލާއެކުގައެވެ. ޒައިދް ހިތުގައި ޖެއްސުމަކީ ޔާނީއަށް ފަސޭހަކަމަކަށް ނުވާއިރު އެތަށް ފަހަރަކު ހިތާ ދެކޮޅަށް ޔާނިއަށް ކަންތައް ކުރަން ޖެހެއެވެ. “ކީއްވެތަ؟ ކީއްވެތަ އަހަންނަށް ޒައިދްއާ ދޭތެރޭ މިހާ ހަރުކަށި ވާން މިޖެހެނީ؟ ޒައިދްގެ އަންބަކަށްވެ ހުރެ އަހަންނަށް އެކަން އޭނަގެ ކުރިމަތީ ފާޅުކުރެވޭކަށް ނެތް، ހުރިހާ ހަނދާންތަކެއް އެނބުރި އައުމަށް ފަހުވެސް އެކަން ހާމަކުރެވޭކަށް ނެތް. އެންމެފަހުން އޭނާގެ އަމިއްލަ ދަރިފުޅުވެސް އޭނާއާއި ވަކިކުރަން އަހަންނަށް މިވަނީ މަޖުބޫރުވެފަ. މީކޮންކަހަލަ އިމްތިހާނެއް، އަހަރެން މުޅިން އެކަނިވެއްޖެ، އަހަންނަށް އެކަކުވެސް މައާފެއް ނުކުރާނެ. އިޓްސް އޯލް ބިކޯޒް އޮފް ޔޫ ވިކާޝް، އައިވިލް ނެވަރ ފޯރގިވް ޔޫ ފޯ ދިސް..ނެވަރ..”\nމިހުރިހާ ކަމެއް ވެގެން ދިޔަ އިރު ޔާނީ ވަރަށް ބޮޑުކަމެއް މިވަނީ ހަނދާން ނެތިފައެވެ. ޒައިދް އެތަނަށް އައުމުގެ ކުރިން ޔާނީއަށް ވިކާޝް ގުޅިއެވެ. ވިކާޝްއާއި ވާހަކަ ދެއްކުމަށް ފަހު ޔާނީއަށް ހަނދާން ނެތިގެން ފޯނު ކަނޑާނުލައި އުނދޯލީގައި ބޭއްވުނީއެވެ. އޭގެ ބޭނުން ވިކާޝް އެންމެ ފުރިހަމ ގޮތުގައި ހިފިއެވެ. ޒައިދް އެގޭގައި އުޅޭކަން އެނގުމުން ގަސްދުގައި ވިކާޝްވެސ ފޯނު ކަނޑައިނުލާ ބޭއްވީ ޒައިދް ޔާނީއާއި ވާހަކަ ދައްކާނެކަން އޭނާއަށް ޔަގީންވާތީއެވެ. ކަންތައްވީވެސް ހަމަ އެގޮތަށެވެ. ހުރިހާ ސިއްރެއް ވިކާޝްއަށް ފަޅާއެރީއެވެ. ދެން އޭނާ ރާވާނެ ރޭވުމެއް އެއްވެސް މީހަކަށް ހިޔާލަށްވެސް ނުގެނެވޭނެއެވެ. ޔާނީގެ ހަޔާތް އޭނާ ބަރުބާދުކޮށްނުލާނެ ގޮތެއް އެއީ ނެތް ގޮތެކެވެ. (ނުނިމޭ)


Prince Talal ge kureege anbikanbalun Naela ge agubodu dhabas vagah negi massala enburunee ehen gothakah! | Atoll News\nޕްރިންސް ތޮލާލްގެ ކުރީގެ އަނބިކަނބަލުން ނާއިލާގެ އަގުބޮޑު ދަބަސް ވަގަށް ނެގި މައްސަލަ އެނބުރީ އެހެން ގޮތަކަށް!\nޝާއިޢުކުރީ: ފާޠިމަތު ފާޒިހާ ޖޫން 11, 2021, 23:04\nސައުދީ އަރަބިއްޔާގެ ޕްރިންސް އަލް ވަލީދު ބިން ތޮލާލްގެ ކުރީގެ އަނބިކަނބަލުން ނާއިލާ އަލް ރަޝީދުގެ އަގު ބޮޑު ދަބަހެއް ވަގަށް ނަގައިފި އެވެ.\nއެކަމަނާގެ ގާނޫނީ ވަކީލާއި ހަވާލާދީ މީޑިއާގައި ރިޕޯޓުކޮށްފައިވާ ގޮތުގައި މިހާދިސާ ހިނގާފައިވަނީ ފްރާންސްގެ ވެރިރަށް ޕެރިސްގައި އެކަމަނާ ދިރިއުޅުއްވާ އެޕާޓްމެންޓުގައި އެވެ. ވަގު އެޕާޓްމެންޓަށް ވަދެފައިވަނީ ޑޮކްޓަރަކަށް ވެގެންނެވެ.\nއުމުރުން 60 އަހަރުގެ ވަގު ޖިއަން މިޝޭލް އާއި މީގެ ކުރިން މެޑިޓެރޭނިއަންގެ ރިސޯޓަކުން ނާއިލާ އާއި ބައްދަލުވެފައިވެއެވެ.\nޖިއަން ވަގަށް ނަގާފައިވާ ތަކެތީގެ ތެރެއިން އެންމެ ފާހަގަ ކުރެވެނީ 729،635 އެމެރިކާ ޑޮލަރުގެ އަގުބޮޑު ދަބެހެކެވެ. ދެން ވަގަށް ނެގި ތަކެތީގެ ތެރޭގައި އަގުބޮޑު ގަހަނާތަކާއި، ގަޑިއާއި ހެދުން ހިމެނޭއިރު އެ ހުރިހާ ތަކެއްޗެއް އެޅުނީ 11 ކޮތަޅަށެވެ.\nމި މައްސަލައިގަ އެމީހާ ފުލުހުންނަށް ޖަވާބުދާރީވަމުން ބުނެފައިވަނީ އެތަކެތި ނަގާފައިވާނެ ކަމަށާއި އެކަމަކު ކޮތަޅު ކޮތަޅަށް އަޅާފައި ހުރި އެއްޗިއްސަކީ ނައިލާގެ އެދުމަށް ފަންޑް ރައިސް ކޮށްގެން ފައިސާ ހޯދުމަށް އީބޭގައި ވިއްކުމަށް ގެންދިޔަ ތަކެތި ކަމަށެވެ.\nއެކަމަކު ފަހުން އެނގުނު ގޮތުގައި އެތަކެތީގެ ތެރޭގައި ގިނައީ ވަގަށް ނެގި ތަކެއްޗެވެ. އަދި ފަހުން އޭނާ ވަނީ އެގެއިން ގެންދިޔަ 11 ކޮތަޅުގެ ސާމާނުގެ ތެރެއިން ނާއިލާ އާއި އޭނާ އެކުވެގެން އީބޭގައި ވިއްކަން ހަމަޖެއްސި އެއްޗެހި ހުރީ އެންމެ ދެ ކޮތަޅުގައި ކަމަށެވެ.\nނާއިލާ ޕެރިހަށް ދިރިއުޅުން ބަދަލު ކުރެއްވީ ޕްރިންސް ތޮލާލް އާއި ދެބޭފުޅުންގެ ކައިވެނި ނިމުމަކަށް ގެނެސް 2013 ވަނަ އަހަރު އެވެ.


Investment Forum baavvaa goyi rangalhu tha?\nއިންވެސްޓްމަންޓް ފޯރަމް ބާއްވާ ގޮތް ރަނގަޅުތަ؟\n"އިންވެސްޓްމަންޓް ފޯރަމް" ރާއްޖެ އަށް މުހިންމެ އެވެ. އޭގެ ސަބަބުތައް ވެސް ގިނައެވެ. އެއް ސަަބަބަކީ ރާއްޖޭގެ އިގްތިސޯދުގައި ޓޫރިޒަމަށް އޮތް ބަރޯސާ ކުޑަ ކުރުމެވެ. އެކަން ކުރެވޭނީ ރާއްޖޭގައި ހުރި އިންވެސްޓްމަންޓް ފުރުސަތުތައް ދުނިޔެ އަށް ކިޔައި ދީގެންނެވެ. މިގޮތަށް ބަލާއިރު މިއަށްވުރެ މުހިންމު ކަމެއް ނެތެވެ. ނަމަވެސް ސުވާލަކީ އިންވެސްޓްމަންޓް ފޯރަމްތަކުން ނުކުތް ނަތީޖާއަކީ ކޮބައި ހެއްޔެވެ؟\n"ކުރިން ޔޫރަޕުގެ ގައުމުތަކުގެ މީހުންނަށް ރާއްޖެ އެނގިފައި މި އޮންނަނީ ހަމައެކަނި ދޮންވެލި ގޮނޑު ދޮށާއި ރީތި ވިލުތައް އަދި ފަރުތަކެއް ހަމައެކަނި އޮތް ތަނެއްގެ ގޮތުގައި. އެމީހުން ގަބޫލެއް ނުކުރޭ ރާއްޖެއަކީ އިންވެސްޓްކޮށްގެން ފައިދާ ނެރެވޭނެ ކަމަށް. ނަމަވެސް އިންވެސްޓްމަންޓް ފޯރަމްތަކުން ރާއްޖޭގައި ހުރި ފުރުސަތުތައް އެނގި ލޯ ހުޅުވިގެން ގޮސްފި،" އިކޮނޮމިކް މިނިސްޓަރުގެ ނައިބު އާދަމް ތައުފީގު ވިދާޅުވި އެވެ.\nރާއްޖޭގެ ތާރީހުގައި ވެސް ގައުމުގެ ވިޔަފާރި އާއި އިގްތިސޯދުގައި ހުރި ބިޔަ މަޝްރޫއުތައް އިޝްތިހާރު ކުރަން ފޯމެއް ފުރަތަމަ ބާއްވާފައި މި ވަނީ 2014 ވަނަ އަހަރު އެވެ. ރައީސް އަބްދުﷲ ޔާމީން ވެރިކަމަށް ވަޑައިގެން ރާއްޖޭގެ އިގްތިސޯދުގައި ހުރި ފުރުސަތުތަކާއެކު އެ މަނިކުފާނު ވަޑައިގަތީ ސިންގަޕޫރުގައި ބޭއްވި އިންވެސްޓްމަންޓް ފޯރަމަށެވެ. އެކަންވެގެން ދިޔައީ ދުނިޔޭގެ މީޑިޔާތަކުން ވެސް ފާހަގަ ކުރި ކަމަށެވެ.\nނަމަވެސް ޖެހިގެން އައި އަހަރު ފޯރަމަށް ފައްކާވަމުން ދިޔައިރު، ގައުމުގެ ސިޔާސީ މަޝްރަހު ވަނީ ބަދަލުވެފަ އެވެ. ޗައިނާގެ ވެރިރަށް ބެއިޖިންގައި ބޭއްވި އެ ފޯރަމަށް ވަޑައިގަތީ ކުރީގެ ޓޫރިޒަމް މިނިސްޓަރު އަދި ފަހުން ނައިބް ރައީސްކަން ކުރެއްވި އަހުމަދު އަދީބު އެވެ. އެ ބައްދަލުން ނިންމާފައި އަދީބު ވަޑައިގަންނަވަންޖެހި ވަޑައިގަތީ ޖަލަށެވެ. އަދި ޗައިނާގައި ބޭއްވި ފޯރަމްގެ ނަތީޖާ އަދި ވެސް އޮތީ ނޭނގުމެއްގެ ތެރޭގަ އެވެ. ފޯރަމާ ބެހޭ ގޮތުން ސަރުކާރުން މާ ބޮޑު ކޮމެންޓެއް ވެސް ކޮށްފައެއް ނުވެ އެވެ.\nއާދަމް ވިދާޅުވި ގޮތުގައި އިންވެސްޓަމަންޓް ފޯރަމްތައް ކާމިޔާބވެ. އެކަމުގެ ހެއްކަކީ ރާއްޖޭގައި ރަޖިސްޓްރީކުރާ އިންވެސްޓްމަންޓުގެ އަދަދު އިތުރުވުމެވެ.\n"ފޯރަމްތަކާއެކު ދުބާއީގެ ކުންފުންޏަކުން މިހާރުވެސް މަސައްކަތް އެބަކުރޭ ރާއްޖޭގައި ޑަރައިޑޮކިން ޔާޑެއް ހެދުމަށް. އެ ބޭފުޅުން އެ މަސައްކަތް ކުރިއަށް ގެންދަން ބަލަނީ މާލެ އަތޮޅު. މީގެ އިތުރުން ވެސް އެހެން ގައުމުތަކުގެ ކުންފުނިތައް ވެސް ދަނީ އިންވެސްޓް ކުރަމުން،" އާދަމް ވިދާޅުވި އެވެ.\nރާއްޖޭގައި ފޯރަމް ނުބޭއްވޭނެތަ؟\nމޯލްޑިވްސް އިންވެސްޓްމަންޓް ފޯރަމް ދެން ދަތުރުކުރީ އިންޑިޔާގެ ދިއްލީ އަށެވެ. އިންޑިޔާގެ ވެރިރަށް ދިއްލީގައި ފޯރަމް ބޭއްވި ދުވަސްވަރު މުޅިން ނުބައެވެ. ސަބަބަކީ އިންޑިޔާގައި ބޭނުން ކުރަމުން ދިޔަ ފައިސާގެ ގިނަ ނޫޓުތަކެއް ކުއްލިއަކަށް އުވާލުމާއެކު، އެ ގައުމު އޮތީ އޭރު ގަޑުބަޑުވެފަ އެވެ. މުޅި އިންޑިޔާގައި އޮތީ ފައިސާގެ ކިޔޫތަކެވެ. ނިއުދިއްލީގައި ބޭއްވި ފޯރަމަށް ދިޔަ ދިވެހި ވަފުދަށް ވެސް މީގެ ދަތިތައް ކުރިމަތިވި އެވެ. ރާއްޖޭގެ އެންމެ މަޝްހޫރު ވިޔަފާރިވެރިން ފައިސާ މާރުކުރަން އެއާޕޯޓުގައި އެތައް އިރަކު ތިބެން ޖެހުނެވެ. އިންޑިޔާގެ ވިޔަފާރީގެ މަރުކަޒު މުމްބާއީގެ ބަދަލުގައި ދިއްލީގައި މި ފޯރަމް ބޭއްވުމަކީ ފޯރަމަށް އެކަށީގެންވާ ތަރުހީބެއް ނުލިބުމުގެ އެއް ސަބަބެވެ. އެކަން ދިވެހި ވަފުދުންގައި ބައިވެރިވެވަޑައިގަތް ބައެއް ވިޔަފާރިވެރިން ވެސް ފާހަގަ ކުރި އެވެ.\nދިއްލީ ފޯރަމަށް ދިޔަ ވިޔަފާރިވެރިއަކު ނަން ނުޖެހުމަށް އަދި ވިދާޅުވި ގޮތުގައި އިންވެސްޓްމަންޓް ފޯރަމްތައް ރާވާ ގޮތް ބަދަލުކޮށްގެން ނޫނީ އެކަށީގެންވާ ފައިދާ ނުނެރެވޭނެ އެވެ.\n"ފޯރަމްތައް ރާވާއިރު ފޯރަމްގެ ކުރިން ކްރިއޭޓް ކުރަން ޖެހޭ އިންވެސްޓްމަންޓް ހައިޕް އެއް ނުފެނޭ. މީގެ މާނައަކީ އެކަން ރަނގަށް ނުކުރެވެއޭ. އެކަން ރަނގަޅު ކުރާނަމަ އެކްސްޕޯ ވަަރަށް ކާމިޔާބު ވާނެ،" އޭނާ ވިދާޅުވި އެވެ.\nއަނެއް ކަމަކީ އިންވެސްޓްމަންޓް ފޯރަމެއް ރާވާއިރު އެކަމުގެ މައުލޫމާތު ބޭރުގައި ފެތުރުމެވެ. ނިއުދިއްލީގައި ބޭއްވި އިންވެސްޓްމަންޓް ފޯރަމަށް އިންޑިޔާގެ މީޑިޔާތަކުގެ އެއްވެސް ސަމާލުކަމެއް ނުލިބުނެވެ. ފޯރަމް ނިމެމުން ދިޔައިރު ވެސް ދެ މީޑިޔާއެއް ނޫނީ ފޯރަމް ކުރިއަށްދިޔަ ތަނަކުން ނުވެސް ފެނެ އެވެ.\nނަމަވެސް، އިކޮނޮމިކް މިނިސްޓްރީން ގަބޫލު ކުރާ ގޮތުގައި ފޯރަމްގެ ގިނަ ކަންތައްތައް އިންޑިޔާގެ ސަމާލު ކަމަށް ދިޔައެވެ.\n"ކުރިން އިންޑިޔާގެ ފަރާތްތަކުން ވެސް ރާއްޖެއާމެދު ދެކޭ ގޮތް ތަފާތު. ނަމަވެސް އިންވެސްޓްމަންޓް ފޯރަމާއެކު އެމްބަސީއިން ވެސް ގުޅި. ގުޅާފަ ބުނި މިވެނި ޕްރޮޖެކްޓެއްގެ މައުލޫމާތު އެ ގައުމުގެ ކުންފުނިތަކަށް ބޭނުންވާ ވާހަކަ،" އާދަމް ވިދާޅުވި އެވެ.\nދެން އޮތީ، މޯލްޑިވްސް އިންވެސްޓްމަންޓް ފޯރަމް ރާއްޖޭގައި ބޭއްވުން ކިހިނެއްވާނެތޯ ކުރެވޭ ސުވާލެވެ. މިކަމަކީ ސަރުކާރަށް ވަރަށް ފަސޭހަ ކަމެވެ. ރާއްޖޭގައި ހުރި ދުނިޔޭގެ މަޝްހޫރު ހޮޓެލް ބްރޭންޑުތާއި ރާއްޖެއަށް އުދުހޭ ދުނިޔޭގެ އެއާލައިންތަކާއެކު މިކަން ކުރެވިދާނެ އެވެ. އޭރުން ދައުވަތު ދީގެން ދުނިޔޭގެ އެންމެ ބޮޑެތި ވިޔަފާރި ކުންފުނިތަކުގެ އިސްވެރިން ރާއްޖެ ގެނެވިދާނެ އެވެ. ގެނެސް އެމީހުންނަށް ރާއްޖޭގެ އެންމެ މަތީ މެހުމާނުދާރީ ދިނުމަށް ފަހު މިފަދަ ފޯރަމްތައް ބޭއްވިދާނެ އެވެ.\nރާއްޖޭގައި ބޭރުގެ ވިޔަފާރީގެ ހަރަކާތްތައް އިންތިޒާމުކުރަމުންދާ ކުންފުންޏެއްގެ އިސްވެރިއަކު ވިދާޅުވި ގޮތުގައި އިންވެސްޓްމަންޓް ފޯރަމް މިހާރު ބާއްވާ ގޮތުން ލިބޭނެ މަންފާ ވަރަށް ކުޑަވާނެ އެވެ. ނަމަވެސް ދައުވަތު ދީގެން ގެނެސްފިނަމަ އެކަން ވެގެންދާނީ ރާއްޖެއަށް ލިބޭނެ ބޮޑު އިސްތިހާރަކަށެވެ.\n"ރާއްޖެ އަށް އިންވެސްޓަރުން ގެނައީމަ ދެ ފައިދާއެއް ކުރާނެ. އެއް ފައިދާއަކީ އެމީހުންނަށް އިންވެސްޓް ކުރަން ހުރި ފުރުސަތު ފޮޓޯ އަކުން ދައްކައިލުމުގެ ބަދަލުގައި ތަފްސީލުކޮށް ކިޔައި ދެވުން،" އޭނާ ވިދާޅުވި އެވެ.\nމި ފަހަރު ޔޫއޭއީގައި ފޯރަމް\nކުރިން އިންވެސްޓްމަންޓް ފޯރަމް ބާއްވަން ނިންމާފައި އޮތީ ގަތަރުގަ އެވެ. ނަމަވެސް އެ ގައުމާއެކު އޮތް ގުޅުން ކަނޑާލުމާއެކު ސަރުކާރުން މިހާރު އިންވެސްޓްމަންޓް ބާއްވަން ނިންމާފައި އޮތީ ޔޫއޭއީގަ އެވެ. ސުވާލަކީ މިއީ ކޮން ކަހަލަ ނިންމުމެއް ހެއްޔެވެ؟\nޔޫއޭއީގައި އިންވެސްޓްމަންޓް ފޯރަމެއް ބާއްވާނަމަ އެންމެ ރަނގަޅު އެއް ގައުމޭ ބުނެވިދާނެ އެވެ. އެ ގައުމުގައި މިހާރުވެސް މަޝްހޫރު ފޯރަމެއް ކޮންމެ އަހަރަކު އޮވެ އެވެ. އެނުއަލް އިންވެސްޓްމަންޓް މީޓީން (އެއިމް) ގެ ނަމުގައި އޮންނަ މި ފޯރަމަކީ ދުނިޔޭގެ ވިޔަފާރީގައި ހަރަކާތްތެރިވާ ހުރިހާ ފަރާތްތަކެއް އެއް ފުރާޅެއްގެ ދަށަށް ޖަމާވާ ހަރަކާތެކެވެ. މީގެ އިތުރުން އޮންނަ އަނެއް އިންވެސްޓްމަންޓް ފޯރަމަކީ ދަ ޔޫއޭއީ ގްލޯބަލް އިންވެސްޓްމަންޓް ފޯރަމް އެވެ.\nއިންވެސްޓްމެންޓް ފޯރަމް ޗައިނާ އިންޑިއާ